എല്ലാ പ്രശ്നങ്ങൾക്കുമുള്ള പരിഹാരം നിങ്ങളുടെ ഉള്ളിൽ തന്നെയുണ്ട് | Designing Destiny | Manoramaonline\nഎല്ലാ പ്രശ്നങ്ങൾക്കുമുള്ള പരിഹാരം നിങ്ങളുടെ ഉള്ളിൽ തന്നെയുണ്ട്\nമനോരമ ലേഖകൻ March 28, 2019 04:52 PM IST\nകമലേഷ് ഡി. പട്ടേൽ\nഓഫിസിലെ ടെൻഷനും തിരക്കും നിറഞ്ഞ ഒരു ദിവസത്തിനു ശേഷം പുറത്തിറങ്ങുമ്പോള് നിങ്ങളുടെ മനസ്സിൽ എന്തായിരിക്കും. എങ്ങനെയെങ്കിലും വീട്ടിൽ എത്തിപ്പെടണം, ഓഫിസിലെ തിരക്കെല്ലാം മറന്ന് ഭാര്യയും ഭര്‍ത്താവുമൊത്ത് ഒരു സംസാരം, രാത്രിഭക്ഷണം, സുഖകരമായ ഉറക്കം. പക്ഷേ നിങ്ങളുടെ അതേ മാനസികാവസ്ഥയിലാണ് പങ്കാളിയും വീട്ടിലെത്തുന്നതെങ്കിലോ, ജീവിതം നരകമാണെന്നായിരിക്കും നിങ്ങളുടെ ആദ്യ ചിന്ത. വീട്ടിൽ വെച്ചുണ്ടായ അതേ നെഗറ്റീവ് ചിന്തകളുമായിട്ടായിരിക്കും പിറ്റേന്ന് ഓഫിസിലേയ്ക്കുള്ള യാത്രയും.\nജോലിയിൽ വലിയ ബുദ്ധിമുട്ടുണ്ടെങ്കിൽ ജോലി രാജി വെച്ച് മറ്റൊരു ജോലിക്ക് ശ്രമിക്കാം എന്നു ചിന്തിക്കാം. വിവാഹജീവിതം പ്രതിസന്ധിയാണെങ്കിൽ ബന്ധം വേര്‍പെടുത്തുകയല്ലാതെ വേറെ വഴിയില്ലെന്നും തോന്നാം. പക്ഷേ, ഇതൊന്നും പലപ്പോഴും അത്ര എളുപ്പമുള്ളതോ സാധ്യമായതോ ആയ കാര്യങ്ങളല്ല. അപ്പോള് കാര്യങ്ങള് കൂടുതൽ പ്രതിസന്ധിയിലാകും. ഈ പറഞ്ഞത് തെറ്റില്ലാത്ത ജോലിയും സ്ഥിരതയുള്ള കുടുംബജീവിതവും നയിക്കുന്നവരെപ്പറ്റിയാണ്. അല്ലാത്തവരുടെ കാര്യം വീണ്ടും കഷ്ടമാണ്. ജീവിതത്തിലെ പ്രതിസന്ധിഘട്ടങ്ങളിൽ ആരുടെയെങ്കിലും തോളിൽ തല ചായ്ക്കണമെന്ന് തോന്നുന്നതിൽ അസ്വാഭാവികതയൊന്നുമില്ല, പക്ഷേ അത് എപ്പോഴും സാധിക്കണമെന്നില്ലെന്നു മാത്രം. അപ്പോള് മനോബലം ആവശ്യമായ സന്ദര്‍ഭങ്ങള് നേരിടാൻ മനസ്സിനെ പാകപ്പെടുത്തുകയെന്നതു മാത്രമാണ് വഴി.\nദൃഢമായ ബന്ധങ്ങള് നിലനിര്‍ത്താൻ നമുക്ക് വേണ്ടത് അടിസ്ഥാനപരമായ പക്വതയും വൈകാരികബുദ്ധിയുമാണ്. ജീവിതപങ്കാളിയായാലും സുഹൃത്തുക്കളായാലും വ്യക്തിബന്ധങ്ങള് നിലനിര്‍ത്താൻ വേണ്ട ഏറ്റവും പ്രധാനപ്പെട്ട കാര്യം യോജിപ്പാണെന്ന് ധ്യാനഗുരുവായ കമലേഷ് ഡി. പട്ടേൽ പറയുന്നു. മറ്റുള്ളവരെ കുറ്റം വിധിച്ചാലോ സ്വയം വിജയിച്ചു എന്ന തോന്നലുണ്ടായാലോ ജീവിതത്തിൽ സന്തോഷമുണ്ടാകണമെന്നില്ല. അതിന് ജീവിതത്തിൽ ചില ചിട്ടകള് പാലിച്ചേ പറ്റൂ. ജീവിതത്തിൽ സന്തോഷം നിലനിര്‍ത്തേണ്ടതിന്‍റെ പ്രാധാന്യത്തെപ്പറ്റി ആളുകളെ ബോധവാന്മാരാക്കുകയാണ് 'ഡിസെനിങ് ഡസ്റ്റിനി' എന്ന പുസ്തകം. ഹാര്‍ട്ട്ഫുള്‍നെസ് ഇൻസ്റ്റിറ്റ്യൂട്ടിന്‍റെ സ്ഥാപകൻ കൂടിയായ ദാജി എന്ന പേരിൽ അറിയപ്പെടുന്ന കമലേഷ് ഡി. പട്ടേൽ ആണ് പുസ്തകം രചിച്ചിരിക്കുന്നത്.\nകേള്‍ക്കുമ്പോള് പുതുതെന്ന് തോന്നിയാലും നമുക്ക് പരിചിതമായ പരമ്പരാഗത ധ്യാനമുറകളുടെ ഒരു പരിഷ്കരിച്ച രൂപം തന്നെയാണ് ഹാര്‍ട്ട്ഫുള്‍നെസും മുൻപോട്ടു വയ്ക്കുന്നത്. പുതിയ കാലത്തെ സമ്മര്‍ദ്ദവും തിരക്കും കണക്കിലെടുത്ത് പരിഷ്‌കരിച്ച രാജ യോഗത്തിന്റെ മറ്റൊരു പതിപ്പാണ് ഹാര്‍ട്ട്ഫുള്‍നസ്. ഹൃദയം കൊണ്ട് ധ്യാനിക്കുക, മാനസികവും വൈകാരികവുമായ ഭാരം ഇല്ലാതാക്കുക, പ്രാർഥിക്കുക എന്നീ മൂന്ന് ശീലങ്ങൾ കൊണ്ട് ജീവിതത്തിൽ അത്ഭുതങ്ങൾ സൃഷ്ടിക്കുകയെന്നതാണ് ഹാര്‍ട്ട്ഫുള്‍നെസ് മുന്നോട്ടു വെയ്ക്കുന്ന തത്വം.\nജീവിതത്തിലെ പ്രശ്നങ്ങള് വലുതോ ചെറുതോ ആകട്ടെ, ഭാര്യയോ ഭര്‍ത്താവോ വീട്ടിൽ വന്നു കയറുമ്പോള് പങ്കുവെയ്ക്കുന്ന ഒരു ജീവിതപ്രശ്നത്തെ എങ്ങനെയാണ് നിങ്ങള് കൈകാര്യം ചെയ്യുന്നത് എന്നതാണ് പ്രധാനം. പങ്കാളി പറഞ്ഞത് ശരിയോ തെറ്റോ ആയിക്കൊളളട്ടെ, അവിടെ ഒരു തര്‍ക്കത്തിന് നിൽക്കുന്നത് കാര്യങ്ങള് വഷളാക്കുകയേ ഉള്ളൂ. താൻ പറഞ്ഞത് ശരിയാടോ, പറയെടോ, എന്താണ് പ്രശ്നം, നമുക്ക് ശരിയാക്കാമെന്നേ എന്നിങ്ങനെയുള്ള ഒരു ചെറിയ മറുപടി കൊണ്ട് തീര്‍ക്കാവുന്ന പ്രശ്നമായിരിക്കും തര്‍ക്കിച്ച് കുളമാക്കുന്നത്. നിങ്ങളുടെ വാദം ശരിയാണെന്ന് ബോധ്യപ്പെടുത്തുന്നതിനു മുൻപേ മുൻപിൽ ഇരിക്കുന്നയാള്‍ക്ക് എന്താണ് പറയാനുള്ളതെന്ന് കേള്‍ക്കുകയാണ് പ്രധാനം. അവരുടെ വികാരമെന്താണെന്ന് മനസ്സിലാക്കുക, അവര്‍ക്ക് പറയാൻ ഇടം കൊടുക്കുക. അവര് പറയാതെ പറയുന്നതെന്താണെന്നു കൂടി മനസ്സിലാക്കാൻ ശ്രമിക്കണമെന്നു കൂടി ദാജി ഓര്‍മിപ്പിച്ചു. മറ്റുള്ളവര് എങ്ങനെ ഒരു സാഹചര്യം മോശമാക്കുന്നു എന്നതല്ല, നിങ്ങൾക്ക് അതെത്ര നന്നാക്കാനാകുമെന്നതാണ് പ്രധാനം. മറ്റുള്ളവരുടെ വാക്കുകളും പ്രവൃത്തികളും നമ്മുടെ നിയന്ത്രണത്തിലല്ല. പക്ഷേ അതിനോട് എങ്ങനെ പ്രതികരിക്കണമെന്നു തീരുമാനിക്കേണ്ടത് നിങ്ങളാണ്. നിങ്ങൾക്ക് ഒന്നും ചെയ്യാനുണ്ടായിരുന്നില്ലെന്ന് തോന്നുന്ന ചില സന്ദര്‍ഭങ്ങളിൽ പോലും നിങ്ങളുടെ ചെറിയ ഇടപെടലുകൾ വലിയ മാറ്റങ്ങള് ഉണ്ടാക്കും.\nഅതേസമയം, ടെൻഷൻ അത്ര മോശം കാര്യമൊന്നുമല്ലെന്നാണ് ദാജിയുടെ അഭിപ്രായം. ജീവിതത്തിലെ ഒരു കാര്യത്തിന് മാറ്റം വരുമ്പോള് കേള്‍ക്കുന്ന ഒരു അപായമണിയോ ഓര്‍മപ്പെടുത്തലോ ആണ് ടെൻഷൻ. അപ്പോള് മറ്റുള്ളവര് എങ്ങനെ മാറുന്നു എന്നതല്ല, സ്വയം എങ്ങനെ മാറാം എന്നാണ് ചിന്തിക്കേണ്ടത്.\nഅപ്പോള് നമ്മള് ആദ്യം പറഞ്ഞ സാഹചര്യത്തിൽ എങ്ങനെയാണ് ഇടപെടേണ്ടത്? ഭര്‍ത്താവും ഭാര്യയും ടെൻഷനിലാണെങ്കിൽ ഒരാള് മറ്റേയാള്‍ക്ക് ചെവി കൊടുക്കുമോ വീട്ടിൽ കുട്ടികള് കൂടിയുണ്ടെങ്കിൽ പിന്നെ പറയാനില്ല. പക്ഷേ ഇത്തരം സന്ദര്‍ഭങ്ങളിൽ വാക്കുകളെക്കാള് പ്രധാനം ചിന്തയും പെരുമാറ്റവുമാണെന്നാണ് ദാജി പറയുന്നത്. നിങ്ങളുടെ ഹൃദയം തുറന്നു വയ്ക്കുക, എളിമയുള്ളവരായിരിക്കുക. നിങ്ങളുടെ ഹൃദയം നിങ്ങള്‍ക്കു ലഭിച്ച സന്തോഷത്തിന് നന്ദി പറയും. ദാജി പറയുന്നു. നിങ്ങളുടെ സംഭാഷണം തേൻ പോലെ ഒഴുകിയാൽ മറ്റുള്ളവ‍ര് തിരിച്ചൊന്നും പറയാതെ നിങ്ങളെത്തന്നെ കേട്ടിരിക്കുമെന്നാണ് ദാജി പറയുന്നത്. അതായത് ഏറ്റവും ബുദ്ധിമുട്ടേറിയ ഒരു ജീവിതപ്രശ്നത്തിനുള്ള പരിഹാരവും നിങ്ങളുടെ പക്കൽ തന്നെയുണ്ട്. പക്ഷേ ആ സന്ദര്‍ഭം എങ്ങനെ കൈകാര്യം ചെയ്യുന്നു എന്നതാണ് പ്രധാനം.\nഅതേസമയം വിഷമമേറിയ ജീവിതസാഹചര്യങ്ങളെ ക്ഷമയോടും പുഞ്ചിരിയോടും കൂടി നേരിടുന്നത് അത്ര എളുപ്പമുള്ള കാര്യമല്ല. അതിന് നല്ല വൈകാരികബുദ്ധിയും ചില മാനസിക പരിശീലനങ്ങളും ആവശ്യമാണ്. മാനസികാരോഗ്യത്തിൽ ഏറെ പ്രാധാന്യമുള്ള ധ്യാനത്തിന് പഴയ രൂപമല്ല ഇപ്പോഴുള്ളത്. ആധുനികലോകത്ത് മെഡിറ്റേഷന്‍റെ ഗുണങ്ങളെപ്പറ്റി നിരവധി പഠനങ്ങളും ഗവേഷണങ്ങളും നടക്കുന്നുണ്ട്.\nഎന്നാൽ എത്ര ശ്രമിച്ചാലും എല്ലാ പ്രശ്നങ്ങളും ഒറ്റ രാത്രി കൊണ്ട് പരിഹരിക്കപ്പെട്ടെന്നിരിക്കില്ല, ക്ഷമയോടെ കാത്തിരിക്കുക. മുറിവുകള് ഉണങ്ങാൻ സമയമെടുക്കുമെന്ന് മനസ്സിലാക്കുക. ബുദ്ധിമുട്ടേറിയ ഓരോ സാഹചര്യവും കൂടുതൽ നല്ല മനുഷ്യരാകാനുള്ള അവസരമാണ്. നിങ്ങളുടെ ഭാര്യയോ ഭര്‍ത്താവോ നിങ്ങളെ വിഷമിപ്പിക്കാൻ വേണ്ടിയല്ല ഇതൊന്നും പറയുന്നതെന്നും അവരും നിങ്ങളെപ്പോലെ തെറ്റുകുറ്റങ്ങളുള്ള മനുഷ്യരാണെന്നും ഓര്‍ക്കുക. രാത്രി കിടക്കുന്നതിനു മുൻപ് കണ്ണടച്ച് അന്ന് ചെയ്ത തെറ്റുകളെക്കുറിച്ച് പശ്ചാത്തപിക്കുക. പ്രശ്നങ്ങളെല്ലാം കെട്ടടങ്ങും. പുസ്തകം പറയുന്നു.


ഷെഹ്‌ല ഷെറിന്റേയും നവനീതിന്റെയും കുടുംബത്തിന് 10 ലക്ഷം രൂപ നഷ്ടപരിഹാരം നൽകും; മന്ത്രിസഭാ തീരുമാനം - BIGNEWSLIVE | Latest Malayalam News\nതിരുവനന്തപുരം: വയനാട് സുൽത്താൻ ബത്തേരിയിൽ ക്ലാസ് മുറിയിൽ വെച്ച് പാമ്പ് കടിയേറ്റ് മരിച്ച ഷെഹ്‌ല ഷെറിന്റെ കുടുംബത്തിന് 10 ലക്ഷം രൂപ നൽകാൻ മന്ത്രിസഭ തീരുമാനിച്ചു. ചുനക്കര സ്‌കൂളിൽ വെച്ച് ബാറ്റ് കൊണ്ടുളള അടിയേറ്റ് മരിച്ച നവനീതിന്റെ കുടുംബത്തിനും 10 ലക്ഷം രൂപ നൽകും.\nവയനാട് ബത്തേരിയിൽ സ്‌കൂളിലെ ക്ലാസ് മുറിയിൽ വെച്ച് പാമ്പ് കടിയേറ്റ ഷെ്ഹല ഷെറിൻ മരിക്കുന്നത് അധ്യാപകരുടെ അനാസ്ഥകൊണ്ടും കൃത്യമായ ചികിത്സ ലഭിക്കാത്തതും കൊണ്ടായിരുന്നു. അതേസമയം, സ്‌കൂളിൽ വിദ്യാർത്ഥികൾ കളിക്കുന്നതിനിടെ അബദ്ധത്തിൽ പട്ടിക കഷ്ണം തലയിൽ കൊണ്ടാണ് നവനീത് എന്ന വിദ്യാർത്ഥി മരിച്ചത്. തലയ്ക്കുള്ളിലുണ്ടായ രക്ത സ്രാവമാണ് മരണകാരണമെന്ന് പോസ്റ്റ്‌മോർട്ടത്തിൽ കണ്ടെത്തിയിരുന്നു.\nനവനീതിന്റെ തലയ്ക്ക് പിന്നിൽ ചതവും പാടുകളും കണ്ടെത്തിയിരുന്നു. മാവേലിക്കര ചുനക്കര ഗവ. വൊക്കേഷണൽ ഹയർസെക്കന്ററി സ്‌കൂളിലെ ആറാംക്ലാസ് വിദ്യാർത്ഥിയായിരുന്നു നവനീത്. ഉച്ചഭക്ഷണത്തിനുള്ള ഇടവേളയിലായിരുന്നു അപകടം.\nTags: chunakkaraKeralanavaneethshehla-sherinsulthan batheriwayanad


കവി കെ.സി ഉമേഷ്ബാബുവിന്റെ വീടിനു നേരെയുള്ള അക്രമം: പൊലിസ് കേസെടുക്കാതെ ഒളിച്ചു കളിക്കുന്നു | Allegation against police on attack on KC Umesh Babu's house - Malayalam Oneindia\nUpdated: Sun, Jun 16, 2019, 16:55 [IST]\nകണ്ണൂര്: കവിയും എഴുത്തുകാരനുമായ കെ.സി ഉമേഷ് ബാബുവിന്റെ വീടിന് നേരെ അക്രമം നടന്നിട്ട് ഒരു വര്‍ഷം കഴിഞ്ഞിട്ടും കണ്ണൂര് ടൗണ് പോലീസ് കേസെടുത്തില്ലെന്ന് പരാതി. ഈക്കാര്യത്തില് കണ്ണൂര് ടൗണ് പോലീസ് സ്‌റ്റേഷനില് പരാതി നല്‍കിയിട്ടും പോലീസ് അന്വേഷണം നടത്തുകയോ പ്രതികളെ പിടികൂടുകയോ ചെയ്തിട്ടില്ല. പരാതി രേഖാമൂലം നല്‍കിയെങ്കിലും എഫ്ഐആര് തയാറാക്കുകയോ അന്വേഷണം നടത്താനോ പോലീസ് തയാറായിട്ടില്ല. അന്നത്തെ ടൗണ് എസ്. ഐ ശ്രീജിത്ത് കോടെരിയാണ് കേസ് അന്വേഷിച്ചത്.\n2018 ഏപ്രില് ഒന്നിന് പുലര്‍ച്ചെ ആറരയ്ക്കാണ് ഉമേഷ്ബാബുവിന്റെ കണ്ണൂര് നഗരത്തിലെ പാറക്കണ്ടിയില് സ്ഥിതിചെയ്യുന്ന വീടിനു നേരെ അക്രമം നടത്തുന്നത്. ബൈക്കിലെത്തിയ സംഘം ട്യൂബ് ലൈറ്റുകള് വീടിനു നേരെ വലിച്ചെറിയുകയായിരുന്നു. ഉഗ്രസ്‌ഫോടനശബ്ദത്തോടെ ട്യൂബ് പൊട്ടുകയും ജനല്‍ചില്ലുകളും മറ്റും തകരുകയും ചെയ്തു. ഈ സമയം ഉമേഷും കുടുംബവും വീടിനകത്തുണ്ടായിരുന്നു.\nവീഴ്ചയില് തുടയെല്ലുപൊട്ടി ചികിത്സയിലായിരുന്ന ഉമേഷ് ബാബു കെ സി ജനാല തുറന്ന് നോക്കുമ്പോഴെക്കും അക്രമികള് രക്ഷപ്പെട്ടിരുന്നു. ബൈക്കിന്റെ മുരള്‍ച്ചമാത്രമാണ് കേട്ടത്. അക്രമവിവരം മാധ്യമങ്ങളില് വാര്‍ത്തയായതിനെ തുടര്‍ന്നാണ് കണ്ണൂര് ടൗണ് എസ്. ഐയും സംഘവും വീട്ടിലെത്തി തെളിവുകള് ശേഖരിച്ചത്. ഈ സമയം തന്നെ പരാതിയും എഴുതി വാങ്ങി. എന്നാല് നാളിതുവരെ അന്വേഷണം നടത്താനോ കേസ് രജിസ്റ്റര് ചെയ്യാനോ പൊലിസ് തയ്യാറായില്ല.\nവധശ്രമക്കേസിലും സ്ഥിതി ഇതുതന്നെ\n2012മാര്‍ച്ച് 18ന് കരിവെള്ളൂരില് നടന്ന ഒരു സെമിനാറില് പങ്കെടുക്കാനെത്തിയപ്പോഴും ഉമേഷ്ബാബുവിനെതിരെ വധശ്രമം ഉണ്ടായിരുന്നു. കരിവെള്ളൂര് പെരളം റോഡില് ഒരു അണ് എയ്ഡഡ് സ്‌കൂളില് വച്ചായിരുന്നു സെമിനാര്. സിപി എം വിമതര് സംഘടിപ്പിച്ച സെമിനാറിലെ മുഖ്യപ്രഭാഷകനായിരുന്നു ഉമേഷ്. സെമിനാര് തുടങ്ങുന്നതിനു മുന്‍പെ ഒരു ഇന്നോവകാറില് ഒരുസംഘമാളുകള് അവിടെയെത്തുകയും ഉമേഷ്ബാബുവിനെ അക്രമിക്കാനായി അവിടെ തമ്പടിക്കുകയുമായിരുന്നു. എന്നാല് ഇതു മണത്തറിഞ്ഞ് സംഘാടകര് തടഞ്ഞതിനെ തുടര്‍ന്ന് ഇവര്‍ക്ക് പിന്‍വലിയേണ്ടിവന്നു. തലശ്ശേരിയില് നിന്നും കൊടി സുനിയുടെ സംഘത്തില്‍പ്പെട്ടവരാണ് അവിടെയെത്തിയത്. ഈ സംഭവം മാധ്യമങ്ങളില് വാര്‍ത്തയാകുകയും ഉമേഷ്ബാബു നല്‍കിയ പരാതിയുടെ അടിസ്ഥാനത്തില് പൊലിസ് അന്വേഷണം നടത്തുകയും ചെയ്തിരുന്നു. എന്നാല് യു.ഡി. എഫ് ഭരണക്കാലമായിട്ടു കൂടി നാട്ടുകാര് തിരിച്ചറിഞ്ഞ പ്രതികളെ കൂടി പിന്‍കൂടാനായില്ല.\nഇപ്പോഴും നിലനില്‍ക്കുന്നു ഭീഷണി\nകെ.സി ഉമേഷ്ബാബുവിനെതിരെ ഇപ്പോഴും വധഭീഷണി നിലനില്‍ക്കുന്നുവെന്നാണ് രഹസ്യാന്വേഷണ റിപ്പോര്‍ട്ട്. വധശ്രമം നടന്ന കാലത്ത് അന്നത്തെ ആഭ്യന്തര മന്ത്രി രമേശ് ചെന്നിത്തല ഉമേഷ്ബാബുവിന് പൊലിസ് സുരക്ഷയൊരുക്കാന് നിര്‍ദ്ദേശിച്ചിരുന്നുവെങ്കിലും ഉമേഷ്ബാബു വേണ്ടെന്ന് പറയുകയായിരുന്നു. എന്നാല് കുറച്ചുക്കാലം മഫ്തിയില് സ്‌പെഷ്യല് ബ്രാഞ്ചുകാര് അദ്ദേഹത്തിന്റെ വീടും പരിസരവും നിരീക്ഷിച്ചിരുന്നു. എന്നാല് ഭരണം മാറിയതോടെ ഇതുനിലച്ചു.\nചാനല് ചര്‍ച്ചകളിലും പൊതുയോഗങ്ങളിലും സിപിഎമ്മിനെ രൂക്ഷമായി വിമര്‍ശിക്കുന്ന രാഷ്ട്രീയ നിരീക്ഷകരിലൊരാളാണ് ഉമേഷ്ബാബു. നേരത്തെ സിപിഎം നേതൃത്വം നല്‍കുന്ന പുരോഗമനകലാസാഹിത്യ സംഘത്തിന്റെ നേതാക്കളിലൊരാളായ ഉമേഷ്ബാബു എം. എന് വിജയന് പാര്‍ട്ടിയിലുയര്‍ത്തിയ ആശയപോരാട്ടത്തിന്റെ ഭാഗമായാണ് സി.പി. എം ബന്ധമവസാനിപ്പിച്ചത്. പൊതുമരാമത്ത് വകുപ്പ്(റോഡ്‌സ്) വിഭാഗത്തില് നിന്നും എന്‍ജിനിയറായി വിരമിച്ച ഉമേഷ്ബാബു ടി.പി ചന്ദ്രശേഖരന് ഒഞ്ചിയത്ത് രൂപീകരിച്ച ആര്. എം. പിക്ക് പ്രത്യയശാസ്ത്രദൃഡത നല്‍കിയ സാംസ്‌കാരിക പ്രവര്‍ത്തകരിലൊരാളാണ്.\npoet kannur house attack കവി വീട് ആക്രമണം\nAllegation against police on attack on KC Umesh Babu's house


Friday 31 August 2018 1:09 pm IST\nറോഡരികില് പാര്‍ക്ക് ചെയ്തിരുന്ന രണ്ട് ചരക്ക് വാഹനങ്ങളെ മറികടക്കാന് ഏലൂര് ഭാഗത്ത് നിന്നു വന്ന ബസ്സ് ശ്രമിക്കുമ്പോഴാണ് അപകടം.\nകൊച്ചി: ഏലൂര് -തേവര ഫെറി റൂട്ടിലോടുന്ന സ്വകാര്യ ബസ്സും ടിപ്പര് ലോറിയും കൂട്ടിയിടിച്ചുണ്ടായ അപകടത്തില് വിദ്യാര്‍ത്ഥികളുള്‍പ്പടെ നിരവധി പേര്‍ക്ക് പരുക്ക്. രാവിലെ 8.45നായിരുന്നു സംഭവം. പരിക്കേറ്റവരെ ആശുപത്രിയില് പ്രവേശിപ്പിച്ചു.\nറോഡരികില് പാര്‍ക്ക് ചെയ്തിരുന്ന രണ്ട് ചരക്ക് വാഹനങ്ങളെ മറികടക്കാന് ഏലൂര് ഭാഗത്ത് നിന്നു വന്ന ബസ്സ് ശ്രമിക്കുമ്പോഴാണ് അപകടം. അപകടത്തില്‍പ്പെട്ട വാഹനങ്ങള് ജെസിബി ഉപയോഗിച്ച് റോഡില് നിന്ന് മാറ്റി. അതേസമയം മേഖലയില് അനധികൃത പാര്‍ക്കിങ് വര്‍ധിച്ചു വരികയാണെന്ന് നാട്ടുകാര് പരാതിപ്പെട്ടു.\nട്രെയിനുകള് കൂട്ടിയിടിച്ച് ദക്ഷിണാഫ്രിക്കയില് 300 പേര്‍ക്ക് പരുക്ക്\nബസ്സും സ്‌കൂള് വാനും കൂട്ടിയിടിച്ച്7കുട്ടികളും ഡ്രൈവറും കൊല്ലപ്പെട്ടു


രാമായണം പ്രശ്നോത്തരി - Kerala LPSA Helper\nHome / പ്രശ്നോത്തരി / രാമായണം / രാമായണം പ്രശ്നോത്തരി\nHARI Mash July 20, 2016 പ്രശ്നോത്തരി, രാമായണം\n>ശ്രീരാമാ രാമ! രാമ!\n8.അധ്യാത്മരാമായണം മൂലം ഏതുഭാഷയിലാണ് ?\n11.വാത്മീകി ആദ്യമായി രചിച്ചശ്ലോകം തുടങ്ങുന്നത്\n>''മാ നിഷാദ ''\n12.വാത്മീകി രാമായണത്തില് എത്രകാണ്ഢങ്ങള് ഉണ്ട് ?\n16.ദശരഥമഹാരാജാവിന്‍റെ വാണിരുന്ന രാജ്യത്തിന്‍റെ പേര്\n18.സൂര്യവംഷത്തിന്‍റെ കുലഗുരു ആര് ?\n19.ദശരഥമഹാരാജാവിന്‍റെ മന്ത്രിമ്മരില് പ്രധാനി ആരായിരുന്നു ?\n>കൌസല്യ, കൈകേകി ,സുമിത്ര\nവളര്‍ത്തുപുത്രിയായി നല്കിയയത് ആര്‍ക്കായിരുന്നു ?\n23.ദശരഥമഹാരാജാവിന്‍റെ പുത്രിയായ ശാന്തയെ വിവാഹം\nചെയ്തത് ആരായിരുന്നു ?\n25.പുത്രന്മാര് ഉണ്ടാകനായി ദശരഥമഹാരാജാവ് ഏതു\nകര്‍മ്മമാണ് അനുഷ്ട്ടിച്ചത് ?\n26.ദശരഥമഹാരാജാവിനു പുത്രലബ്ധിക്കുള്ള ഉപായം\nഉപദേശിച്ചത് ആരായിരുന്നു ?\n27.എതുനടിയുടെ തീരത്തുവച്ചാണ് പുത്രകാമേഷ്ടിയാഗം\n28.പുത്രകാമേഷ്ടിയാഗം നടത്തിയത് ആരുടെ\nകാര്‍മികത്വത്തില് ആയിരുന്നു ?\nഅഗ്നികുണ്ഡത്തില്‍നിന്നും ഉയര്‍ന്നുവന്നത് ആരായിരുന്നു ?\nഅഗ്നികുണ്ഡത്തില്‍നിന്നും ഉയര്‍ന്നുവന്ന വഹ്നിദേവന്\nദശരഥന് നല്‍കിയത് എന്തായിരുന്നു ?\n31.ദശരഥപുത്രന്മാരില് മഹാവിഷ്ണുവിന്‍റെ അധികാംശംകൊണ്ട്\nജനിച്ചത് ആരായിരുന്നു ?\n>നാള് ;പുണര്‍തം ,തിഥി ; നവമി\n34.ശ്രീരാമന്റെ ജനനസമയത്ത് എത്രഗ്രഹങ്ങള് ഉച്ചസ്ഥിതിയില്\n36.മഹാവിഷ്ണുവിന്റെ ശംഖിന്റെ അംശം ദശരഥപുത്രന്‍മാരില്\nആരായിട്ടായിരുന്നു ജനിച്ചത് ?\n37.ആദിശേഷന്റെ അംശം ദശരഥപുത്രന്‍മാരില്\n38.ശത്രുഘ്നന് ആയി ജനിച്ചത് മഹാവിഷ്ണുവിന്റെ ഏതു\nആയുധത്തിന്റെ അംശം ആയിട്ടാണ് ?\n>ചക്രം (സുദര്‍ശനം )\n41.ദശരഥപുത്രന്മാരില് ഇരട്ടകുട്ടികളെ പ്രസവിച്ചത്\n43.ദശരഥപുത്രന്മാരുടെ ജാതകം നാമകരണം തുടങ്ങിയ\nസംസ്കാരങ്ങള് നടത്തിയത് ആരായിരുന്നു ?\n44.യാഗരക്ഷക്കായി രാമലക്ഷ്മണന്‍മാരെ തന്റെ കൂടെ\nഅയക്കുവാന് ദശരധനോട് അഭ്യര്‍ത്ഥിചത് ആരായിരുന്നു ?\n45.വിശപ്പും ദാഹവും അറിയാതിരിക്കാനായി വിശ്വാമിത്രന്\nരാമലക്ഷ്മനന്മാര്‍ക്ക് ഉപതേശിച്ച മന്ത്രങ്ങള് ഏവ ?\n47.വിശ്വാമിത്രന്റെ യാഗം മുടക്കുവാന് വന്ന രാക്ഷസന്മാര്\n48.വിശ്വാമിത്രന്റെ യാഗം മുടക്കുവാന് വന്ന രാക്ഷസന്മാരില്\nശ്രീരാമനാല് വധിക്കപ്പെട്ട രാക്ഷസന് ആരായിരുന്നു ?\n49.വിശ്വാമിത്രന് യാഗം നടത്തിയ ആശ്രമപ്രദേശത്തിന്റെ പേര്\n50.ശ്രീരാമനാല് ശാപമോക്ഷം നല്‍കപ്പെട്ട\nവിശ്വാമിതന് കൂട്ടികൊണ്ട്പോയത് എവിടേക്ക് ആയിരുന്നു ?\n57.വിശ്വാമിത്രന് രാമലക്ഷ്മണന്‍മാരെ മിഥിലയിലേക്ക്\nകൂട്ടികൊണ്ടുപോയത് എന്ത് ദര്‍ശിക്കാന് ആയിരുന്നു ?\n59.ജനകമഹാരാജാവിനു പുത്രിയെ ലഭിച്ചത്\n60.സീതദേവിയെ വിവാഹംചെയ്യുവാന് വീരപരീക്ഷയായി\nജനകന് നിശ്ചയിച്ചത് എന്തായിരുന്നു ?\n62.ലക്ഷ്മണനെ വിവാഹം ചെയ്ത കന്യകയുടെ പേര്\n65.സീതയായി ജനിച്ചത് ഇതുദേവിയായിരുന്നു ?\n66.സീതാസ്വയംവരം കഴിഞ്ഞു അയോധ്യയിലേക്ക് മടങ്ങുംപോള്\nശ്രീരാമാദികളെ നേരിട്ടത് ആരായിരുന്നു ?\n72.പരശുരാമനാല് വധിക്കപ്പെട്ട രാജാവ്\n73.പരശുരാമനാല് ഇരുപത്തിഒന്ന് വട്ടം\n75.പരശുരാമാനില് ഉണ്ടായിരുന്ന ഏതു\n76.പരശുരാമന് ശ്രീരാമന് നല്‍കിയ ചാപം\n77.ദശരഥന് പരിവാരസമേതം അയോധ്യയില്\n79.മഹാവിഷ്ണു മനുഷ്യനായി അവതരിച്ചത്\n80.ശ്രീരാമാവതരം ഉണ്ടായത് ഏതു യുഗത്തില്\n81.ശ്രീരാമന് രാഘവന് എന്ന പേര് ലഭിച്ചത്\nജനിച്ചതിനാല് ആയിരുന്നു ?\n82.അധ്യാത്മരാമായണത്തില് രണ്ടാമത്തെ കാണ്ഡം\n83.സീതാദേവിയോട് കൂടി അയോധ്യയില്\nവസിക്കുന്ന ശ്രീരാമനെ ദര്‍ശിക്കാന് എത്തിയ\nമഹര്‍ഷി ആരായിരുന്നു ?\n84.ശ്രീ നരതമഹര്‍ഷി ശ്രീ രാമനെ സന്തര്‍ശിചത്ത്\nഎന്ത് കാര്യം ഓര്‍മിപ്പിക്കാന് ആയിരുന്നു ?\n85.ദശരഥന് യുവരാജാവായി അഭിഷേകം\nചെയ്യുവാന് ഉദ്ദേശിച്ചത് ആരെയായിരുന്നു ?\n86.ശ്രീ രാമന്‍റെ അഭിഷേകത്തിനുള്ള ഒരുക്കങ്ങള്\nഏതു പേരില് അറിയപ്പെടുന്നു ?\n88.രാമാപിഷേകം മുടക്കുവാന് ദേവന്മാര്\nസമീപിച്ചത് ആരെയാണ് ?\n89.രാമാപിഷേകം മുടക്കുവാന് കൈകേകിയെ\nപ്രലോഭിപ്പിച്ചത് ആരായിരുന്നു ?\n90.ദശരഥന് കൈകേകിക്ക് വരങ്ങള് കൊടുത്ത\nസന്തര്‍ഭം ഏതായിരുന്നു ?\n91.യുദ്ധത്തില്‍വച്ച് ദശരഥന്‍റെ രഥത്തിന് എന്ത്\n>ചക്രത്തിന്‍റെ കീലം നഷ്ട്ടപ്പെട്ടു\n92.യുദ്ധത്തില്‍വച്ച് ദശരഥന്‍റെ രഥത്തിന്‍റെ\nചക്രത്തിന്‍റെ കീലം നഷ്ട്ടപ്പെട്ടപ്പെട്ടപ്പോള്\nകൈകേകി ആസ്ഥാനത്ത് എന്താണ് വച്ചത് ?\nഎന്തെല്ലാം ആയിരുന്നു ?\n>ഭരതന് രാജ്യഭാരം,ശ്രീരാമന് വനവാസം\n94.രാമാഭിഷേകം മുടങ്ങിയപ്പോള് ഏറ്റവും\nക്ഷോഭിചത് ആരായിരുന്നു ?\n95.ശ്രീരാമന്‍റെ വനവാസകാലം എത്രവര്‍ഷം\nശ്രീരാമനെഅനുഗമിച്ചുപോയത് ആരെല്ലാം ?\nലക്ഷ്മണന് ഉപദേശം നല്‍കിയത്\n100.വനവാസത്തിന് ഇറങ്ങിയ ശ്രീരാമാദികളെ\nതേരിലേറ്റികൊണ്ടുപോയത് ആരായിരുന്നു ?\nLabels: പ്രശ്നോത്തരി, രാമായണം


ബുര്‍ക്കിനിയും ഹിജാബും ധരിക്കുന്ന ആദ്യ മുസ്‌ലീം മോഡല് ഹലീമ ഏദന് - IBC Live\nഹിജാബും ബുര്‍ക്കിനിയും ധരിച്ചുകൊണ്ട്, മോഡലാവുന്ന ആദ്യത്തെ മുസ്ലീം വനിതയായി ഹലീമ ഏദന് ചരിത്രം സൃഷ്ടിക്കുന്നു. സ്‌പോര്‍ട്ട്‌സ് ഇല്ലസ്‌റ്റ്രേറ്റഡ് സ്വിംസ്യൂട്ട് മാസികയിലാണ് ഹലീമയുടെ ചിത്രം പുറത്ത് വന്നിരിക്കുന്നത്. കെനിയയിലെ കാകുമ അഭയാര്‍ത്ഥി ക്യാമ്പില് ജനിച്ച ഹലീമ തന്റെ ഏഴാം വയസ്സിലാണ് അമേരിക്കയിലേക്കു താമസം മാറുന്നത്. പിന്നീടാണ് സൊമാലി- അമേരിക്കന് മോഡലായി ഹലീമ മാറുന്നതും.\nപത്തൊമ്പതാമത്തെ വയസ്സില് മിസ്സ് മിനസോട്ട പേജന്റില് മത്സരാര്‍ത്ഥിയായിക്കൊണ്ട് ഹിജാബ് ധരിച്ച് പങ്കെടുത്ത ആദ്യ വനിത എന്ന നിലയിലാണ് ഹലീമ ഏദന് വാര്‍ത്തയില് നിറഞ്ഞത്. ആ മത്സരത്തില് ഒരു സെമി ഫൈനലിസ്റ്റ് ആയിരുന്നു ഹലീമ. പിന്നീട് വോഗ് മാസികയുടെ മുഖചിത്രമായിക്കൊണ്ടും, ന്യൂയോര്‍ക്ക് ഫാഷന് വീക്കില് പങ്കെടുത്തുകൊണ്ടും, ഒരു മുസ്ലീം വനിതയ്ക്ക് ഫാഷന് ലോകത്ത് ഒരു സ്ഥാനമുണ്ടെന്ന് ഹലീമ തെളിയിച്ചു.\nതന്റെ ജന്മസ്ഥലത്തുള്ള വാടാമു ബീച്ചിലാണ് ഹലീമ സ്വിം സ്യൂട്ടില് ചിത്രങ്ങള്‍ക്കു പോസ് ചെയ്തത്. മാഗസിനു വേണ്ടി ഫോട്ടോഗ്രാഫര് യു സായ് ആണ് ചിത്രങ്ങളെടുത്തത്. ഷൂട്ടിങ്ങിനിടയില് തന്റെ കുട്ടിക്കാലം ഓര്‍മ്മിച്ചുവെന്ന് ഹലീമ പറഞ്ഞു.\n‘സൗന്ദര്യത്തിന് അതിരുകള് ഇല്ലെന്നാണ് ഞങ്ങള് വിശ്വസിക്കുന്നത്. ഹലീമയെ ആദരിക്കുന്നു. മറ്റുള്ളവര്‍ക്കു മാതൃകയായ ഒരു സ്ത്രീയായി അവരെ കാണുന്നു. ഇപ്പോഴുള്ള ഏറ്റവും സൗന്ദര്യമുള്ളവരില് ഒരാളാണ് ഹലീമ. ഉള്ളില് നിന്നും പുറത്തും നിന്നും അവര് സുന്ദരിയാണ്. ബുര്‍ക്കിനി ധരിച്ചായാലും ബിക്കിനി ധരിച്ചിട്ടായാലും, ആത്മവിശ്വാസവും, സൗന്ദര്യവും ഏറെയുണ്ടെന്നു നിങ്ങള്‍ക്കു സ്വയം തോന്നുന്നുവെങ്കില്, നിങ്ങള് ശ്രേഷ്ഠരാണ്,” സ്‌പോര്‍ട്ട്‌സ് ഇല്ലസ്‌റ്റ്രേറ്റഡ് സ്വിംസ്യൂട്ട് മാസികയുടെ എഡിറ്ററായ എം.ജെ.ഡേ പറഞ്ഞു.\nയുവേഫ ചാമ്പ്യന്‍സ് ലീഗ്; മെസ്സിയും സലായും നേര്‍ക്കുനേര്\nപാലക്കാട്ടെ ടിപ്പു കോട്ടയില് ഇനി പ്രവേശിക്കണമെങ്കില് 25 രൂപ ഫീസ് നല്‍കണം


'ഇരന്ന് വാങ്ങുന്നത് ശീലമായിപ്പോയി'; പാനൂര് കൊലപാതകത്തിന് പിന്നാലെ പി. ജയരാജന്റെ മകന്റെ ഫേസ്ബുക്ക് പോസ്റ്റ് വിവാദത്തില് - Keralabhooshanam Daily 'ഇരന്ന് വാങ്ങുന്നത് ശീലമായിപ്പോയി'; പാനൂര് കൊലപാതകത്തിന് പിന്നാലെ പി. ജയരാജന്റെ മകന്റെ ഫേസ്ബുക്ക് പോസ്റ്റ് വിവാദത്തില്\nHome/NEWS/KERALA/‘ഇരന്ന് വാങ്ങുന്നത് ശീലമായിപ്പോയി’; പാനൂര് കൊലപാതകത്തിന് പിന്നാലെ പി. ജയരാജന്റെ മകന്റെ ഫേസ്ബുക്ക് പോസ്റ്റ് വിവാദത്തില്\n‘ഇരന്ന് വാങ്ങുന്നത് ശീലമായിപ്പോയി’; പാനൂര് കൊലപാതകത്തിന് പിന്നാലെ പി. ജയരാജന്റെ മകന്റെ ഫേസ്ബുക്ക് പോസ്റ്റ് വിവാദത്തില്\nന്യൂസ് ഡെസ്ക് Send an email April 7, 2021\nകണ്ണൂര്: പാനൂര് കൊലപാതകത്തിന് പിന്നാലെ സിപിഎം മുന് ജില്ലാ സെക്രട്ടറി പി. ജയരാജന്റെ മകന് ജയിന് രാജിന്റെ ഫേസ്ബുക്ക് പോസ്റ്റ് വിവാദത്തില്. മൂന്ന് മണിക്കൂര് മുന് പോസ്റ്റ് ചെയ്ത ‘ഇരന്ന് വാങ്ങുന്നത് ശീലമായിപ്പോയി’ എന്ന ഒറ്റവരി പോസ്റ്റാണ് വിവാദമായത്. പാനൂരില് മുസ്ലിം ലീഗ് പ്രവര്‍ത്തകന് മന്‍സൂറിന്റെ കൊലപാതകത്തിന് പിന്നാലെയുള്ള ഫേസ്ബുക്ക് പോസ്റ്റിനെതിരെ വ്യാപക പ്രതിഷേധമാണ് ഉയരുന്നത്. നിരവധി പേരാണ് ജയിന്റെ പോസ്റ്റിനോട് പ്രതികരിച്ചത്. പോസ്റ്റിന് താഴെ കൊലപാതകത്തെ അനുകൂലിച്ചും പ്രതികൂലിച്ചും നിരവധി പേരാണ് കമന്റിട്ടിരിക്കുന്നത്.\nഅതേസമയം, കൂത്തുപറമ്പിലേത് ആസൂത്രിത കൊലയെന്നതിന്റെ തെളിവാണ് ഫേസ്ബുക്ക് പോസ്‌റ്റെന്ന് യൂത്ത് ലീഗ് നേതാവ് പി കെ ഫിറോസ് പ്രതികരിച്ചു.\nപോസ്റ്റ് വിവാദമായതിന് പിന്നാലെ മകനെ തള്ളി പി ജയരാജന് രംഗത്തെത്തി. ”ഇപ്പോള് ചാനലുകളില് എന്റെ മകന്റെ ഒരു ഫെയ്‌സ്ബുക്ക് പോസ്റ്റ് വാര്‍ത്തയായതായി കണ്ടു. ഏത് സാഹചര്യത്തിലാണ് മകന് അത്തരമൊരു പോസ്റ്റിട്ടത് എന്നറിയില്ല. പാനൂര് സംഘര്‍ഷവുമായി ബന്ധപ്പെട്ടാണെങ്കില് ഇത്തരമൊരു അഭിപ്രായപ്രകടനത്തോട് ഞാന് യോജിക്കുന്നില്ല. ദൗര്‍ഭാഗ്യകരമായ മരണം നടന്ന ആ പ്രദേശത്ത് സമാധാനമുണ്ടാക്കാനുള്ള യജ്ഞത്തിലാണ് പാര്‍ട്ടി അനുഭാവികള് ഏര്‍പ്പെടേണ്ടത്.” പി ജയരാജന് കുറിച്ചു.\nഎ കെ ആന്റണിയുടെ മകനെതിരെ രൂക്ഷവിമര്‍ശനവുമായി കോണ്‍ഗ്രസ് സൈബര് ടീം; 'മരക്കഴുത, എന്ത് കോപ്പാണ് ചെയ്തത്'\nഉമ്മൻചാണ്ടി പരസ്യ സംവാദത്തിന് തയ്യാറാണോ? പരാതിയിൽ ഉറച്ചു നിൽക്കുന്നതായി പരാതിക്കാരി\nമതഗ്രന്ഥങ്ങള്‍ക്ക് നികുതിയിളവ്, കസ്റ്റംസും വെട്ടിലാകും\nകടലില് ചാടിയ പോക്‌സോ കേസ് പ്രതിയുടെ മൃതദേഹം 15ാം ദിവസം കണ്ടെത്തി


സംസ്ഥാനത്ത് 5375 പേര്‍ക്ക് കൂടി കൊവിഡ്;...\n“ഒരു കാലഘട്ടത്തിൽ എനിക്ക് രാഷ്ട്രീയത്തിൽ വരണമെന്നും...\nഅദ്ദേഹം ഭാര്യയെ മര്‍ദ്ദിക്കുന്ന മര്യാദകെട്ടയാള്; വില...\nകാരിക്കേച്ചർ ചലഞ്ചിൽ നിന്ന് കണ്ടെത്തിയ തുക...\nലേൺ ദി ഖുർആൻ, ഗ്ലോബൽ ഓൺലൈൻ...\nപെരിയ ഇരട്ടക്കൊലക്കേസ് സിബിഐ അന്വേഷത്തിനു വിട്ട...\nകോണ്‍ഗ്രസില് നിന്ന് രാജിവെച്ച നടി ഊര്‍മിള...\nഉഴവൂരില് മുമ്പ് ഭൂരിപക്ഷത്തില് സംസ്ഥാന റെക്കോര്‍ഡ്...\nബീഹാറിൽ ആദ്യഘട്ട വോട്ടെടുപ്പ് നടക്കുകയാണ്. കോവിഡ് കാലത്തു നടക്കുന്ന ആദ്യത്തെ തെരഞ്ഞെടുപ്പിന്റെ ദൃശ്യങ്ങളാണ് ഇവിടെ നൽകുന്നത്.\nഭരണത്തിൽ ആരുവന്നാലും ബീഹാറിലെ ഗ്രാമീണ മേഖലകളുടെ പിന്നോക്കാവസ്ഥയ്ക്കും ആരോഗ്യ, വിദ്യാഭ്യാസ രംഗത്തെ ദയനീയാവസ്ഥയ്ക്കും തൊഴിലില്ലായ്മയ്ക്കും പരിഹാരമുണ്ടാകുമെന്ന് ഒരുറപ്പുമില്ല.\nവൈദ്യുതി, കുടിവെള്ളം, റോഡുകൾ, ആശുപത്രികൾ, സ്‌കൂളുകൾ ഒപ്പം തൊഴിൽ ഇവയാണ് കാലങ്ങളായുള്ള ബീഹാർ ജനതയുടെ അടിസ്ഥാന ആവശ്യങ്ങൾ. ജാതീയമായ വേർതിരിവുകളും ഉച്ചനീചത്വങ്ങളും അന്ധവിശ്വാസങ്ങളും അഴിമതിയുമാണ് ബീഹാറിനെ ഗ്രസിക്കുന്ന മറ്റു വിപത്തുകൾ.\nകഴിഞ്ഞ 15 വർഷങ്ങളായി തെരഞ്ഞെടുപ്പിൽ മത്സരിക്കാതെ മുഖ്യമന്ത്രിയായി ഭരണം നടത്തുന്ന നിതീഷ് കുമാറും ബിജെപിയുമുൾപ്പെട്ട എന്‍ഡിഎ മുന്നണിയാണ് നാലാമതും അധികാരത്തിലെത്താനായി ഇപ്പോൾ ശ്രമം നടത്തുന്നത്. ബീഹാറിൽ അരാജകത്വമില്ലാത്ത സുസ്ഥിരഭരണം ഉറപ്പുനല്കിക്കൊണ്ടാണ് അവർ വോട്ടഭ്യർത്ഥിക്കുന്നത്.\nമറുഭാഗത്ത് ഏകദേശം 15 വർഷക്കാലം ബീഹാർ അടക്കിവാണ ലാലുപ്രസാദ് യാദവും കുടുംബവും ഉൾപ്പെട്ട ആര്‍ജെഡി, കോൺഗ്രസ്സ്, ഇടതുപക്ഷ കക്ഷികളുടെ സഖ്യമാണ്.\nഅസംഖ്യം അഴിമതികളിലൂടെ ഖ്യാതിനേടിയ ലാലുകുടുംബം അവരുടെ രണ്ട് ആൺമക്കളെ മുൻനിർത്തിയാണ് വോട്ടഭ്യർത്ഥന നടത്തുന്നത്. അതിൽ ഇളയമകൻ തേജസ്വി യാദവിനെയാണ് മുഖ്യമന്ത്രി സ്ഥാനാർത്ഥിയായി ഉയർത്തിക്കാട്ടിയിരിക്കുന്നത് .\nവിഖ്യാതമായ കാലിത്തീറ്റ അഴിമതിക്കേസിൽ ശിക്ഷിക്കപ്പെട്ടു ജയിലിൽക്കഴിഞ്ഞ ലാലുവിന് ഇപ്പോൾ താൽക്കാലിക ജാമ്യം അനുവദിച്ചിട്ടുണ്ട്.\nഇതുകൂടാതെ വരവിൽകവിഞ്ഞ സ്വത്തു സമ്പാദനം ഉൾപ്പെടെ ലാലുവിനും ഭാര്യ റാബ്‌റി ദേവിക്കും മക്കൾക്കു മെതിരെയുള്ള നിരവധി അഴിമതിക്കേസുകൾ വേറെയുമുണ്ട്.\nഅവ ഇപ്പോൾ പല കോടതികളിലാണ്. ഒരു നിർദ്ധന കുടുംബത്തിൽ ജനിച്ചുവളർന്ന ലാലുവിന്റെ സാമ്പത്തിക സ്രോതസ്സ് അതിശയകരമായ രീതിയിലാണ് ഉയർന്നത്.\nബീഹാറിലെ 243 സീറ്റുകളിൽ 16 ജില്ലകളിലായുള്ള 71 സീറ്റുകളിലേക്കാണ് തെരഞ്ഞെടുപ്പ് നടക്കുന്നത്. 2.41 കോടി വോട്ടർമാരാണ് വോട്ടെടുപ്പിൽ പങ്കെടുക്കുന്നത്. രണ്ടാം ഘട്ടം നവംബർ3നും മൂന്നാമത്തേതും അവസാനത്തേതും ഘട്ട വോട്ടെടുപ്പ് നവംബർ7നുമാണ് നടക്കുക. വോട്ടെണ്ണൽ നവംബർ 10 നു നടക്കും.\nബീഹാർ വോട്ടെടുപ്പ് വിധിക്ക് ശേഷം ആർ‌ജെ‌ഡി ഓഫീസിൽ മധുരപലഹാരങ്ങൾ വലിച്ചെറിഞ്ഞിരുന്നോ? പ്രചരിക്കുന്ന ചിത്രത്തിലെ...\nഇഞ്ചോടിഞ്ച് പോരാട്ടത്തിനൊടുവില് ബിഹാറില് എന്‍ഡിഎയ്ക്ക് അധികാരത്തുടര്‍ച്ച\nബിഹാറിൽ ഇലക്ട്രോണിക് വോട്ടിങ് മെഷീനുകൾ ഹാക്ക് ചെയ്യപ്പെട്ടുവെന്ന് പ്ലൂറൽസ് പാർട്ടി മേധാവി പുഷ്പം...\nബിഹാറില് ഇഞ്ചോടിഞ്ച് പോരാട്ടം; ആകെ വോട്ട് 4.10കോടി, എണ്ണിയത് ഒരുകോടി; അന്തിമഫലം വൈകും\nബിഹാറില് നിതീഷ് കുമാര് തന്നെ മുഖ്യമന്ത്രിയാകുമെന്ന് ജെഡിയു; നിതീഷ് കുമാറിന്റെ നേതൃത്വത്തില് എന്‍ഡിഎ...\nബിഹാര്: മഹാസഖ്യത്തിനൊപ്പം എഴുപത് സീറ്റുകളില് മത്സരിച്ച കോണ്‍ഗ്രസ് ലീഡ് ചെയ്യുന്നത് 22 സീറ്റുകളില്...\nസംസ്ഥാനത്ത് 5375 പേര്‍ക്ക് കൂടി കൊവിഡ്; ഇന്ന് സ്ഥിരീകരിച്ചത് 26 മരണം; 6151 പേര്‍ക്...\n“ഒരു കാലഘട്ടത്തിൽ എനിക്ക് രാഷ്ട്രീയത്തിൽ വരണമെന്നും തിരഞ്ഞെടുപ്പിൽ മത്സരിച്ച...\nഅദ്ദേഹം ഭാര്യയെ മര്‍ദ്ദിക്കുന്ന മര്യാദകെട്ടയാള്; വില കുറഞ്ഞ പ്രവര്‍ത്തികളിലൂടെ ജു...\nപെരിയ ഇരട്ടക്കൊലക്കേസ് സിബിഐ അന്വേഷത്തിനു വിട്ട സുപ്രീം കോടതി വിധി നീതിയുടെ വിജയമെ...\nവണ്ണിയാർ സമുദായത്തിന് പ്രത്യേക സംവരണം ആവശ്യപ്പെട്ട് തമിഴ്നാട്ടിലുടനീളം പ്രതിഷേധം ...\nഉത്തര്‍പ്രദേശില് മാധ്യമ പ്രവര്‍ത്തകനേയും സുഹൃത്തിനേയും അക്രമികള് കൊലപ്പെടുത്തിയത...\nഅഞ്ചല് ഉത്ര വധക്കേസ് പ്രതി സൂരജിനെതിരെ നിര്‍ണായക വെളിപ്പെടുത്തലുമായി കേസിലെ മാപ്പ...\nകാരിക്കേച്ചർ ചലഞ്ചിൽ നിന്ന് കണ്ടെത്തിയ തുക ശ്രീകുമാർ വല്ലന മുഖ്യമന്ത്രിയുടെ ദുരിതാ...\nആംനസ്റ്റി പദ്ധതി മാർച്ച് 2021 വരെ നീട്ടണം- ഓൾ കേരള കൺസ്യൂമർ ഗുഡ്സ് ഡിസ്ട്രിബൂട്ടേഴ...\nതലസ്ഥാനത്ത് സ്ഥാനാർത്ഥികളിൽ കോടിശ്വരൻ വി വി രാജേഷ് ! ബിജെപി നേതാവിൻ്റെ സ്വത്തിൽ...\nഫോര്‍മുല ജേതാവ് ലൂയിസ് ഹാമില്‍ട്ടണ് കോവിഡ് സ്ഥിരീകരിച്ചു\nതെരഞ്ഞെടുപ്പില് തപാൽ – പ്രോക്സി വോട്ടിനുള്ള സാധ്യത പരിശോധിക്കുമെന്ന് ടിക്കാറാം മീണ\nസ്വര്‍ണക്കടത്തിനെക്കുറിച്ച് ശിവശങ്കറിന് അറിയില്ലായിരുന്നുവെന്ന് സ്വപ്ന ! കസ്റ്റംസ് പിടിച്ച സ്വര്‍ണ്ണം വിട്ടുനല്‍കാന് ശിവശങ്കരനെ...\nഅറസ്റ്റില് നിന്നും രക്ഷ നേടാന് സുകുമാരക്കുറുപ്പ് മോഡല് കൊലപാതകം ; ‘മരിച്ച’ മോഹനയെ...\nഓവര്‍ടേക്ക് ചെയ്തതിന്റെ പേരില് തര്‍ക്കം, കാറിന് കുറുകെ ബൈക്ക് നിര്‍ത്തി; 39കാരിയെ അക്രമിസംഘം...\nയുവതിക്ക് നേരെ ലൈംഗികാതിക്രമം; തടയാന് ശ്രമിച്ചയാളെ വെടിവെച്ചിട്ടു; പൊലീസുകാരന് അറസ്റ്റില്\n18 വയസില് താഴെ മാത്രം പ്രായമുള്ള നാലുമക്കളെ അച്ഛന് കോടാലി കൊണ്ട് വെട്ടിക്കൊന്നു; ഭാര്യയും...\nരാജ്യത്ത് പാചകവാതക വില വര്‍ധിച്ചു\nകെ.എസ്.എഫ്.ഇ. റെയ്ഡ് വിവാദം; യു.ഡി.എഫുകാര്‍ക്ക് വേറെ പണിയൊന്നുമില്ലാത്തതു കൊണ്ട് ഒരോ ദിവസം രാവിലെ...\nകണ്ണടയും മുമ്പ് അവനെ ഒന്നു കാണണം; പതിനൊന്നു വര്‍ഷം മുമ്പ് നാടു വിട്ടു...\nമധ്യവയസ്കരായ സ്ത്രീകളെ പ്രണയം നടിച്ച് വശത്താക്കി പീഡിപ്പിച്ച ശേഷം മുങ്ങുന്നത് പതിവാക്കിയ പ്രതി...


മലപ്പുറത്തെ യുവാക്കളുടെ മരണം ജോസഫ് സിനിമാ സ്റ്റൈല് കൊലപാതകമെന്ന് പരാതി; അന്വേഷണം അവയവ മാഫിയയിലേക്ക് | malappuram young mens death\nതത്സമയം| Updated On: 18 Oct 2019 11:55 AM GMT | Location : മലപ്പുറം\nനജീബുദ്ധീന്റെ പിതാവ് ഉസ്മാന് ആണ് മരണത്തില് സംശയങ്ങള് പ്രകടിപ്പിച്ച് പൊലീസിനെ സമീപിച്ചത്.\nപൊന്നാനി: യുവാക്കളുടെ ബൈക്കപകട മരണം ജോസഫ് സിനിമ സ്‌റ്റൈല് കൊലപാതകമാണെന്ന പരാതിയെ കുറിച്ചുള്ള ക്രൈംബ്രാഞ്ച് അന്വേഷണം തുടങ്ങി. 2016 നവംബറില് പെരുമ്പടപ്പില് നടന്ന യുവാക്കളുടെ ബൈക്കപകട മരണമാണ് അവയവ മാഫിയയിലേക്ക് വിരല് ചൂണ്ടുന്നതായി മാറുന്നത്. മരണപ്പെട്ടവരില് ഒരാളുടെ പിതാവ് സ്വയം ശേഖരിച്ച തെളിവുകളുമായി രംഗത്തെത്തിയതോടെയാണ് പുനരന്വേഷണത്തിന് ക്രൈംബ്രാഞ്ചിനെ നിയോഗിച്ചിരിക്കുന്നത്.\n2016 നവംബര് 20നു രാത്രി പെരുമ്പടപ്പ് പൊലീസ് സ്റ്റേഷന് സമീപം അവിയൂര് സ്വദേശിയായ നജീബുദ്ധീന് (16), സുഹൃത്ത് വന്നേരി സ്വദേശി വാഹിദ് ( 16 ) എന്നിവരാണ് ബൈക്കപകടത്തില് മരണപ്പെട്ടത്. നജീബുദ്ധീന്റെ പിതാവ് ഉസ്മാന് ആണ് മരണത്തില് സംശയങ്ങള് പ്രകടിപ്പിച്ച് സര്‍ക്കാരിനെ സമീപിച്ചത്. തുടര്‍ന്ന് കേസ് മലപ്പുറം ക്രൈംബ്രാഞ്ചിന് കൈമാറുകയായിരുന്നു.\nമലപ്പുറം ക്രൈംബ്രാഞ്ച് ഡി.വൈ.എസ്.പി അബ്ദുള്‍ഖാദറിന്റെ നേതൃത്വത്തിലുള്ള നാലംഗ സംഘം ഇന്നലെ അപകട സ്ഥലം സന്ദര്‍ശിച്ച് പരിശോധന നടത്തി. അപകടം നടന്ന രീതിയും, സാദ്ധ്യതകളും സംഘം വിശദമായി വിലയിരുത്തി. ഉസ്മാനില് നിന്ന് വിവരങ്ങള് നേരിട്ട് ചോദിച്ചറിയുകയും ചെയ്തു. തുടരന്വേഷണത്തിന് ബന്ധുക്കളോട് ബുധനാഴ്ച മലപ്പുറത്തെത്താന് ആവശ്യപ്പെട്ടിട്ടുണ്ട്. അവയവ മാഫിയയുടെ പങ്ക് അന്വേഷിക്കണമെന്നാവശ്യപ്പെട്ടായിരുന്നു ഉസ്മാന് നേരത്തെ മുഖ്യമന്ത്രിക്കും സംസ്ഥാന പൊലീസ് മേധാവിക്കും പരാതി നല്‍കിയത്. വാഹിദ് ആശുപത്രിയിലേക്കുള്ള യാത്രക്കിടയിലും നജീബുദീന് തൃശൂരിലെ സ്വകാര്യ ആശുപത്രിയില് ചികിത്സയിലിരിക്കെ മൂന്നാംദിവസവുമായിരുന്നു മരണപ്പെട്ടത്.\nഅന്വേഷണം സംബന്ധിച്ച വിശദാംശങ്ങള് വെളിപ്പെടുത്താനായിട്ടില്ലെന്ന് മലപ്പുറം ക്രൈംബ്രാഞ്ച് ഡിവൈ.എസ്.പി അബ്ദുല്‍ഖാദര് തത്സമയത്തോട് പറഞ്ഞു. അപകട സ്ഥലം പരിശോധിച്ചതിന്റെ അടിസ്ഥാനത്തിലുള്ള തുടര് നടപടികളിലേക്ക് കടക്കുമെന്നും അദ്ദേഹം അറിയിച്ചു.\nഉസ്മാന്റെ കണ്ടെത്തലുകള് ഇങ്ങനെ\nഅപകടശേഷം രണ്ടു പേരെയും വ്യത്യസ്ത വാഹനങ്ങളിലാണ് ആശുപത്രിയില് എത്തിച്ചത്.\nപോസ്റ്റുമോര്‍ട്ടം റിപ്പോര്‍ട്ടില് തലക്കേറ്റ ആഘാതമാണ് മരണകാരണം.\nഎന്നാല് ഇന്‍ക്വസ്‌റ് റിപ്പോര്‍ട്ടില് പൊരുത്തക്കേടുണ്ട്.\nമരണശേഷം മകന്റെ ശരീരത്തില് ശസ്ത്രക്രിയ നടത്തിയ പാടുകള് കണ്ടു.\nഅപകടത്തിന് ശേഷം മരുന്നുകളോട് പ്രതികരിക്കുന്നെണ്ടെന്നും ശസ്ത്രക്രിയയുടെ ആവശ്യം ഇല്ലെന്നുമാണ് ഡോക്ടര്‍മാര് പറഞ്ഞിരുന്നത്.\nഇരുകൈകളിലും കഴുത്തിലും കെട്ടുമുറുക്കിയ പോലെയുള്ള കറുത്തപാടുകളുമുണ്ടായിരുന്നു.\nമകനെ ആശുപത്രില് എത്തിച്ചവര് ഇന്നും അജ്ഞാതര്.\nഅപകടം നടന്ന സമയത് നിലവിളിയോ മറ്റു ശബ്ദങ്ങളോ പരിസരവാസികള് കേട്ടിട്ടില്ല.


110 വർഷം തണലായ മരത്തെ വെട്ടിനശിപ്പിക്കാൻ മനസ് വന്നില്ല; മരക്കുറ്റിയിൽ ഒരുങ്ങിയ ലൈബ്രറിയ്ക്ക് പിന്നിൽ... -\nanu\tNovember 6, 2021\nവർഷങ്ങളോളം തങ്ങൾക്ക് തണലും കരുതലുമായ പഞ്ഞിമരം മുറിച്ചുമാറ്റുക എന്നത് ഷരാലിയ്ക്ക് ചിന്തിക്കാവുന്നതിലും അപ്പുറമായിരുന്നു. എന്നാൽ വീടിന് അപകടകരമായ രീതിയിൽ വളർന്നതോടെ മരം മുറിച്ചുമാറ്റുക എന്നതല്ലാതെ മറ്റൊരു മാർഗവും ഇവർക്ക് മുന്നിലുണ്ടായിരുന്നില്ല. 110 വർഷം പഴക്കമുള്ള മരം ഒരു ഓർമ്മകൾ പോലും നിലനിർത്താതെ നശിപ്പിക്കാൻ മനസ് വരാതിരുന്ന ഷരാലി മരത്തിന്റെ ഓർമ്മകൾ നിലനിർത്തികൊണ്ട് എന്തുചെയ്യാൻ കഴിയും എന്നാലോചിച്ചു. അങ്ങനെ ഇനി എന്ത് ചെയ്യും എന്ന ചിന്തയിൽ നിന്നാണ് മരം ഒരു ലൈബ്രറി ആക്കാമെന്ന ആശയം ഉണ്ടായത്.\nനിലംപതിക്കാറായി നിന്ന മരത്തിന്റെ ശിഖരങ്ങൾ മുഴുവൻ മുറിച്ചുമാറ്റി മരത്തിന്റെ തടി മാത്രം അവശേഷിപ്പിച്ചു. തുടർന്ന് പഞ്ഞിമരത്തിന്റെ ഉള്ളിൽ ഒരു മനോഹരമായ ലൈബ്രറിയും ഇവർ ഉണ്ടാക്കി. മരത്തിന്റെ ഉൾഭാഗം മുഴുവൻ പൊള്ളയാക്കി മാറ്റിയ ശേഷം അതിൽ പുസ്തകൾ അടുക്കിവെച്ചു. ഒരു ചെറിയ വീടിന് സമാനമായ രീതിയിൽ മുന്നിൽ ഒരു വാതിലും പുറത്തൊരു ലൈറ്റും സെറ്റ് ചെയ്തതോടെ അതിമനോഹരമായ ഒരു ലൈബ്രറി ഈ മരക്കുറ്റിയിൽ ഒരുങ്ങി.\nവായനയെ സ്നേഹിക്കുന്നവർക്കായി ഒരു സൗജന്യ വായനശാലയാണ് ഷരാലി ഭർത്താവിന്റെ സഹായത്തോടെ ഇവിടെ സ്ഥാപിച്ചത്. പണത്തിന് പകരം ഒരു പുസ്തകം എടുക്കുമ്പോൾ മറ്റൊരു പുസ്തകം നൽകുന്ന ലിറ്റിൽ ഫ്രീ ലൈബ്രറിയായാണ് ഇത് പ്രവർത്തിപ്പിക്കുന്നത്. അതേസമയം തന്റെ ലൈബ്രറിയുടെ ചിത്രങ്ങൾ ഷരാലി സോഷ്യൽ മീഡിയയിൽ പങ്കുവെച്ചതോടെ നിരവധിപ്പേരാണ് ഈ ലൈബ്രറി കാണുവാനായി ഇവിടേക്ക് എത്തുന്നത്.\nStory highlights ; tree stump turn intoaLibrary


നീയാണ് ഞങ്ങളുടെ പ്രകാശം,ദൈവം അയച്ച മാലാഖ, ; മകളുടെ പിറന്നാളാഘോഷത്തിന്റെ ചിത്രങ്ങള് പങ്കുവെച്ച് സണ്ണി ലിയോണ് – Times Kerala\nനീയാണ് ഞങ്ങളുടെ പ്രകാശം,ദൈവം അയച്ച മാലാഖ, ; മകളുടെ പിറന്നാളാഘോഷത്തിന്റെ ചിത്രങ്ങള് പങ്കുവെച്ച് സണ്ണി ലിയോണ്\nBy Soniya James On Oct 15, 2019\nമകള് നിഷ കൗര് വെബ്ബറിന്റെ നാലാം പിറന്നാള് ആഘോഷിക്കുന്ന സണ്ണിയുടെ ചിത്രങ്ങളാണ് വൈറലായി കൊണ്ടിരിക്കുന്നത്. പ്രത്യേക പിറന്നാള് പാര്‍ട്ടി തന്നെയാണ് സണ്ണി ലിയോണും ഭര്‍ത്താവ് ഡാനിയല് വെബ്ബറും അവള്‍ക്കുവേണ്ടി ഒരുക്കിയത്.\nമലയാള ചിത്രം ‘ആകാശഗംഗ 2’ വിന്‍റെ പുതിയ സ്റ്റില് പുറത്തിറങ്ങി


വാക്സിൻ്റെ സുരക്ഷയിൽ ജില്ല; ഇതുവരെ 2750067 ആളുകളിൽ കോവിഡ് പ്രതിരോധം ഉറപ്പാക്കി ജീവൻ്റെ വിലയുള്ള നേട്ടം - Express Herald\nവാക്സിൻ്റെ സുരക്ഷയിൽ ജില്ല; ഇതുവരെ 2750067 ആളുകളിൽ കോവിഡ് പ്രതിരോധം ഉറപ്പാക്കി ജീവൻ്റെ വിലയുള്ള നേട്ടം\nകാക്കനാട്: ജില്ലയിൽ 18 വയസ് പൂർത്തിയായ 77 ശതമാനം ആളുകളും കോവിഡ് പ്രതിരോധ വാക്സിൻ്റെ ഒരു ഡോസെങ്കിലും സ്വീകരിച്ചു കഴിഞ്ഞു. വാക്സിൻ വിതരണം ആരംഭിച്ച് ഏഴ് മാസം പിന്നിടുമ്പോൾ 27 ലക്ഷം ജനങ്ങളിലേക്കും വാക്സിൻ എത്തിച്ച് ഒന്നാം സംസ്ഥാനത്തു തുടരുന്ന എറണാകുളം കോവിഡ് പ്രതിരോധത്തിൻ്റെ മറ്റൊരു മാതൃകയാകുകയാണ്. നിലവിൽ 18 വയസു കഴിഞ്ഞ മുഴുവൻ ആളുകൾക്കും ആദ്യ ഡോസ് വാക്സിൻ നൽകുന്നതിനുള്ള അടുത്ത പ്രതിരോധ പ്രയത്നത്തിലേക്ക് കാലു കുത്തുകയാണ് ജില്ല.\nജീവൻ്റെ വിലയുള്ള ഓരോ തുള്ളി വാക്സിനും പാഴാക്കാതെ ജനങ്ങളിലേക്കെത്തിക്കാൻ കൃത്യതയാർന്ന പ്രവർത്തനമാണ് ജില്ലാ ഭരണകൂടവും ആരോഗ്യ വകുപ്പും ജില്ലയിൽ നടപ്പിലാക്കിയത്. . ഏഴ് പദ്ധതികൾ ഇതിനായി നടപ്പിലാക്കിയെന്ന് വാക്സിൻ നോഡൽ ഓഫീസർ ഡോ. ശിവദാസ് എം.ജി. പറഞ്ഞു.\n2021 ജനുവരി 16 നാണ് ജില്ലയിൽ വാക്സിൻ വിതരണം ആരംഭിച്ചത്. ജില്ലയിലെ 63,000 ആരോഗ്യ പ്രവർത്തകർക്കാണ് ആദ്യഘട്ടത്തിൽ വാക്സിൻ നൽകിയത്. ആദ്യഘട്ടത്തിൽ 73000 ഡോസ് വാക്സിൻ ജില്ലക്ക് ലഭ്യമായതിൽ 1040 ഡോസ് കേന്ദ്ര സർക്കാരിനു കീഴിലുള്ള ആരോഗ്യ പ്രവർത്തകർക്കും 71,290 ഡോസ് വാക്സിൻ സംസ്ഥാന സർക്കാരിന്റെ ആരോഗ്യ പ്രവർത്തകർക്കുമാണ് നൽകിയത്. ജില്ലയിലെ 14 ബ്ലോക്കുകളിലായി 260 വാക്സിൻ സെൻ്റെറുകൾ വഴിയാണ് വാക്സിൻ നൽകിയത്. ആയുഷ്, ഹോമിയോ, സ്വകാര്യ ആശുപത്രികളെയും വാക്സിൻ സെൻ്റെറുകളായി ഉൾപ്പെടുത്തി. ആരോഗ്യ- കോവിഡ് മുന്നണി പ്രവർത്തകർക്കാകെ 253182 ആളുകൾക്ക് വാക്സിൻ നൽകി. 139728 പ്രവർത്തകർക്ക് ആദ്യ ഡോസും 113454 ആളുകൾക്ക് രണ്ടാം ഡോസും നൽകി.\nവാക്സിൻ വിതരണത്തിനായി നടത്തിയ ഏഴ് പദ്ധതികളും കൃത്യമായ ലക്ഷ്യത്തിലെത്തിക്കാനും ആരോഗ്യ പ്രവർത്തകർക്കു സാധിച്ചു. പട്ടികവർഗക്കാർക്കു വേണ്ടി ട്രൈബ് വാക്സ് പദ്ധതി മുഖേന 18 വയസു പൂർത്തിയായ 4227 ആളുകൾക്കും വാക്സിൻ നൽകി. ഭിന്നശേഷി ക്കാർക്കു വേണ്ടി നടപ്പാക്കിയ ഡിസ്പൽവാക്സ് മുഖേന 37330 ഡോസ് വാക്സിനാണ് വിതരണം ചെയ്തത്. എച്ച്.ഐ.വി. ബാധിതർക്കായി നടത്തിയ ആർട് വാക്സിൻ മുഖേന 362 ആളുകൾക്കും വാക്സിൻ നൽകി. അതിഥി തൊഴിലാളികൾക്കായി നടപ്പാക്കിയ ഗസ്റ്റ് വാക്സിൻ പദ്ധതി പ്രകാരം 10201 ആളുകൾക്കും വാക്സിൻ സ്വീകരിച്ചു. വൃദ്ധ സദനങ്ങളിലെയും സാന്ത്വന പരിചരണ കേന്ദ്രങ്ങളിലെയും അന്തേവാസികളായ 10,600 ആളുകൾക്കും വാക്സിൻ നൽകി. ഭിന്നശേഷിക്കാർക്കു വേണ്ടി 57 ഡോസുകളും വിതരണം ചെയ്തിട്ടുണ്ട്. മാതൃകവചം പദ്ധതിയിലൂടെ 4725 ഡോസ് കൈമാറി ഗർഭിണികൾക്കും വാക്സിൻ്റെ സുരക്ഷ നൽകി.ചെല്ലാനത്തെ രോഗവ്യാപനം കുറക്കുന്നതിനായി പ്രത്യേക വാക്സിൻ ഡ്രൈവ് തന്നെ ആരോഗ്യ വകുപ്പ് തയാറാക്കി. ഇതിലൂടെ 45 വയസ് പൂർത്തിയായ എല്ലാ വർക്കും ആദ്യ ഡോസ് നൽകി. അതേപോലെ പട്ടികജാതി കോളനികൾ കേന്ദ്രീകരിച്ചും വാക്സിൻ സ്പെഷൽ ഡ്രൈവുകൾ നടപ്പിലാക്കി. 68942 ഡോസ് വാക്സിനാണ് ഇവിടെ വിതരണം ചെയ്തത്.ജില്ലയിൽ 45 നും 60 നും ഇടയിൽ പ്രായമുള്ള 79.12 ശതമാനം ആളുകൾക്കും ആദ്യ ഡോസ് വാക്സിൻ നൽകി. ആകെ 812915 ആളുകളാണ് വാക്സിൻ സ്വീകരിച്ചത്. 18 നും 44 നും ഇടയിൽ പ്രായമുള്ള 73946 ആളുകളും ആദ്യ ഡോസ് സ്വീകരിച്ചു. 47.46 ശതമാനം ആളുകളാണ് വാക്സിൻ സ്വീകരിച്ചത്.


ന്യൂഡല്‍ഹി: ഡിജിറ്റല് ലൈഫ് സ്‌റ്റൈലും ഓഡിയോ ബ്രാന്‍ഡുമായ പിട്രോണ് ഇന്ത്യയില് നിര്‍മിച്ച സ്മാര്‍ട് എസന്‍ഷ്യല്‍സ് കളക്ഷന് അവതരിപ്പിച്ചു. ട്രെന്‍ഡി, പ്രാക്റ്റിക്കല്, സ്‌റ്റൈലിഷ് തുടങ്ങി വൈവിധ്യമാര്‍ന്ന ടെക്ക് സാമഗ്രികള് ഉള്‍പ്പെട്ടതാണ് പുതിയ ആവശ്യശേഖരം.\nഇന്ത്യയിലെ പ്രവര്‍ത്തനം വിപുലമാക്കുന്നതിന്റെ ഭാഗമായി ഓഡിയോ രംഗത്ത് മറ്റാരേക്കാളും മുന്‍പെ നിര്‍മിച്ച ആദ്യത്തെ ടിഡബ്ല്യുഎസ് (ട്രൂ വയര്‍ലെസ് സ്റ്റീരിയോ) ഇയര്‍ബഡുകളായ പിട്രോണ് ബാസ്ബഡ്സ് പ്ലസ് ആണ് അവതരിപ്പിച്ചത്.\nമൊബൈല് സാമഗ്രികളുടെ വണ് സ്റ്റോപ്പ് ഷോപ്പാകുകയാണ് ഇപ്പോള് ബ്രാന്‍ഡ്, അതും ഇന്ത്യയില് നിര്‍മിച്ച ഉല്‍പന്നങ്ങളുമായി.രാജ്യത്ത് തന്നെ നിര്‍മിച്ച ടെക്ക് സാമഗ്രികളുടെ സമ്പൂര്‍ണ ശേഖരമാണ് പിട്രോണ് അവതരിപ്പിച്ചിരിക്കുന്നത്.\nടിഡബ്ല്യുഎസ് ഇയര്‍ബഡുകള്, പവര് ബാങ്ക്, വേഗമാര്‍ന്ന ചാര്‍ജര്, സ്മാര്‍ട് ചാര്‍ജിങ് കേബിള് തുടങ്ങിയവ ഉള്‍പ്പെട്ടതാണ് ടെക്ക് സാമഗ്രികള്. ആത്മനിര്‍ഭര് ഭാരത് സംരംഭത്തിന്റെ ഭാഗമായി ഇന്ത്യയില് തൊഴില് അവസരങ്ങള് സൃഷ്ടിക്കുന്നത് പിട്രോണിനെ സംബന്ധിച്ചിടത്തോളം നാഴികക്കല്ലാണെന്ന് പിട്രോണ് സ്ഥാപകനും സിഇഒയുമായ അമീന് ഖ്വാജ പറഞ്ഞു.\nബാസ്ബഡ് പ്ലസ് പ്രീമിയം ടിഡബ്ല്യുഎസ് ഉല്‍പന്നമാണ്. മികച്ച ശബ്ദം നല്‍കുന്നു. ഡിജിറ്റല് ബാറ്ററി ഡിസ്പ്ലേ, വോയ്സ് അസിസ്റ്റന്‍സ് ഉള്‍പ്പടെ നിരവധി സ്മാര്‍ട് സവിശേഷതകളും ഉണ്ട്.\nവില 899 രൂപ മുതല് ആരംഭിക്കുന്നു. ടിഡബ്ല്യുഎസ് 12 മണിക്കൂര് പ്ലേടൈം വാഗ്ദാനം ചെയ്യുന്നു, ബ്ലൂടൂത്ത് 5.0 കണക്റ്റിവിറ്റി, സിംഗിള് കീ കണ്‍ട്രോള്, ഇന്‍സ്റ്റാ പെയറിങ്, വെള്ളം-വിയര്‍പ്പ് തുടങ്ങിയവയെ പ്രതിരോധിക്കുന്നു തുടങ്ങിയവയാണ് പ്രധാനപ്പെട്ട മറ്റു ചില സവിശേഷതകള്.\nഡൈനാമോ ശ്രേണിയിലെ പവര്‍ബാങ്കാണ് ശേഖരത്തിലെ മറ്റൊരു ഉല്‍പന്നം. ഡൈനാമോ പ്രോ, ഡൈനാമോ ലൈറ്റ് എന്നിങ്ങനെയുണ്ട്. വളരെ വേഗത്തില് ചാര്‍ജ് ചെയ്യുന്ന 18 വാട്ട് ഡൈനാമോ പ്രോ 10000 എംഎഎച്ച് പവര് നല്‍കുന്നു. രണ്ട് ഉപകരണങ്ങള് ഒരേസമയം ചാര്‍ജ് ചെയ്യാം.\nഓവര് ചാര്‍ജ്, ഓവര് ഡിസ്ചാര്‍ജ്, ഓവര് കറന്റ്, ഓവര് വോള്‍ട്ടേജ്, ഷോര്‍ട്ട് സര്‍ക്യൂട്ട്, റിവേഴ്സ് കണക്ഷന് തുടങ്ങിയവയില് നിന്നും സംരക്ഷണം നല്‍കുന്നു. ഡൈനാമോ പ്രോയും ഡൈനാമോ ലൈറ്റും ആമസോണ് ഇന്ത്യയില് യഥാക്രമം 599 രൂപ, 549 രൂപ എന്നിങ്ങനെ പ്രത്യേക നിരക്കില് ലഭ്യമാണ്.\nപിട്രോണ് 70 ലക്ഷത്തിലധികം ഉല്‍പന്നങ്ങള് ഇതിനകം വിറ്റഴിച്ചിട്ടുണ്ട്. ഉന്നത നിലവാരമുള്ളതെന്നും താങ്ങാവുന്ന വിലയെന്നും വിലയിരുത്തപ്പെടുന്നു. പുതിയ സാമഗ്രികളും വീടിന്റെ ബജറ്റിന് മൂല്യം ഉയര്‍ത്തും.\nപിട്രോണ് ബാസ്ബഡ്സ് പ്ലസ്, പിട്രോണ് ഡൈനാമോ പ്രോ, ഡൈനാമോ ലൈറ്റ്, പിട്രോണ് സോളേരോ, പിട്രോണ് വോള്‍ട്ട പ്ലസ് എന്നീ ഉല്‍പന്നങ്ങളെല്ലാം ആമസോണ് ഇന്ത്യയില് ലഭ്യമാണ്.


ആമസോണ് ബ്യൂട്ടി അവാര്‍ഡുകള് പ്രഖ്യാപിച്ചു – Future Kerala :\nകൊച്ചി: ആമസോണ് ഉപഭോക്താക്കള് ഏറെ ആവശ്യപ്പെട്ടതും മികച്ച റേറ്റിംഗ് നല്‍കിയതുമായ കോസ്മറ്റിക്‌സ് ബ്രാന്‍ഡുകള്‍ക്കുള്ള ബ്യൂട്ടി അവാര്‍ഡുകള് പ്രഖ്യാപിച്ചു. മത്സരത്തില് 19,000 ബ്രാന്‍ഡുകളിലുള്ള 15 ലക്ഷം ഉല്‍പ്പന്നങ്ങളില് നിന്ന് 13 കാറ്റഗറികളില് മുന്നിലെത്തി ലാക്‌മെ ഒന്നാം സ്ഥാനം നേടി.6കാറ്റഗറിയില് നിന്നായി മേബിലിന് രണ്ടാമതെത്തി.\nപേഴ്‌സണല് കെയര് അപ്ലയന്‍സസ് കാറ്റഗറിയില് ഫിലിപ്‌സ്, ഹെയര് ഓയില് വിഭാഗത്തില് സൗത്ത് ഇന്ത്യന് ബ്രാന്‍ഡായ ഇന്ദുലേഖയും സ്‌കിന് ജെല് കാറ്റഗറിയില് പതഞ്ജലിയും അവാര്‍ഡ് സ്വന്തമാക്കി. സ്‌കിന് ആന്റ്‌ബോഡി കെയര്, ഹെയര്‍കെയര്, മേയ്ക്കപ്പ്, മെന്‍സ് ഗ്രൂമിംഗ് തുടങ്ങി 66 കാറ്റഗറികളിലായാണ് മത്സരം നടന്നത്.\nആഡംബര സൗന്ദര്യ വര്‍ദ്ധക വസ്തുക്കളായ ഫോറസ്റ്റ് എസന്‍ഷ്യല്‍സ്, മധുരൈ ജാസ്മിന്, മൊഗ്ര ഹെയര് ക്ലെന്‍സര് തുടങ്ങിയവയും അവാര്‍ഡിനര്‍ഹരായി. ഓര്‍ഗാനിക് ബ്യൂട്ടി ഉല്‍പ്പന്നങ്ങള്‍ക്ക് മികച്ച പിന്തുണ കിട്ടിയ ഈ വര്‍ഷം ലോട്ടസ്‌ഹെര്‍ബല്‍സ്, ഹിമാലയ ഹെര്‍ബല്‍സ് തുടങ്ങിയവ മികച്ച നേട്ടമാണ് സ്വന്തമാക്കിയത്.\nTags:\tbeauty awards, Lakme, t Amazon\nസൈബര് സെക്യൂരിറ്റി നിക്ഷേപങ്ങള് മൈക്രോസോഫ്റ്റ് ഉയര്‍ത്തുന്നു\nടിസിഎസ് ഐടി വിസ് ക്വിസ് മത്സരം ഒക്ടോബര് അഞ്ചിന്


ഹൈന്ദവ ആഘോഷങ്ങളെ സുപ്രീംകോടതി ലക്ഷ്യമിടുകയാണെന്ന് വര്‍ഗീയ ട്വീറ്റ്;\nഹൈന്ദവ ആഘോഷങ്ങളെ സുപ്രീംകോടതി ലക്ഷ്യമിടുകയാണെന്ന് വര്‍ഗീയ ട്വീറ്റ്; ചേതന് ഭഗതിന്റെ വായടപ്പിച്ച് ശശി തരൂര്\nസുപ്രീം കോടതി വിധി പരാമര്‍ശിച്ച് വര്‍ഗീയ പ്രസ്താവന നടത്തിയ നോവലിസ്റ്റ് ചേതന് ഭഗതിന്റെ വായടപ്പിച്ച് കോണ്‍ഗ്രസ് എംപി ശശി തരൂര്. നവംബര് ഒന്ന് വരെ പടക്കം പൊട്ടിക്കലും മറ്റ് കരിമരുന്ന് പ്രയോഗങ്ങളും നടത്താന് പാടില്ലെന്ന സുപ്രീം കോടതി വിധിയാണ് വിവാദത്തിന് തുടക്കമിട്ടത്.\nവായുമലിനീകരണം ചൂണ്ടിക്കാട്ടിയായിരുന്നു സുപ്രീം കോടതിയുടെ വിധിപ്രസ്താവം. ദീപാവലി ആഘോഷങ്ങളെ ബാധിക്കുമെന്നാരോപിച്ച് ഉടന് തന്നെ ഒരു വിഭാഗം വിധിക്കെതിരെ രംഗത്തെത്തി. പടക്കം പൊട്ടിക്കല് നിരോധനത്തിനെ വര്‍ഗീയവല്‍ക്കരിച്ച് ചേതന് ഭഗത് ട്വിറ്ററില് രംഗപ്രവേശം ചെയ്തു.\nക്രിസ്മസിന് ക്രിസ്മസ് ട്രീ നിരോധിക്കുന്നതുപോലെയും ബക്രീദിന് ആടുകളെ നിരോധിക്കുന്നതുപോലെയാണ് പടക്ക നിരോധനം. എന്തു കൊണ്ടാണ് ഹൈന്ദവ ആഘോഷങ്ങള്‍ക്ക് മാത്രം നിരോധനം നടപ്പിലാക്കാന് ഇത്ര ധൈര്യം? ആടിനെ ബലി കൊടുക്കുന്നതും മുഹറത്തിന് നടത്തുന്ന രക്തച്ചൊരിച്ചിലും ഉടന് നിരോധിക്കുമോ?\nപാരിസ്ഥിക പ്രശ്‌നവുമായി ബന്ധപ്പെട്ട വിഷയത്തെ വിദ്വേഷം കലര്‍ത്തി വര്‍ഗീയവല്‍ക്കരിച്ചതില് എതിര്‍പ്പറിയിച്ച് നിരവധി പേര് പ്രതികരിച്ചു. ചുട്ട മറുപടിയുമായി ശശി തരൂരും എത്തി.\nനിങ്ങള് പറഞ്ഞ ഉദാഹരണങ്ങള് അത് ആചരിക്കുന്നവര്‍ക്ക് ഒഴിച്ചുകൂടാനാവാത്തതാണ്. അവ നിരോധിക്കുന്നത് ദീപാവലിക്ക് ദീപങ്ങള് നിരോധിക്കുന്നത് പോലെയാണ്. പടക്കങ്ങള് നല്ലതല്ലാത്ത വെറും അനുബന്ധ സംഗതികളാണ്.\nനിരവധി പേരാണ് തരൂരിന്റെ മറുപടി ട്വിറ്ററില് ഏറ്റെടുത്തത്. പടക്കനിരോധനത്തിന് ഐക്യദാര്‍ഢ്യം പ്രകടിപ്പിച്ച് ഇന്ത്യന് ക്രിക്കറ്റ് താരം യുവരാജ് സിങ്ങും രംഗത്തെത്തി. പടക്കങ്ങള് വേണ്ടെന്നുവെയ്ക്കാമെന്നും മലീനീകരണ വിമുക്തമായ ദീപാവലി ആഘോഷിക്കാമെന്നും യുവി ട്വിറ്ററില് കുറിച്ചു.


പരിഹാസവും പായ്യാരവും മാത്രം ഭരണനേട്ടങ്ങള്\nTue Mar 26 2019 18:06:31 GMT+0530 (IST)\nഇത്തവണ നരേന്ദ്ര മോദിയുടെ അമ്പത്താറിഞ്ച് നെഞ്ചളവും നാല്‍പതു മുഴം നാവും വേണ്ടവിധം ഏശിയില്ലെന്നാണ് തോന്നുന്നത്. പാര്‍ലമെന്റില് അവിശ്വാസ പ്രമേയം വരുമ്പോള് ജയിക്കാന് പിന്തുണ ഒപ്പിച്ചെടുക്കാന് ഭരണകക്ഷി പാടുപെടുകയായിരുന്നു. എത്രയോ കാലം കൂടെ കഴിഞ്ഞ ശിവസേന പോലും കൈവിട്ട അവസ്ഥയിലായിരുന്നു. ജയലളിതപ്പാര്‍ട്ടിയുടെ അംഗങ്ങളെയും നാട്ടിലെങ്ങുമുള്ള ലൊട്ടുലൊടുക്ക് പാര്‍ട്ടിക്കാരെയുമൊക്കെ ചേര്‍ത്തുനിര്‍ത്തിയാണ് പിന്തുണ ഉറപ്പിച്ചെടുത്തത്. ഇനി ഒരു കൊല്ലത്തില് താഴെ മാത്രമാണ് കാലാവധി ബാക്കി. അത്രയും കാലം ഭരണം മുന്നോട്ടുകൊണ്ടുപോകണം. ഒത്താല് അടുത്ത തവണയും കസേര പിടിക്കണം. അതാണ് മിനിമം പരിപാടി.\nപക്ഷേ, പാര്‍ലമെന്റില് പപ്പുവിന്റെ പ്രകടനം കലക്കിയെന്നാണ് പശുഭക്തരായ ചില അംഗങ്ങള് പോലും തുറന്നുപറഞ്ഞത്. രാഹുല്‍ജി പൊതുവേ മിതഭാഷിയും ശാന്തനുമാണ്. അധികം മെയ്യഭ്യാസപ്രകടനത്തിനൊന്നും മുതിരാറില്ല. മാന്യമായ പ്രതിപക്ഷം എന്ന നിലയിലാണ് അദ്ദേഹത്തിന്റെ രീതികള്. ഭരണപക്ഷം മറിച്ചും. ഡയലോഗടിച്ചു നാട്ടുകാരെ അമ്പരപ്പില് നിര്‍ത്തുന്നതില് വിദഗ്ധനാണ് പ്രധാനമന്ത്രി മോദിയദ്യം. നാക്കിന്റെ ബലം അത്രയധികമാണ്. ഹിന്ദിയില് മണിമണി പോലെ പ്രസംഗിക്കാന് അറിയാം. ആളെ കളിയാക്കാനും കൊച്ചാക്കാനും സമര്‍ഥന്. അതിന്റെ തെളിവാണല്ലോ പ്രമുഖ പ്രതിപക്ഷ പാര്‍ട്ടിയുടെ യുവനേതാവിനെ പപ്പു എന്നു വിളിച്ച് കളിയാക്കി നടന്നത്.\nഇത്തവണ രാഹുല്‍ജി അതേ നാണയത്തില് തിരിച്ചടിക്കുകയായിരുന്നു. പപ്പുവെന്ന് വയറു നിറയെ വിളിച്ചോളൂ. പക്ഷേ, നാട്ടുകാര്‍ക്കു തരാമെന്നേറ്റ 15 ലക്ഷം രൂപയുടെ ബാങ്ക് നിക്ഷേപം എവിടെ? പ്രതിവര്‍ഷം രണ്ടു കോടി പുതിയ തൊഴിലവസരം എന്നു വാഗ്ദാനം ചെയ്തല്ലേ അധികാരം കൈയടക്കിയത്? എന്നിട്ട് എത്ര പേര്‍ക്ക് പണി നല്‍കി? കൃഷിക്കാരുടെ വരുമാനം അഞ്ചു വര്‍ഷം കൊണ്ട് ഇരട്ടിയാക്കുമെന്നല്ലേ വീമ്പടിച്ചത്? എന്നിട്ട് എത്ര കൃഷിക്കാര്‍ക്കാണ് കഞ്ഞി കുടിക്കാനുള്ള കാശെങ്കിലും ലഭ്യമായത്? എന്തുകൊണ്ടാണ് കര്‍ഷകര് നാടെങ്ങും ആത്മഹത്യ ചെയ്യുമ്പോള് പ്രധാനമന്ത്രി ലോകം ചുറ്റുന്നത്?\nകുറിക്കു കൊള്ളുന്ന ചോദ്യങ്ങളാണ് സഭയില് രാഹുല്‍ജി ചോദിച്ചത്. അടുത്ത അങ്കം കെങ്കേമമായിരിക്കും എന്നുതന്നെയാണ് അദ്ദേഹത്തിന്റെ ശരീരഭാഷ ശ്രദ്ധിച്ചവര് പറയുന്നത്. ഇന്നലെ വരെ കണ്ട പാവം പപ്പുവല്ല ഇത് എന്നു തീര്‍ച്ച. കോണ്‍ഗ്രസ്സിന്റെ നായകന് കരുത്തനാണെന്ന തോന്നലാണ് രാജ്യത്തിനു സഭയിലെ രാഹുല് ഗാന്ധിയുടെ പ്രസംഗം നല്‍കിയത്.\nഅതു പ്രധാനമന്ത്രിക്കും ബോധ്യമായിത്തുടങ്ങിയെന്നു തോന്നുന്നു. കാരണം, ഇപ്പോള് പരിഹാസത്തേക്കാള് സെല്‍ഫ് പിറ്റി അഥവാ പായ്യാരംപറച്ചില് എന്ന രീതിയാണ് പ്രധാനമന്ത്രി പുറത്തെടുത്തത്. രാഹുല്‍ജി ചോദിച്ചത്, എന്താണ് മോദി തന്റെ മുഖത്തു നോക്കാത്തത് എന്നാണ്. എന്താണ് അദ്ദേഹത്തിനു മറയ്ക്കാനുള്ളത്? ആര്‍ക്കാണ് റഫേല് വിമാന ഇടപാടില് 45,000 കോടി കമ്മീഷന് ഇനത്തില് അദ്ദേഹം സംഘടിപ്പിച്ചുകൊടുത്തത്? പ്രധാനമന്ത്രിയുടെ വ്യക്തിപൂജയ്ക്ക് ടിയാന് എത്ര കോടിയാണ് ചെലവാക്കിയത്? എന്താണ് ഈ കച്ചവടത്തിനു പിന്നില്? രാജ്യത്തിന്റെ കാവല്‍ക്കാരന് തന്നെ പൂട്ടു പൊളിച്ച് കാശ് അടിച്ചുമാറ്റുന്നത് കണ്ടില്ലെന്നു നടിക്കാനാവുമോ?\nഅതിനു മറുപടി പറയാതെ, താന് താണജാതിക്കാരനാണെന്നും പ്രമാണിമാരുടെ മുഖത്തു നോക്കാന് ധൈര്യമില്ലെന്നും പറഞ്ഞ് ഒഴിയുകയാണ് മോദി ചെയ്തത്. രാജ്യത്ത് താണജാതിക്കാര്‍ക്ക് മേല്‍ജാതിക്കാരുടെ മുഖത്തു നോക്കാന് ധൈര്യമില്ലെന്നു പറയുന്ന പ്രധാനമന്ത്രി എന്തിനാണ് ആ സ്ഥാനത്തിരിക്കുന്നത്? നാട്ടില് ജാതിപീഡനങ്ങള് തടയാന് ശക്തമായ നിയമം നിലനില്‍ക്കുന്നുണ്ടല്ലോ. അതു നടപ്പാക്കാന് പോലിസും ജുഡീഷ്യറിയും ഒക്കെയുണ്ട്. അതൊന്നും പ്രവര്‍ത്തിപ്പിക്കാന് മോദി സര്‍ക്കാരിനു സാധിക്കുന്നില്ല എന്നാണോ പറയുന്നത്? എങ്കില് പിന്നെ എന്തിനാണ് അധികാരവും പദവിയും കൈയില് വച്ചിരിക്കുന്നത്?\nഇത്തവണ ഭരണം തിരിച്ചുപിടിക്കല് എളുപ്പമല്ലെന്ന് മോദിക്ക് നന്നായറിയാം. പരിഹാസം കൊണ്ട് ആളുകളെ കൊച്ചാക്കുന്ന പരിപാടി പഴയ പോലെ ചെലവാകുന്നില്ലെന്നും പുള്ളിക്കാരനു കൃത്യമായി ബോധ്യമുണ്ട്. ഭരണനേട്ടങ്ങള് പറയലാണ് പ്രധാനം. പക്ഷേ, നാട്ടുകാര്‍ക്കു കൂടി ബോധ്യമാവുന്ന നേട്ടങ്ങള് എവിടെയാണ് ഈ സര്‍ക്കാരിന്റെ വകയായി ഉള്ളത്? ി


വിലപേശല് രാഷ്ട്രീയത്തിന് തിരിച്ചടിയേല്‍ക്കുന്നുവോ?\nFri Apr 26 2019 19:54:28 GMT+0530 (IST)\nപ്രാദേശിക പാര്‍ട്ടികളുടെ സമ്മര്‍ദങ്ങള് ദേശീയ രാഷ്ട്രീയത്തില് സൃഷ്ടിക്കുന്ന പ്രശ്‌നങ്ങളും പ്രയാസങ്ങളും രാഷ്ട്രീയ നിരീക്ഷകരുടെ ഉല്‍ക്കണ്ഠാവിഷയങ്ങളാണ് പലപ്പോഴും. കഴിഞ്ഞ യുപിഎ ഗവണ്‍മെന്റ് വലിയൊരളവോളം ഇത്തരം പ്രയാസങ്ങള്‍ക്കു വിധേയമായിട്ടുണ്ട്. സംസ്ഥാനതലത്തില് ചെറുകക്ഷികള് പല സമയത്തും മുന്നണിസംവിധാനങ്ങളെ അസ്ഥിരമാക്കുന്നതും നമുക്കറിയാം. ഇത്തരം സമ്മര്‍ദങ്ങള് ഇന്ത്യന് രാഷ്ട്രീയത്തിന്റെ ശാപം തന്നെയാണ്. ഇന്ത്യയിലെ ബഹുകക്ഷി സമ്പ്രദായം ഈ ദുരവസ്ഥയുടെ പ്രതിഫലനവുമാണ്.\nകേരളത്തിലെ മുന്നണി സംവിധാനത്തെ നിരന്തരം സമ്മര്‍ദവിധേയമാക്കിക്കൊണ്ടിരിക്കുന്ന പാര്‍ട്ടികളിലൊന്നാണ് കേരളാ കോണ്‍ഗ്രസ്. പല ഗ്രൂപ്പുകളും പാര്‍ട്ടികളുമായിത്തിരിഞ്ഞ് മുന്നണികള്‍തോറും മാറി മാറി സ്ഥാനംപിടിക്കുന്ന രാഷ്ട്രീയപ്രസ്ഥാനമാണത്. ക്രിസ്തീയസഭകളുടെ ആശീര്‍വാദവും പ്രധാനമായും മധ്യകേരളത്തിലെ കര്‍ഷക-കുടിയേറ്റ-എസ്റ്റേറ്റ് ലോബിയുടെ പിന്‍ബലവും ഈ പാര്‍ട്ടിക്കുണ്ട്. പുറമേക്ക് എന്തു പറഞ്ഞാലും പള്ളിയുടെയും പട്ടക്കാരുടെയും പ്രാതിനിധ്യമാണ് പാര്‍ട്ടിക്ക് സാമാന്യമായുള്ളത്. കേരള രാഷ്ട്രീയത്തിനുമേല് സാമുദായിക സമ്മര്‍ദം അടിച്ചേല്‍പ്പിക്കുന്നതില് മുസ്‌ലിംലീഗിനെപ്പോലെ കേരളാ കോണ്‍ഗ്രസ് വലിയ പങ്കുവഹിച്ചിട്ടുമുണ്ട്. ഇരുമുന്നണികളെയും പാര്‍ട്ടിയുടെ സമ്മര്‍ദതന്ത്രങ്ങള് നല്ലപോലെ ബാധിക്കുന്നു എല്ലാകാലത്തും.\nഎന്നാല്, കേരളാ കോണ്‍ഗ്രസ് മാണി ഗ്രൂപ്പിന്റെ സമ്മര്‍ദ രാഷ്ട്രീയം ഇപ്പോള് വല്ലാത്ത ഒരു പതനത്തിലാണ് എത്തിച്ചേര്‍ന്നിട്ടുള്ളത്. യുഡിഎഫിനോടും എല്‍ഡിഎഫിനോടും വിലപേശിക്കൊണ്ടിരിക്കുകയാണ് പാര്‍ട്ടി. കെ എം മാണി എന്ന നേതാവിന്റെയും അദ്ദേഹത്തിന് വേണ്ടപ്പെട്ടവരുടെയും താല്‍പര്യങ്ങള്‍ക്കു വേണ്ടി മാത്രമാണ് ഈ വിലപേശല് എന്നതാണ് സങ്കടകരം. ഇപ്പോള് അത് പാര്‍ട്ടിയെ തന്നെ വിഷമവൃത്തത്തില് അകപ്പെടുത്തിയിരിക്കുന്നു. അതുകൊണ്ടാണ് ആസന്നമായ രാജ്യസഭാ തിരഞ്ഞെടുപ്പില് നിന്ന് വിട്ടുനില്‍ക്കാന് കേരളാ കോണ്‍ഗ്രസ് (എം) നിര്‍ബന്ധിതമായത്. ചെങ്ങന്നൂര് ഉപതിരഞ്ഞെടുപ്പും പാര്‍ട്ടിക്കൊരു കീറാമുട്ടിയായി മാറി. വിലപേശല് രാഷ്ട്രീയമാണ് മാണിഗ്രൂപ്പിനെ ഈ കുടുക്കിലകപ്പെടുത്തിയിട്ടുള്ളത്. രാഷ്ട്രീയ സദാചാരമില്ലായ്മയ്‌ക്കേറ്റ തിരിച്ചടിയെന്നേ അതിനെ വിശേഷിപ്പിക്കാനാവൂ.\nകണ്ടാല് മൊഞ്ചുള്ള ഒരു പെണ്‍കുട്ടി കവലയിലിറങ്ങിനിന്നാല് ആരുമൊന്ന് കടാക്ഷിക്കുമെന്ന്, തങ്ങളുടെ പാര്‍ട്ടിയെ തേടി മറ്റു രാഷ്ട്രീയകക്ഷികള് വരുന്നതിനെപ്പറ്റി കെ എം മാണി അഭിമാനപൂര്‍വം പറഞ്ഞിരുന്നു പണ്ട്. എന്നാല്, കൈപിടിക്കുന്ന ആരുടെയും കൂടെ പോവാന് തയ്യാറാവുന്ന സൈ്വരിണിയുടെ അവസ്ഥയില് എത്തിയോ പാര്‍ട്ടി എന്നല്ലേ ഇപ്പോള് ആലോചിക്കേണ്ടത്?


(Cobra) 40 ശതമാനം പ്രതിഫലം കുറച്ച് വിക്രം സിനിമയുടെ സംവിധായകൻ |director ajay njanamuthu reduced his remunarationn by 40 percentage for cobra\n40 ശതമാനം പ്രതിഫലം കുറച്ച് വിക്രം സിനിമയുടെ സംവിധായകൻ\nBy എന്റർടെയിൻമെന്റ് ഡെസ്ക് • 04/07/2020 at 1:05PM\nകൊവിഡ് വ്യാപനം മൂലം ചിത്രീകരണം നീട്ടിവെക്കേണ്ടി വന്നത് നിർമ്മാതാവ് ലളിത് കുമാറിന് വലിയ നഷ്ടം വരുത്തിയിട്ടുണ്ട്. ഇതാണ് പ്രതിഫലം കുറക്കാൻ അജയ്യുടെ തീരുമാനത്തിനു പിന്നിലെന്നാണ് റിപ്പോർട്ടുകൾ.\nചിയാൻ വിക്രം നായകനാവുന്ന ചിത്രമാണ് കോബ്ര. ഒരു ബിഗ്ബജറ്റ് ചിത്രമായി ഒരുങ്ങുന്ന കോബ്രയിൽ തന്റെ പ്രതിഫലത്തിൽ നിന്നും 40 ശതമാനം വെട്ടികുറച്ചിരിക്കുകയാണ് ചിത്രത്തിന്റെ സംവിധയകനായ അജയ് ജ്ഞാനമുത്തു.കൊറോണ വൈറസ് വ്യാപനം മൂലം കോബ്രയുടെ ഷൂട്ടിങ് നിർത്തിവെച്ചിരിക്കയാണ്.\nകൊവിഡ് വ്യാപനം മൂലം ചിത്രീകരണം നീട്ടിവെക്കേണ്ടി വന്നത് നിർമ്മാതാവ് ലളിത് കുമാറിന് വലിയ നഷ്ടം വരുത്തിയിട്ടുണ്ട്. ഇതാണ് പ്രതിഫലം കുറക്കാൻ അജയ്യുടെ തീരുമാനത്തിനു പിന്നിലെന്നാണ് റിപ്പോർട്ടുകൾ.അജയ് എടുത്ത ഈ തീരുമാനത്തെ പല നിർമ്മാതാക്കളും പ്രശംസിച്ചു.\nകൊവിഡ് 19 വ്യാപനവും അത് തടയുന്നതിന് പ്രഖ്യാപിച്ച ലോക്ക് ഡൗണും സിനിമാ മേഖലയെ മൊത്തത്തിൽ ബാധിച്ചു.\nമൂന്ന് മാസത്തിലേറെയായി ഷൂട്ടിങ്ങ് ഉൾപ്പടെ സിനിമയുമായി ബന്ധപ്പെട്ട സമസ്ത മേഖലകളും മറ്റ് രംഗങ്ങളെ പോലെ തന്നെ പ്രതിസന്ധിയിലാണ്. നിശ്ചലമായ സിനിമാ രംഗത്ത് ലോക്ക് ഡൗൺ ഇളവുകളുടെ പശ്ചാത്തലത്തിൽ നിയന്ത്രണങ്ങളോടെ ചില ചിത്രങ്ങൾ ഷൂട്ടിങ് ആരംഭിച്ചു. എന്നാൽ, സാമ്പത്തിക പ്രതിസന്ധി എന്ന വിഷയം നിർമാതാക്കൾ അടക്കം ഉന്നയിക്കുന്നുണ്ട്. പല നിർമ്മാതാക്കളും സംഘടനകളും ഈ മേഖലയുമായി ബന്ധപ്പെട്ട് പ്രവർത്തിക്കുന്നവർ പ്രതിഫലം കുറയ്ക്കണമെന്ന് വിവിധ സംഘടനകളോട് ആവശ്യപ്പെട്ടിരുന്നു . ഈ സാഹചര്യത്തിലാണ് അജയ് എടുത്ത തീരുമാനം പ്രശംസ നേടുന്നത്.\n'ഇമൈക്ക നൊടികൾ' എന്ന ചിത്രത്തിന് ശേഷം അജയ് ജ്ഞാനമുത്തു സംവിധാനം ചെയ്യുന്ന ചിത്രമാണ് 'കോബ്ര'. 'കോബ്ര'യിൽ ഏഴ് ഗെറ്റപ്പിലാണ് വിക്രം എത്തുന്നത് എന്നാണ് ചിത്രത്തിന്റെ പോസ്റ്ററിൽ നിന്നും ലഭിച്ച സൂചന. ബഹുഭാഷ ചിത്രമായാണ് 'കോബ്ര' ഒരുങ്ങുന്നത്. ക്രിക്കറ്റ് താരം ഇർഫാൻ പത്താൻ ആദ്യമായി വെള്ളിത്തിരയിൽ എത്തുന്നു എന്ന പ്രത്യേകതയും ചിത്രത്തിനുണ്ട്. ശ്രീനിധി ഷെട്ടി, മൃണാളിനി രവി, കെ എസ് രവികുമാര്, പ്രദീപ് രംഗനാഥന്, റോബോ ശങ്കര്, ലാല്, കനിഹ, പത്മപ്രിയ, ബാബു ആന്റണി എന്നിവരാണ് ചിത്രത്തിലെ മറ്റ് കഥാപാത്രങ്ങളെ അവതരിപ്പിക്കുന്നത്. ചിത്രത്തിൽ എ ആര് റഹ്മാനാണ് സംഗീതം സംവിധാനം നിർവഹിക്കുന്നത്.


ശ്രീലങ്കൻ പ്രസിഡന്റായി ഗോതബായ രജപക്‌സെ തെരഞ്ഞെടുക്കപ്പെട്ടു | Metro Journal Online\nശ്രീലങ്കൻ പ്രസിഡന്റായി ഗോതബായ രജപക്‌സെ തെരഞ്ഞെടുക്കപ്പെട്ടു\n17th November 2019 MJ News Desk ഗോതബായ രജപക്‌സെ\nശ്രീലങ്കയുടെ പ്രസിഡന്റായി ഗോതബായ രജപക്‌സെ തെരഞ്ഞെടുക്കപ്പെട്ടു. മുൻ പ്രസിഡന്റ് മഹീന്ദ രജപക്‌സെയുടെ സഹോദരനും മുൻ പ്രതിരോധ സെക്രട്ടറിയുമാണ് ഗോതബായ. തെരഞ്ഞെടുപ്പിൽ 48.2 ശതമാനം വോട്ടുകൾ നേടിയാണ് ഗോതബായ ജയിച്ചത്.\nമുഖ്യ എതിരാളിയായ യുപിഐ സ്ഥാനാർഥി സജിത് പ്രേമദാസ 45.3 ശതമാനം വോട്ടുകൾ നേടി രണ്ടാം സ്ഥാനത്തായി. ഇടതുപക്ഷ സ്ഥാനാർഥി അണുര കുമാര ദിസ്സനായകെ മൂന്നാം സ്ഥാനത്തായി.\nശ്രീലങ്കയിൽ ആഭ്യന്തര യുദ്ധം കൊടുമ്പിരി കൊണ്ട കാലത്ത് പ്രതിരോധ സെക്രട്ടറിയായിരുന്നു ഗോതബായ. എൽ ടി ടി ഇ വേട്ടയെന്ന പേരിൽ തമിഴ് വംശജരെ വേട്ടയാടിയതിനാൽ ഭൂരിപക്ഷ സമുദായമായ സിംഹള ബുദ്ധിസ്റ്റുകളുടെ ഇഷ്ട രാഷ്ട്രീയ നേതാവ് കൂടിയാണ് ഗോതബായ.\nഗോതബായയുടെ വരവ് ന്യൂനപക്ഷങ്ങൾക്കിടയിൽ വലിയ ആശങ്കക്ക് വഴിവെച്ചിട്ടുണ്ട്. തമിഴ് വംശജരെ പ്രതിനിധീകരിക്കുന്ന തമിഴ് ദേശീയ സഖ്യം പിന്തുണ പ്രഖ്യാപിച്ചത് സജിത്തിനായിരുന്നു. ഇന്ത്യയും ഗോതബായയുടെ വിജയത്തെ ആശങ്കയോടെയാണ് കാണുന്നത്. ചൈനീസ് താത്പര്യമുള്ളവരാണ് ഗോതബായയും മഹീന്ദയും.\n← ഫാത്തിമയുടെ മരണം: കുടുംബത്തിനെതിരെ പോലീസിന് കത്ത് നൽകി ഐഐടി അധികൃതർ\nക്ലബ് ഷമീറിയൻസ് ഫൗണ്ടേഷന്റെ സംസ്ഥാന കമ്മിറ്റി ഓഫീസ് ഉദ്ഘാടനം ചെയ്തു →


ചന്ദനക്കുടം നാളെ; എരുമേലി പേട്ടതുള്ളല് ബുധനാഴ്ച | Erumeli\nചന്ദനക്കുടം നാളെ; എരുമേലി പേട്ടതുള്ളല് ബുധനാഴ്ച\nബുധനാഴ്ച പകല് പന്ത്രണ്ടരയോടെ ആകാശത്ത് പരുന്തിനെ കാണുമ്പോഴാണ് അമ്പലപ്പുഴ പേട്ടതുള്ളല് തുടങ്ങുന്നത്.\nഎരുമേലി: മതസൗഹാര്‍ദം പങ്കുവെച്ച് ചന്ദനക്കുടം ഉത്സവം ചൊവ്വാഴ്ച നടക്കും. ഭക്തിയുംസൗഹൃദവും സംഗമിക്കുന്ന എരുമേലി പേട്ടതുള്ളല് ബുധനാഴ്ചയാണ്. എരുമേലി മഹല്ലാ മുസ്ലീം ജമാ അത്ത് കമ്മിറ്റിയാണ് ചന്ദനക്കുടം ഉത്സവം നടത്തുന്നത്. ചൊവ്വാഴ്ച വൈകീട്ട് ആറരയ്ക്ക് ജമാ അത്ത് അങ്കണത്തില് മന്ത്രി കെ.ടി.ജലീല് ചന്ദനക്കുട ഘോഷയാത്ര ഫ്‌ളാഗ് ഓഫ് ചെയ്യും. പി.എ.ഇര്‍ഷാദ് അധ്യക്ഷം വഹിക്കും. ധര്‍മശാസ്താ ക്ഷേത്രത്തിലും, പേട്ട ധര്‍മശാസ്താ ക്ഷേത്രത്തിലും ചന്ദനക്കുടം ഘോഷയാത്രയ്ക്ക് ആചാരാനുഷ്ഠാനത്തോടെ സ്വീകരണം നല്കും.\nബുധനാഴ്ച പകല് പന്ത്രണ്ടരയോടെ ആകാശത്ത് പരുന്തിനെ കാണുമ്പോഴാണ് അമ്പലപ്പുഴ പേട്ടതുള്ളല് തുടങ്ങുന്നത്. കളത്തില് ചന്ദ്രശേഖരന്‍നായരാണ് അമ്പലപ്പുഴ സംഘത്തിന്റെ സമൂഹപെരിയോന്. പേട്ട ധര്‍മശാസ്താക്ഷേത്രത്തില് നിന്നാണ് പേട്ടതുള്ളല് തുടങ്ങുന്നത്. നൈനാര് മസ്ജിദില് അമ്പലപ്പുഴ സംഘത്തെ പുഷ്പങ്ങള് വിതറി സ്വീകരിക്കും. പള്ളിയില്‍നിന്ന് വാവര് സ്വാമിയുടെ പ്രതിനിധിയുമായാണ് അമ്പലപ്പുഴ സംഘം ധര്‍മശാസ്താ ക്ഷേത്രത്തിലേക്കു പോകുന്നത്. വാവര് സ്വാമിയെക്കൂട്ടി അമ്പലപ്പുഴക്കാര് ശബരിമലയ്ക്ക് പോകുന്നതായാണ് ഐതീഹ്യം.\nഉച്ചകഴിഞ്ഞ് മൂന്ന് മണിയോടെയാണ് ആലങ്ങാട് സംഘത്തിന്റെ പേട്ടതുള്ളല് ആരംഭിക്കുന്നത്. അമ്പലപ്പുഴ സംഘത്തോടൊപ്പം വാവര് സ്വാമി പോയി എന്ന വിശ്വാസത്തില് പള്ളിയില് കയറാതെ പള്ളിക്ക് വണങ്ങിയാണ് ആലങ്ങാട്കാര് പേട്ടതുള്ളി ധര്‍മശാസ്താ ക്ഷേത്രത്തിലേക്കു പോകുന്നത്. അമ്പലപ്പുഴക്കാര് അയ്യപ്പന്റെ മാതൃസ്ഥാനീയരും ആലങ്ങാട്കാര് പിതൃസ്ഥാനീയരുമാണെന്നാണ് ഐതീഹ്യം. പല നിറങ്ങളിലുള്ള സിന്ദൂരം ശരീരത്തില് തേച്ച് രൗദ്രഭാവത്തോടെയാണ് അമ്പലപ്പുഴക്കാരുടെ പേട്ടതുള്ളല്. കളഭം തേച്ച് ശാന്തവും താളാത്മകവുമാണ് ആലങ്ങാട് പേട്ട.


സെക്‌സ് ടേപ്പ് കൈവശമുണ്ട്, അറസ്റ്റ് രാഷ്ട്രീയപ്രേരിതം - മാധ്യമ പ്രവര്‍ത്തകന് വിനോദ് വര്‍മ\n27 October 2017, 06:05 PM IST\nമന്ത്രിയുടെ സെക്സ് ടേപ്പുകള് തന്റെ കൈവശമുണ്ടെന്ന് മാധ്യമ പ്രവര്‍ത്തകന് അവകാശപ്പെട്ടു. എന്നാല്, താന് ബ്ലാക് മെയില് ചെയ്യാനോ പണം തട്ടാനോ ശ്രമിച്ചിട്ടില്ല. അറസ്റ്റിന് പിന്നില് രാഷ്ട്രീയ പകപോക്കലാണെന്നും അദ്ദേഹം ആരോപിച്ചു.\nന്യൂഡല്‍ഹി: ഛത്തീസ്ഗഢിലെ പൊതുമരാമത്ത് മന്ത്രിയുടെ സെക്സ് ടേപ്പുകള് ഉണ്ടാക്കി അദ്ദേഹത്തെ ബ്ലാക്ക്മെയില് ചെയ്തെന്ന ആരോപണങ്ങള് തള്ളി അറസ്റ്റിലായ മുതിര്‍ന്ന മാധ്യമ പ്രവര്‍ത്തകന് വിനോദ് വര്‍മ.\nകോണ്‍ഗ്രസിന്റെ സമൂഹ മാധ്യമ അക്കൗണ്ടുകള് കൈകാര്യം ചെയ്തിരുന്നതിന്റെ വൈരാഗ്യമാണ് അറസ്റ്റിനു പിന്നിലെന്നും അദ്ദേഹം പറഞ്ഞു.\nഅതിനിടെ, സത്യസന്ധരായ മാധ്യമ പ്രവര്‍ത്തകരെ ഇരയാക്കി മന്ത്രിയെ സംരക്ഷിക്കാന് ബിജെപി ശ്രമിക്കുകയാണെന്ന് കോണ്‍ഗ്രസ് നേതാവ് ഭുപേഷ് ഭാഗല് അറിയിച്ചു.\nഎന്നാല്, വിനോദ് വര്‍മയുടെ വീട്ടില് നടത്തിയ പരിശോധനയില് അശ്ലീല ദൃശ്യം റെക്കോര്‍ഡ് ചെയ്ത 500 സിഡികളും രണ്ടു ലക്ഷം രൂപയും പിടിച്ചെടുത്തതായി പോലീസ് സൂപ്രണ്ട് എച്ച്.എന്. സിങ് അറിയിച്ചു.\nഎന്നാല്, വിനോദ് കോണ്‍ഗ്രസുമായി ഗൂഢാലോചന നടത്തി ബിജെപി സര്‍ക്കാരിനെ ഭീഷണിപെടുത്താന് നോക്കുകയാണെന്ന് ബിജെപി നേതൃത്വവും ആരോപിച്ചു.\nബ്ലാക്ക് മെയില് ചെയ്യല്, പണം തട്ടിയെടുക്കാന് ശ്രമിക്കല് തുടങ്ങിയ വകുപ്പുകള് ചുമത്തിയാണ് വിനോദ് വര്‍മയ്ക്കെതിരെ പോലീസ് കേസെടുത്തിരിക്കുന്നത്.\nഅദ്ദേഹം ബിബിസി, അമര് ഉജാല എന്നീ സ്ഥാപനങ്ങളില് ജോലി ചെയ്തിരുന്ന സമയത്ത് ഛത്തീസ്ഗഢ് മന്ത്രിസഭയിലെ മുതിര്‍ന്ന മന്ത്രിക്കെതിരെ ഒളികാമറാ ഓപ്പറേഷന് പദ്ധതി ഇട്ടിരുന്നതായും സ്ഥിരീകരിക്കാത്ത റിപ്പോര്‍ട്ടുണ്ട്.\nവിനോദ് വര്‍മയുടെ ഗാസിയാബാദിലെ വീട്ടിലെത്തി പുലര്‍ച്ചെ മൂന്നോടെയാണ് പോലീസ് അദ്ദേഹത്തെ അറസ്റ്റ് ചെയ്തത്. ഫ്രീലാന്‍സ് മാധ്യമ പ്രവര്‍ത്തകനായ വിനോദ് വര്‍മ എഡിറ്റേഴ്സ് ഗില്‍ഡ് ഓഫ് ഇന്ത്യ അംഗമാണ്. ബിബിസി, അമര് ഉജാല തുടങ്ങിയ സ്ഥാപനങ്ങളില് അദ്ദേഹം സേവനമനുഷ്ടിച്ചിട്ടുണ്ട്.


പഴമ്പുരാണംസ് © Pazhamburanams: ജോയപ്പനാണു താരം\nPosted by Senu Eapen Thomas, Poovathoor at 5:37:00 am\nപൊടിയാടിയിലെ ചെറുസെറ്റുകള് അസൂയയോടെ കാണുന്ന ഞങ്ങളുടെ നാടിന്റെ സ്വന്തം ജോയപ്പനെ പറ്റി....\nപിന്നെ നിയമപ്രകാരമുള്ള മുന്നറിയിപ്പ്:-\nആരെങ്കിലും ജോയപ്പന് ആകാന് അനുകരിച്ച് ഉണ്ടാകുന്ന പ്രശ്നങ്ങള്‍ക്ക് പഴമ്പുരാണംസ് യാതൊരു വിധത്തിലും ഉത്തരവാദിയായിരിക്കുകയില്ല.\nപുള്ളിക്കാരന് ഇല്ലായിരുന്നെങ്കില് പെണ്ണുങ്ങള് എന്ത് ചെയ്തേനെ..??\nപിന്നെ ചാന്തുപൊട്ടിലും അവന് ചാന്തുപോട്ടല്ലാന്നു ഒടുവില് തെളിഞ്ഞു...ഈ പെണ്ണുങ്ങളുടെ കെട്ടിയവന്‍മാര് സൂക്ഷിച്ചാല് കൊള്ളാം..?\n1 December 2008 at 05:52\n....♪♪ ഈ കുരിശ് നീ എനിക്ക് എന്തിനു തന്നു ആണ്ഡി വടിവാനോ ....♪♪\nഓട്ടോക്കാരനെ പാട്ടു പാടിയ്ക്കുന്ന എസ്. ഐ. യുടെ ശിക്ഷ ഇഷ്ടപ്പെട്ടു.\ngood one senu\nഐഡിയാ സ്റ്റാര് സിംഗറിന്റെ ഒരു കോടി രൂപായുടെ ദുബായിലെ ഫ്ലാറ്റ് സ്വന്തമാക്കിയ സന്തോഷത്തോടെ അവന് ഓട്ടോ ഓടിച്ച് പോയി.\n.....വിത്യസ്തനായ പൊലീസ് !\nഅമിട്ടിന്റെ സ്റ്റോക്ക് തീർന്ന് തുടങ്ങിയല്ലെ. ഇതിലിത്തിരി ഓലപടക്കമാണല്ലോ?.\nഈ പോസ്റ്റ് അവറേജ് മാത്രം. സ്ഥിരം ഐറ്റംസ് കുറഞ്ഞത് കൊണ്ടാവാം.\nഇത്തരം സംഗീത ആസ്വാദം നടത്തുന്ന പോലീസുകരായിരുന്നുവെങ്കില്..........????\nIssa mubarek said...\nee joyappan nii thanneyalleda...podiyadiyile tharanagl kidilam.\nആ എസ് ഐ നടത്തിയ സ്റ്റാര് സിംഗര് ഉള്ളതാണോ സേനുവേ? അതങ്ങ് ഇഷ്ടപ്പെട്ടു.\nആക്ച്വലി ജോയപ്പന് ജോയ് ആവാന് എന്നതാ എസ് ഐ പരീക്ഷിച്ചത് എന്നത് വല്ല ഐഡിയ ഉണ്ടോ?\n(എസ് ഐ ആണ് താരം :) പിന്നെ സെനുവും )\nപോലീസേമാന്റെ ശിക്ഷ -ഓട്ടോക്കാരന് കൊടുത്ത - കലക്കി..ദിവസോം രാവിലെ പാട്ട്....പിന്നെ,ആനപിണ്ഡത്തില് തൊട്ടു സോറി പറഞ്ഞതു വായിച്ചു ചിരിച്ചു ഒരു വിധം ആയി..നല്ല പോസ്റ്റ്..\n“ദേണ്ടെടി ഒരുത്തന് ആനപിണ്ഡത്തിനു സോറി പറയുന്നു..”\nസത്യം പറ ഇത് സേനുവിനു പറ്റിയ അമളിയല്ലേ?\nസെനുവിനെ പറ്റിയ അമളികള് എന്നും ഈ കഥയ്ക്ക് പേരിടാം\nഅമിട്ടിന്റെ ശക്തി കുറൺജുപോയോ എന്നൊരു സംശയം........\nഎങ്കിലും ബോറടിച്ചില്ല, പോലീസുകാരനായൽ ഇങനെ വേണം\nഒരു ജോയപ്പന് എന്‍റെ നാട്ടിലും ഉണ്ട് അവിടേ ബേബി എന്നാണ് അറിയപ്പെടുന്നത്...\nജോയപ്പന്റെ മറ്റൊരു ഐറ്റം..\nപണ്ടൊരിക്കല് ഒരു സ്ത്രീരത്നം അദ്ദേഹത്തെ കരിമ്പോല അടര്‍ത്തുവാന് വിട്ടു (പൊടിയാടി പ്രദേശത്ത് പണ്ട് ഇഷ്ടം പോലെ കരിമ്പുണ്ടായിരുന്നു, പശുക്കള്‍ക്ക് കരിമ്പോല പെരുത്തിഷ്ടം) ജോയപ്പന് തരക്കേടില്ലാത്തൊരു കെട്ട് ഓലയുമായി തിരികെ പോരുവാന് തുടങ്ങുമ്പോള്, അവിടെത്തന്നെ കരിമ്പിന് ഓല അടര്‍ത്തുന്ന മറ്റൊരു സ്ത്രീരത്നം അദ്ദേഹത്തെ ബ്ലാക്ക്മെയില് ചെയ്തു..\n”ഈ ഓല മുഴുവന് എനിക്കു തന്നില്ലെങ്കില്, ജൊയപ്പന് എന്നെ കയറി പിടിച്ചുവെന്ന് പറഞ്ഞ് വിളിച്ചു കൂവും!”\nജോയപ്പനല്ലേ ആള്, ആ ട്രേഡ്മാര്‍ക്ക് സ്ത്രീശബ്ദത്തില് അദ്ദേഹം മൊഴിഞ്ഞു,\n“നീ പോടീ മ്@#%^*, നിന്നെക്കാള് കൊള്ളാവുന്ന ചരക്കുകള് എനിക്കുള്ളപ്പോള് ഞാന് നിന്നെ കയറി പിടിക്കുകില്ലന്ന് എല്ലാവര്‍ക്കും അറിയാം!”\nയേത്, അതാണ് ജോയപ്പന്!\nthanks for reminding abt joyappan!\nSI യുടെ ശിക്ഷ കലക്കി :-)) ഇത്തിരി ബോര് ആയിരുന്നു. ഒരു പത്ര റിപ്പോര്ട്ട് വായിക്കുന്നത് പോലെ തോന്നി... കുറച്ചു കൂടി നന്നാക്കാമായിരുന്നു.\n1 December 2008 at 18:27\nആ എസ്.ഐ വിധിച്ച പോലെ ഒരു ശിക്ഷയാണല്ലോ സേനുവും എനിക്ക് തന്നിരിക്കുന്നത്. പഴമ്പുരാണംസിന്റെ ഏത് ലക്കമിറങ്ങിയാലും വായിച്ച് കമന്റിടണം. എത്ര നാളത്തേക്കുണ്ട് ഈ ശിക്ഷ ആണ്ടിവടിവോനെ?\nഎസ്. ഐ. യുടെ ശിക്ഷ ഇഷ്ടപ്പെട്ടു :-)\npolice stationil poyappool muttadi water supply nadatthiyoooooooo?????? atho kthrika pootthittu ninnoo?\nഏമാന് സേനുവിനോടും പറഞ്ഞിട്ടുണ്ടാകുമല്ലെ മാസത്തില് രണ്ടു പോസ്റ്റ് കൃത്യമായി ഇടണമെന്ന്..!!!!\nസന്തോഷപ്പന് ഏതു നാട്ടിലും കാണാം\nചക്കരയുടെ കമന്റിലൂടെ ജോയപ്പന് ജോറപ്പനാണെന്ന് തെളിഞ്ഞു.\nജോയപ്പന്റെ വിക്രിയകള് ഇഷ്ടപ്പെട്ടു .എല്ലാ നാട്ടിലുമുണ്ട് ഇതുപോലത്തെ ജോയപ്പന്മാര് .\nജോയപ്പനെ കണ്ട് കമന്റ് അടിച്ചവര്‍ക്കും, അടിക്കാത്തവര്‍ക്കും ജോയപ്പന് സ്റ്റയിലില് ഷ്യൂൂൂൂൂൂൂൂൂൂൂൂ [ചൂളം വിളി]ഒപ്പം ആ ചിരിയും ഞാന് നിങ്ങള്‍ക്കായി ഡെഡിക്കേറ്റ് ചെയ്യുന്നു. ഒപ്പം ജോയപ്പനെന്ന താരത്തിന്റെ ഞാനറിയാതെ പോയ ചില സംഭവങ്ങള് ചക്കര പരസ്യപ്പെടുത്തിയപ്പോള് ജോയപ്പന് വീണ്ടും താരമായി.\nപരേതനെങ്കിലും ജോയപ്പന്റെ വാല്യൂ മനസ്സിലായല്ലോ? പിന്നെ പെണ്ണുങ്ങളുടെ കെട്ടിയവന്മാര് ജോയപ്പന്റെ വിളയാട്ടത്തിനു തടയിട്ടാല് നഷ്ടം അവര്‍ക്ക് തന്നെ...\nമാണിക്യം:- ചേച്ചി ആരെയാണു ഉദ്ദേശിച്ചത്? എന്നെയാണോയെന്ന് വര്‍ണ്ണ്യത്തിലാശങ്ക...\nശ്രീയെ:- ഒരു മാസം ശ്രീയെ കണ്ടതേയില്ലല്ലോ. ഈ എസ്.ഐ തിരുവല്ലാ ഇളക്കി മറിച്ച താരമായിരുന്നു. അടി കുറവ്...പക്ഷെ ശിക്ഷയെല്ലാം ഒന്നിനൊന്ന് മെച്ചം.\nസ്വപ്നേച്ചി:- മസ്ക്കറ്റില് തന്നെയുണ്ടോ? വന്നതിനു, പിന്തുടരുന്നതിനു എല്ലാം നന്ദി.\nമാളു:- സന്തോഷം...ഫ്ലാറ്റ് കിട്ടിയ സന്തോഷം എനിക്കും...\nആള്‍ക്കാര് വന്ന് ജോയപ്പനെ കാണട്ടെ...പൊടിയാടിയിലെ ഓരോരുത്തരെയും ബൂലോകം അറിയട്ടെ...\nനമ്മള് ഈ വഴിയൊക്കെ കയറി ഇറങ്ങിയൊക്കയാ പോകുന്നത് ....\nഎന്നെപ്പോലെയുള്ള സാധാരണക്കാര്‍ക്ക് ആസ്വദിക്കാന് പറ്റിയ തരത്തിലുള്ള എഴുത്ത്. ഇനിയും ഇത്തരം ഐറ്റംസ് ഉണ്ടെങ്കില് പോരട്ടെ.\nബീരാന്‍ക്കുട്ടിയെ:- സുഖങ്ങളൊക്കെ തന്നെ. കുട്ടി പറഞ്ഞതു പോലെ എനിക്കും തോന്നി അത്ര ശരിയായില്ലാന്ന്. ശരിയാക്കാം. ദ്വൈവാരികയാക്കിയതിന്റെ ഓരോ പ്രശനങ്ങളെ!!!...\nദീപകേ:- ഈ എസ്.ഐ ഒരു ഒന്ന് ഒന്നര എസ്.ഐ ആയിരുന്നു. ഈ എസ്.ഐ വന്നപ്പോള് ഒറ്റ തലമുടി വളര്‍ത്തിയ ചെത്ത് പിള്ളേര് ഇല്ലായിരുന്നു. എല്ലാം ക്ലീന് ക്ലീന്.\nഇസ്സാ:- ഏതായാലും ഈ ജോയപ്പന് ഞാനല്ല. ഏതായലും പൊടിയാടിക്കാര് ബ്ലോഗ് എഴുതാന് തുടങ്ങിയത് കൊണ്ട് ഞാന് രക്ഷപ്പെട്ടു. ദാ ചക്കര നേരിട്ട് സാക്ഷിയായി വന്നിരിക്കുന്നു യുവര് ഹോണര്.\nപ്രിയ:- എസ്.ഐ ഒരു വലിയ കലാകാരന് ആണു കേട്ടോ. പക്ഷെ എന്തു ചെയ്യാം കക്ഷി ഇന്ന് സര്‍വ്വീസിലെ ഇല്ല. കക്ഷി എന്തോ കാര്യത്തിനു സര്‍ക്കിളിനിട്ട് ഒന്ന് കൊടുത്തു...അതും പബ്ലിക്കിലിട്ട്. ആദ്യം സസ്പെന്‍ഷന്, പിന്നെ ഡിസ്മിസ്സല്. കക്ഷി ജോയപ്പനു കൊടുത്ത പണി എന്താണെന്ന് നോ ഐഡിയ. പക്ഷെ ജോയപ്പന് ജോയി ആയി. അത്ര തന്നെ.\nസ്മിതേ:- പോസ്റ്റ് ഇഷ്ടപ്പെട്ടുവെന്ന് അറിഞ്ഞതില് സന്തോഷം. എസ്.ഐ അത്തരം ശിക്ഷ വിധിച്ച കാരണം എല്ലാവരും ഡിസെന്റായി.\nകൃഷേ- എനിക്ക് പറ്റിയ അബദ്ധം ആണെങ്കില് അത് ഞാന് ഏറ്റെടുക്കും. എല്ലാവരും കൃഷ് അല്ല കൃഷെ...ഫീല് ചെയ്തൊ?? ചുമ്മാ....ചുമ്മാ പറഞ്ഞതല്ലെ.\nതോമാച്ചായാ:- കുടുംബ സ്നേഹം ഇങ്ങനെ തന്നെ വേണം. ഇഷ്ടപ്പെട്ടു.\nഷമ്മി:- കൊല്ലം ആണോ? ഞാന് പൊടിയാടിക്കാരന്.\nചേര്‍ത്തലക്കാരന്:- ഓ.കെ. സമ്മതിച്ചു. സകല കുറവുകളും ഞാന് ഏറ്റെടുത്തു. തുടര്‍ന്നും വായിയ്ക്കുക.\nസൗപര്‍ണ്ണിക:- വന്നതിനു, കമന്റിയതിനു താങ്ക്സ്. ഈ ജോയപ്പന്മാര് എന്നും ബേബികളാണു. ഈശ്വരാ.\nഎക്സെ:- വന്നതിനു, കമന്റിയതിനു നന്ദി. ഇനിയും വരണെ.\nചക്കരെ:- ചക്കര കൃത്യ സമയത്ത് എത്തി. ഇവിടെ പലരും ഈ ജോയപ്പനെ നോക്കി സെനുവേ എന്ന് വിളിച്ച് തുടങ്ങിയപ്പോഴാ ചക്കര ചാടി വീണത്..കമാന്‍ഡോയെ പോലെ...ജോയപ്പനെ ചക്കര ശരിക്കും താരമാക്കി.\nജോയപ്പനെ ഇഷ്ടപ്പെട്ടവര്‍ക്ക്, എസ്.ഐയെ ഇഷ്ടപ്പെട്ടവര്‍ക്ക്, ഇഷ്ടപ്പെടാതെ പോയവര്‍ക്ക് എല്ലാം നന്ദി.\nഅണ്ണന്റെ ബുദ്ധി അപാരം തന്നെ. ഏത് ചവറ് പടം ആണേലും ഒരു വാരം തകര്‍ത്തോടും, അല്ലയോ?\nഎല്ലാ പട്ടികളും എന്ന് പറയരുത്.......\nഎന്നെ നായയുടെ കൂടെ കൂട്ടിയാല് മതി.\nഭാര്യയ്ക്ക് കാര് സമ്മാനം കിട്ടിയതിനെ പറ്റി രസകരമായി പറയാന് സംഭവമൊന്നുമില്ലേ...\nഎല്ലാം ജോയപ്പന്റെ തലയില് കെട്ടിവെച്ച് രക്ഷപ്പെടാന് നോക്കുന്നത് ശരിയല്ല കേട്ടോ ?\n10 December 2008 at 08:22\nബാബുവേ:- ഇത്തിരി ബോറായി പോയി എന്നു പറഞ്ഞത് ഞാന് ജോയപ്പനെ ഇതു വരെ അറിയിച്ചില്ല. ജോയപ്പന് പണ്ടെ ഒരു ബോറനാ.... കല്യാണത്തിനു പോയി ആ 'ബാഡി' ജോയപ്പന് ഇപ്പ്പോള് നന്നാക്കി കാണും.... ഏതായാലും എസ്.ഐയെ ബാബുവിനും ഇഷ്ടപ്പെട്ടല്ലോ....\nകര്‍ത്താ ചേട്ടാ:- എന്നോട് ഇത്രയും വേണ്ടായിരുന്നു. എന്റെ മുഖം മൂടി ചേട്ടന് പിച്ചി ചീന്തിയല്ലെ... ഈ ശിക്ഷ ഞാന് പിന്‍വലിക്കാന് ഉദ്ദേശിച്ചിട്ടേയില്ല.\nവല്ലഭാ:- എസ്.ഐയെ പുടിച്ചു. പൊടിയാടിയുടെ സ്വന്തം ജോയപ്പനെയോ?\nറ്റീനാ:- മൂത്രവും, കത്രിക പൂട്ടും ഇട്ടില്ല. പിന്നെ എസ്.ഐ അത് ഒരു മാസവും തന്നെങ്കിലോ....\nകുഞ്ഞാ:- പഴമ്പുരാണംസ് എസ്.ഐ നടപ്പാക്കിയ ശിക്ഷയല്ല കുഞ്ഞാ...\nജോയപ്പന് ആളു ജോറപ്പനും, കോഴിയപ്പനുമൊക്കെയാ..\nആദര്‍ശെ:- തിര്‍ക്കിയപ്പോള് പേരു ആദര്‍ശ് എന്നാണെങ്കിലും, ആ നാട്ടിലെ ജോയപ്പന് ആദര്‍ശ് ആണോന്ന് അറിയാന് ഒരു ജൂഡീഷ്യല് എന്‍ക്വയറി നടത്താന് ഞാന് ആളെ ഏര്‍പ്പെടുത്തിയിട്ടുണ്ട്.\nതെക്കേടാ:- പേരു പോലെ തന്നെയാ ആളെന്നു ഇപ്പോള് മനസ്സിലായി. തെക്കും വടക്കും ഓടി പഴമ്പുരാണംസ് വായിക്കാന് എത്തിയതിനു നന്ദി.\nകുറ്റ്യാടിക്കാരാ/ഓ.എ.ബി:-- വന്ന് കോമിയതിനു നന്ദി.\nചേട്ടായി:- ഈ അനുയായിയുടെ പുരാണംസ് വായിച്ച് ഇഷ്ടപ്പെട്ടുവെന്ന് പറഞ്ഞതിനു നന്ദി. ഇനിയും വരണേ...\nഅനൂപെ:- എന്തു ചെയ്യാം..ഓടില്ലായെന്ന് വിചാരിച്ചിരിക്കുമ്പോള് അനൂപിനെ പോലുള്ളവര് വരും ഈ ചവറു വായിയ്ക്കാന്. എന്തു ചെയ്യാം നല്ലത് നായയ്ക്ക് പറഞ്ഞിട്ടില്ലല്ലോ....\nസജു:- നായയായി ഉള്‍പ്പെടുത്താന് മനസ്സില്ല. വേണമെങ്കില് കേരളാ മുഖ്യമന്ത്രിക്ക് ഒരു പരാതി കൊടുക്ക്.\nനിരക്ഷരാ:- പോട്ട്..ഞാന് ഇങ്ങനെ ഒക്കെ ഒന്ന് എഴുതി പോകട്ടെ. ജോയപ്പന്റെയും, അവരുടെയും, ഇവരുടെയും ഒക്കെ തലയിലടിച്ച്.\nഇനിയും വരാത്തവര് വന്ന് വായിയ്ച്ച് ജോയപ്പനെ ജോയി ആക്ക്. ഒപ്പം എന്നെയും.\nഈ പട്ടിപ്രയോഗം ആരെ ഉദ്ദേശിച്ചാണ്\nസത്യം പറയണം...സത്യം മാത്രമെ പറയാവൂ...ഈ കോടതിയില്\nDear cenu, Joyappan aalu kollam. Njangalude naattilum ithupole oru kakshi undayirunnu.Alpam swabhava vithyasangal undennu mathram. Ethayalum Pazhamburanam's nannavunnundu. Veendum kanam\nanubhavam ishtappettu. aa syli athimanoharam thanne


വിവാഹമോചനത്തിന്റെ മുംബൈ - RoundupKerala.com\nHome Breaking വിവാഹമോചനത്തിന്റെ മുംബൈ\nവര്‍ഷ ഭോസ്‌ലെ, വയസ്സ് 20, തന്റെ2വര്‍ഷത്തെ വിവാഹജീവിതം അവസാനിപ്പിക്കാന് തീരുമാനിച്ചു. കാരണം രണ്ടുപേര്‍ക്കും ഒരുമിച്ച് ചിലവഴിക്കന് സമയമില്ലത്രേ… ഐടി പ്രൊഫണലുകളായ ഇരുവരേയും തങ്ങളുടെ കരിയറിനെയാണ് അധികമായി പ്രേമിക്കുന്നത്.\nഅടുത്തത് കുസും സിംഗ്, സാമ്പത്തിക വിദഗ്ധ. സ്വന്തം ദാമ്പത്യജീവിതം കുസും അവസാനിപ്പിച്ചത് കഴിഞ്ഞ ജനുവരിയില്. ഇതിന് ഇവര് പറയുന്ന കാരണം എന്തെന്നോ? ‘എന്റെ ഭര്‍ത്താവ് ഒരു ചീത്ത വ്യക്തിയല്ല. പക്ഷെ പതുക്കെ ഞങ്ങള് തമ്മില് അകലുകയും എനിക്ക് മറ്റൊരു വ്യക്തിയെ ഇ്ഷ്ടമാവുകയും ചെയ്തു. അങ്ങനെ ഞങ്ങള് പിരിയാന് തീരുമാനിച്ചു.”\nനിങ്ങള് ഈ വായിച്ചത് കരണ് ജോഹര് ചിത്രമായ കഭി അല്‍വിദാ നാ കെഹനയുടെ റീമേക്ക് ഒന്നുമല്ല. ഇന്ത്യയുടെ സാമ്പത്തിക തലസ്ഥാനമായ മുംബൈയില് അടുത്തിടെ വിവാഹമോചനം നേടിയവരില് രണ്ടുപേരുടെ വാക്കുകളാണ്.\nമുംബൈ നഗരം… എന്നും അത്ഭുതങ്ങള് മാത്രമേ ഈ നഗരം സമ്മാനിച്ചിട്ടുള്ളൂ ഒപ്പം സങ്കടങ്ങളും ആശങ്കകളും.. ഇതാ മുംബൈ വീണ്ടും വാര്‍ത്തകളില് ഇടം നേടിയിരിക്കുകയാണ്. ഇത്തവണ വിവാഹമോചനത്തിന്റെ കാര്യത്തിലാണ് ഇന്ത്യയുടെ സാമ്പത്തിക തലസ്ഥാനം ശ്രദ്ധ നേടിയിരിക്കുന്നത്.\nമുംബൈയില് ദാമ്പത്യജീവിതം അവസാനിപ്പിക്കാന് തീരുമാനിക്കുന്നവരുടെ എണ്ണം വര്‍ദ്ധിച്ചുവരികയാണെന്നാണ് പുതിയ റിപ്പോര്‍ട്ട്. 2009നും 2010നും ഇടയില് നഗരത്തിലെ വിവാഹമോചനങ്ങള് 4624ല് നിന്നും 13 ശതമാനം ഉയര്‍ന്ന് 5245ല് എത്തിയിരിക്കുന്നതായാണ് കണക്കുകള് സൂചിപ്പിക്കുന്നത്. ഒരു പതിറ്റാണ്ട് തികയുന്നതിനുമുമ്പ് 86ശതമാനം വര്‍ദ്ധനവാണ് നഗരത്തിലെ വിവാഹമോചനത്തില് വന്നിരിക്കുന്നത്.\nവളരെ ആവേശത്തോടെ വിവാഹം കഴിക്കുന്ന ഇന്നത്തെ യുവാക്കാള് അതേ ആവേശത്തോടെയാണ് വിവാഹമോചനവും നേടുന്നത്. ചുരുക്കിപ്പറഞ്ഞാല് നഗരജീവിതത്തിന്റെ സന്തതസഹചാരി ആയി മാറിക്കഴിഞ്ഞു ഇത്. അമ്മായിഅമ്മ വില്ലന് കഥാപാത്രമായിരുന്ന കാലഘട്ടമൊക്കെ അവസാനിച്ചു എന്നാണ് വിദഗ്ധര് അഭിപ്രായപ്പെടുന്നത്.\nസാമ്പത്തികമായും വൈകാരികമായും സ്ത്രീകള്‍ക്ക് കൂടുതല് സ്വാതന്ത്ര്യം ലഭിക്കുന്നതാണ് ഇത്തരത്തിലുള്ള ഒരു ട്രെന്‍ഡ് വര്‍ദ്ധിക്കാന് കാരണം. വിവാഹമോചനം നേടുന്നതോടെ തങ്ങളുടെ ജീവിതം പ്രതിസന്ധിയിലാണെന്ന തോന്നല് ഇന്നത്തെ സ്ത്രീകളില് തീരെയില്ല. കല്യാണം കഴിഞ്ഞ് ആറ് മാസത്തിനകം ബന്ധം വേര്‍പ്പെടുത്തിയ യുവാക്കളുടെ എണ്ണവും കൂടുതലാണെന്നും റിപ്പോര്‍ട്ടുകള് പറയുന്നു.\nPrevious articleസന്തോഷ് മാധവന്റെ ആരോപണം ചീറ്റി\nNext articleപ്രസ് അക്കാദമി; എന്.പി.ആറിനെ വെട്ടി


പെട്രോളിയം ഉൽപന്നങ്ങൾക്ക് എന്തുകൊണ്ട് ജിഎസ്ടിയില്ല; വീണ്ടും ആരാഞ്ഞ് ഹൈക്കോടതി - Media Vision News\nപെട്രോളിയം ഉൽപന്നങ്ങൾക്ക് എന്തുകൊണ്ട് ജിഎസ്ടിയില്ല; വീണ്ടും ആരാഞ്ഞ് ഹൈക്കോടതി\nകൊച്ചി: പെട്രോളിയം ഉൽപന്നങ്ങളെ ജിഎസ്ടി പരിധിയിൽ കൊണ്ടുവരാത്തത് എന്തുകൊണ്ടെന്ന് വീണ്ടും ആരാഞ്ഞ് ഹൈക്കോടതി. എന്തെല്ലാം കാരണങ്ങളാലാണ് ഇതെന്നു വ്യക്തമാക്കണമെന്നു ജിഎസ്ടി കൗൺസിലിനോട് കോടതി നിർദേശിച്ചു. പത്തു ദിവസത്തിനകം ഇക്കാര്യത്തിൽ വിശദീകരണ പത്രിക കോടതി മുമ്പാകെ സമർപ്പിക്കണമെന്നാണ് നിർദേശം. ചീഫ് ജസ്റ്റിസ് അധ്യക്ഷനായ ഡിവിഷൻ ബെഞ്ചാണ് ജിഎസ്ടി കൗൺസിലിനോടു ചോദ്യം ഉന്നയിച്ചത്. കേരള പ്രദേശ് ഗാന്ധി ദർശൻ വേദി നൽകിയ ഹർജി പരിഗണിക്കുകയായിരുന്നു കോടതി.\nകേരള പ്രദേശ് ഗാന്ധി ദർശൻ വേദി തന്നെ നൽകിയ ഹർജിയിൽ ഹൈക്കോടതി ഉത്തരവിനെ തുടർന്നാണ് ജിഎസ്ടി കൗൺസിൽ ഇക്കാര്യം നേരത്തെ പരിഗണിച്ചത്. കഴിഞ്ഞ ജൂൺ 22ന് ഇന്ധന വില ജിഎസ്ടിയിൽ കൊണ്ടുവരണമെന്നു നിവേദനം പരിഗണിക്കാൻ ആവശ്യപ്പെട്ട് ഹൈക്കോടതി ഉത്തരവിട്ടിരുന്നു. ഉത്തരവു നടപ്പാക്കിയില്ലെങ്കിൽ കോടതി അലക്ഷ്യ നടപടി സ്വീകരിക്കുമെന്ന നോട്ടിസിനെ തുടർന്നായിരുന്നു കേന്ദ്ര മന്ത്രാലയം കൗൺസിൽ ചേർന്നത്. എന്നാൽ പെട്രോളിയം ഉല്‍പ്പന്നങ്ങളെ ജിഎസ്ടിയില് ഉള്‍പ്പെടുത്തുന്നതിനെ എതിര്‍ക്കുന്ന സമീപനമാണ് സംസ്ഥാന സര്‍ക്കാര് സ്വീകരിക്കുന്നത്.\nPrevious articleസംസ്ഥാനത്ത് 5404 പേര്‍ക്ക് കൂടി കൊവിഡ്; 6136 രോഗമുക്തര്, 80 മരണം, ആകെ മരണം 33,978\nNext articleക്രിപ്റ്റോ കറന്‍സി വാഗ്ദാനം ചെയ്തു; തട്ടിയത് 100 കോടിയിലധികം, കാസര്‍കോട് സ്വദേശിയടക്കം നാല് പേരെ കണ്ണൂര് സിറ്റി പോലിസ് അറസ്റ്റ് ചെയ്തു


ബുധന്, 19 ഫെബ്രുവരി 2020 (11:15 IST)\nന്യൂസിലൻഡിനെതിരായ അഞ്ചാം ടി20 മത്സരത്തിൽ പരിക്കേറ്റ ഇന്ത്യൻ സ്റ്റാർ ഓപ്പണർ രോഹിത് ശർമ്മ ദക്ഷിണാഫ്രിക്കക്കെതിരെ നടക്കാനിരിക്കുന്ന ഏകദിന പരമ്പരയിൽ ഇന്ത്യൻ ടീമിലേക്ക് മടങ്ങിയെത്തുമെന്ന് റിപ്പോർട്ട്. നേരത്തെ പരിക്ക് മൂലം ഈ പരമ്പരയും രോഹിത്തിന് നഷ്ടമാവുമെന്ന തരത്തിൽ വാർത്തകൾ വന്നിരുന്നു. എന്നാൽ ഇൻസ്റ്റാഗ്രാമിൽ രോഹിത് ജിമ്മിൽ പരിശീലിക്കുന്ന ചിത്രങ്ങൾ പുറത്തുവിട്ടതോടെയാണ് പരിക്കിൽ നിന്നും താരം മോചിതനായെന്ന സൂചനകൾ ലഭിച്ചത്.\nനേരത്തെ കിവികൾക്കെതിരായ ടി20 പരമ്പരയിലെ അവസാന മത്സരത്തിൽ രോഹിത്തിന്റെ തുടയിലെ മസിലിനായിരുന്നു പരിക്കേറ്റത്. ഇതിനെ തുടർന്ന് ന്യൂസിലൻഡിനെതിരായ ഏകദിന പരമ്പരയും ടെസ്റ്റ് മത്സരങ്ങളും താരത്തിന് നഷ്ടമായിരുന്നു. എന്നാൽ ന്യൂസിലൻഡ് പര്യടനത്തിന് ശേഷമുള്ള ദക്ഷിണാഫ്രിക്കക്കെതിരെ ഇന്ത്യയിൽ നടക്കുന്ന ഏകദിന പരമ്പരയിൽ താരത്തിന് ടീമിനൊപ്പം ചേരാൻ സാധിക്കും.\nമൂന്ന് മത്സരങ്ങളായിരിക്കും ഇന്ത്യയും ദക്ഷിണാഫ്രിക്കയും തമ്മിലുള്ള പരമ്പരയിലുണ്ടാവുക. മാർച്ച് 12ന് ധർമ്മശാലയിലാണ് പരമ്പരയിലെ ആദ്യ മത്സരം. പരമ്പര പൂർത്തിയാക്കുന്നതോടെ മാർച്ച് മാസം അവസാനം ആരംഭിക്കുന്ന ഇന്ത്യൻ പ്രീമിയർ ലീഗ് മത്സരങ്ങളിലും താരം പങ്കെടുക്കും.\nരോഹിത് ശര്‍മ ഇല്ലെങ്കില് ഇന്ത്യ തോല്‍ക്കും, ഇതല്ലേ സത്യം?\nഅടുത്ത ലേഖനം ആദ്യ ടെസ്റ്റിൽ കളിക്കാനിറങ്ങുന്നത് കോലിയെ വീഴ്‌ത്താനെന്ന് ട്രെൻഡ് ബോൾട്ട്


Samsung now launches Galaxy Studio pop-up store in Malaysia: Cool gadgets on display - Malayalam Gizbot\nസാംസങ് മലേഷ്യയില് ഗാലക്‌സി സ്റ്റുഡിയോ പോപ്-അപ് സ്റ്റോര് തുറന്നു\nപ്രമുഖ സ്മാര്‍ട്‌ഫോണ് ബ്രാന്‍ഡായ സാംസങ് മലേഷ്യയില് പുതിയ ഗാലക്‌സി സ്റ്റുഡിയോ പോപ്-അപ് സ്റ്റോര് തുറന്നു. കോലാലമ്പൂരിലെ ജലാന് ബുകിറ്റ് ബിന്‍താങില് സ്ഥിതി ചെയ്യുന്ന പുതിയ സ്റ്റോറില് എത്തുന്നവര്‍ക്ക് കമ്പനിയുടെ പുതിയ ഉത്പന്നങ്ങള് നേരിട്ട് പരിചയപ്പെടാം.\nഇതിന് പുറമെ ഗാലക്‌സി നോട്ട് 8 പോലുള്ള ഉത്പന്നങ്ങള് പരിഷ്‌കരിച്ച എസ് പെന്, ഗിയര് ഫിറ്റ്2പ്രോ , കണ്‍ട്രോളറോട് കൂടിയ ഗിയര് വിആര് എന്നിവയ്‌ക്കൊപ്പം കൈകാര്യം ചെയ്യാനുള്ള അവസരവും ലഭിക്കും. വൈ-ഫൈ ഉപയോഗിച്ച് ഗാലക്‌സി നോട്ട് 8 കണക്ട് ചെയ്യാന് കഴിയുന്ന ഡിസപ്ലെയോടു കൂടിയ ഒരു സ്മാര്‍ട് ടേബിള് ആണ് സ്‌റ്റോറിന്റെ ശ്രദ്ധേയമായ സവിശേഷതകളില് ഒന്ന്.\nഉപയോക്താക്കള്‍ക്ക് ടേബിളില് ഡിവൈസ് വയ്ക്കാം. നോട്ട് 8 ന്റെ പ്രധാന സവിശേഷതകള് ടേബിളിന്റെ കാണാന് കഴിയും.\nനിത്യേനയുള്ള ജീവിതത്തില് ഓരോ ഉത്പന്നങ്ങളും എങ്ങനെ ഉപയോഗിക്കാം എന്ന് മനസ്സിലാക്കാനും പഠിക്കാനും ഉപയോക്താക്കളെ സഹായിക്കുന്ന സമ്പര്‍ക്ക പരിപാടികളും സ്റ്റോറില് നടത്തുന്നുണ്ട്. കൂടാതെ ഈ സ്റ്റോറില് ഗാലക്‌സി ഫിറ്റ് സ്റ്റേഷനും ഉണ്ട്. ഇവിടെ ഗിയര് ഫിറ്റ്2പ്രോ വഴി സാങ്കല്‍പിക അന്തരീക്ഷത്തില് സൈക്ലിങ് പരീക്ഷിച്ച് നോക്കാന് കഴിയും.\nഇതിനെല്ലാം പുറമെ ഗീയര്360, ഡിഇഎക്‌സ് സ്റ്റേഷന്, എസ്3 ക്ലാസ്സിക്ഗിയര് ഫ്രോണ്ടിയര് പോലുള്ള സ്മാര്‍ട് വാച്ചുകളും ഡിസ്‌പ്ലെയില് ഉണ്ട്. സ്‌റ്റോറില് എത്തുന്നവര്‍ക്ക് ഇത് പരിശോധിച്ച് നോക്കാം.\nകൂടാതെ സ്റ്റുഡിയോയില് നിന്നും ഗാലക്‌സി നോട്ട് 8 വാങ്ങുന്നവര്‍ക്ക് ഗിയര് വിആര് സാംസങ് സൗജന്യമായി നല്‍കുന്നുണ്ട്.\n2018 ജനുവരി 31 വരെ ജലാന് ബുകിറ്റ് ബിന്‍താങിലെ സാംസങ് ഗാലക്‌സി സ്റ്റുഡിയോ തുറന്ന് പ്രവര്‍ത്തിക്കും.\nSamsung the popular smartphone brand in the world has now launchedanew Galaxy Studio pop-up store that lets users try the products before they buy it.


ഇന്റീരിയർ നിറങ്ങൾ തിരഞ്ഞെടുക്കുമ്പോൾ. - Kolo\nഇന്റീരിയർ നിറങ്ങൾ തിരഞ്ഞെടുക്കുമ്പോൾ.ഒരു വീടിനെ അതിന്റെ പൂർണ ഭംഗിയിൽ എത്തിക്കുന്നതിൽ നിറങ്ങൾ ക്കുള്ള പ്രാധാന്യം ചെറുതല്ല.\nമുൻ കാലങ്ങളിൽ വീടിന് അനുയോജ്യമായ നിറം കണ്ടെത്തുന്നതിൽ അത്ര വലിയ പ്രാധാന്യമൊന്നും ആരും നൽകിയിരുന്നില്ല.\nഎന്നാൽ ഇന്റീരിയർ വർക്കുകൾക്കുള്ള പ്രാധാന്യം വർധിച്ചതോടെ നിറങ്ങൾ തിരഞ്ഞെടുക്കുന്ന കാര്യത്തിലും എല്ലാവരും കൂടുതൽ ശ്രദ്ധ പുലർത്തി തുടങ്ങി.\nപലപ്പോഴും നമ്മുടെ വീടിന് അനുയോജ്യമായ നിറങ്ങൾ കണ്ടെത്താൻ ഒരു ഇന്റീരിയർ ഡിസൈനർ വേണമെന്നില്ല.\nനമ്മുടെ മനസിലെ ഐഡിയകൾ കോർത്തിണക്കി എങ്ങിനെ വീടിനെ ഭംഗിയാക്കാം എന്ന് ഒന്ന് ചിന്തിച്ചാൽ മാത്രം മതി.\nനിറങ്ങൾ തിരഞ്ഞെടുക്കുമ്പോൾ വസ്ത്രങ്ങൾ തിരഞ്ഞെടുക്കുന്ന അതേ ശ്രദ്ധ നൽകേണ്ടതുണ്ട്.\nഒന്നി ൽകൂടുതൽ നിറങ്ങൾ കോംബിനേഷൻ രൂപത്തിൽ വരുമ്പോൾ അവ ഭംഗി നൽകുമോ ഇല്ലയോ എന്നത് ചിന്തിച്ചാൽ തന്നെ ഈ കാര്യങ്ങൾ നമുക്ക് മനസ്സിലാക്കി എടുക്കാം.\nഇന്റീരിയർ നിറങ്ങൾ തിരഞ്ഞെടുക്കുമ്പോൾ ശ്രദ്ധിക്കേണ്ട കാര്യങ്ങൾ എന്തെല്ലാമാണെന്ന് നോക്കാം.\nപണ്ട് കാലങ്ങളിൽ നിന്നും വ്യത്യസ്തമായി ഇന്റീരിയർ ഡെക്കറേറ്റ് ചെയ്യാൻ പല രീതിയിലുള്ള ഉല്പന്നങ്ങളും ഇന്ന് വിപണിയിൽ ലഭ്യമാണ്.\nപ്രത്യേക ഡിസൈനിൽ ചെയ്തെടുത്ത ടൈലുകൾ, വാൾപേപ്പറുകൾ, ലിക്വിഡ് ടൈപ്പ് വാൾപേപ്പറുകൾ എന്നിങ്ങനെ നിരവധി ഓപ്ഷനുകൾ ആണ് നമുക്ക് മുന്നിലുള്ളത്.\nഎപ്പോഴും ലിക്വിഡ് ടൈപ്പ് വാൾപേപ്പറുകൾ തുടക്കത്തിൽ ഭംഗി നൽകുമെങ്കിലും തുടരെ അവ കണ്ടുകഴിഞ്ഞാൽ നമുക്ക് അരോചകമായി തോന്നുകയും പതിയെ അവ അടർന്നു പോകുന്ന അവസ്ഥയും ഉണ്ടാകാറുണ്ട്.\nമാത്രമല്ല കൂടുതൽ തണുപ്പ്, ചൂട് പോലുള്ള ഭാഗങ്ങളിൽ വാൾപേപ്പറുകൾ തിരഞ്ഞെടുക്കുമ്പോൾ പലപ്പോഴും അവ പെട്ടെന്ന് അടർന്നു വരാനുള്ള സാധ്യത കൂടുതലാണ്.\nഎക്സ്റ്റീരിയർ നിറങ്ങളെ വച്ച് കംപയർ ചെയ്യുമ്പോൾ ഇന്റീരിയർ നിറങ്ങൾക്ക് വളരെയധികം പ്രാധാന്യം നൽകേണ്ടതുണ്ട്.\nപലപ്പോഴും വീട്ടിനകത്തേക്ക് വരുന്ന വെളിച്ചത്തെ കണ്ട്രോൾ ചെയ്യാൻ ഉള്ള ഒരു പവർ ഇന്റീരിയറിൽ നൽകുന്ന നിറങ്ങക്കുണ്ട് എന്ന കാര്യം മറക്കരുത്.\nകളർ കോമ്പിനേഷനുകൾ തിരഞ്ഞെടുക്കുമ്പോൾ\nഇന്റീരിയറിന് ആവശ്യമായ നിറങ്ങൾ തിരഞ്ഞെടുക്കുന്നതിൽ 70% ഭിത്തിയിൽ നൽകിയിട്ടുള്ള പെയിന്റ്, ഫ്ലോറിങ് എന്നിവയെ ആശ്രയിച്ചാണ് വരുന്നത്.\nബാക്കി വരുന്ന 30 ശതമാനം ഉപയോഗിക്കുന്ന ഫർണിച്ചറുകൾ,വിൻഡോ, പാർട്ടീഷൻ എന്നിവയെ അടിസ്ഥാനമാക്കി തിരഞ്ഞെടുക്കാം.\nനാച്ചുറൽ ലൈറ്റ് കൂടുതലായി ആവശ്യം വരുന്ന ലിവിങ് ഏരിയയുടെ അതേ ലുക്ക് തന്നെ ബെഡ്റൂം,ബാത്റൂം എന്നിവയ്ക്ക് നൽകുന്നത് ഒട്ടും ഉചിതമായ കാര്യമല്ല. വീടിന്റെ ഓരോ ഭാഗങ്ങളിലും ആവശ്യമായി വരുന്ന ലൈറ്റിന്റെ അളവും വ്യത്യസ്തമാണ്.\nഓപ്പൺ കൺസെപ്റ്റ് വീട് നിർമ്മിക്കുമ്പോൾ\nഓപ്പൺ കൺസെപ്റ്റ് രീതിയിലാണ് വീട് നിർമ്മിക്കുന്നത് എങ്കിൽ വീടിന്റെ എല്ലാ ഭാഗത്തും ഒരേ നിറങ്ങൾ ഉപയോഗിക്കുന്നതാണ് കൂടുതൽ നല്ലത്. ഇത് വീടിന് ഒരു പ്രത്യേക ലുക്ക് നൽകുന്നതിനു സഹായിക്കും. ഉപയോഗിക്കുന്ന ഫർണിച്ചറുകൾ, കർട്ടൻ, ഡെക്കറേറ്റിംഗ് ഐറ്റംസ് എന്നിവയിലെല്ലാം ഏകീകരണം കൊണ്ടു വരാവുന്നതാണ്.\nപ്രധാനമായും ലൈറ്റ് നിറങ്ങളാണ് തിരഞ്ഞെടുക്കുന്നത് എങ്കിൽ ഏതൊരു ചെറിയ സ്പേസും കൂടുതൽ വലിപ്പമുള്ള രീതിയിൽ തോന്നിപ്പിക്കാൻ സഹായിക്കും. തിരഞ്ഞെടുക്കുന്ന ഡെക്കറേറ്റീവ് ഐറ്റംസ് പോലും ലൈറ്റ് നിറങ്ങളിൽ ഉള്ളതാണെങ്കിൽ അവയുടെ ലുക്ക് ഒന്ന് വേറെ തന്നെയായിരിക്കും.\nനിറങ്ങളെ പ്രധാനമായും മൂന്ന് രീതിയിൽ തരം തിരിക്കാവുന്നതാണ്. ആദ്യത്തെ കാറ്റഗറി പ്രൈമറി കളറിൽ ഉൾപ്പെടുന്ന റെഡ്, ബ്ലൂ, യെല്ലോ എന്നിവയാണ്. രണ്ടാമത്തെ കാറ്റഗറിയിൽ ഉൾപ്പെടുന്നത് പ്രൈമറി കളറുകൾ മിക്സ് ചെയ്തു കൊണ്ട് നിർമ്മിച്ചെടുക്കുന്ന ഓറഞ്ച്, ഗ്രീൻ, പർപ്പിൾ എന്നിവയാണ്. മൂന്നാമത്തെ കാറ്റഗറിയിൽ ഉൾപ്പെടുന്നത് പ്രൈമറി കളറുകളും സെക്കൻഡറി കളറുകളും മിക്സ് ചെയ്ത് വരുന്ന നിറങ്ങളാണ്.\nഈ മൂന്നു രീതിയിലുള്ള നിറങ്ങളിൽ നിന്നാണ് മറ്റ് വേരിയന്റുകൾ നിർമ്മിച്ചെടുക്കുന്നത്.ടിന്റ്, ടോൺ, ഷെയ്ഡ് എന്നിങ്ങിനെ ഇവ അറിയപ്പെടുന്നു. അതായത് ലൈറ്റ് പിങ്ക് നിറം ലഭിക്കുന്നതിനു വേണ്ടി റെഡിൽ വൈറ്റ് ചെറുതായി ആഡ് ചെയ്തു കൊടുക്കുകയാണ് ചെയ്യുന്നത്. ഇത്തരത്തിൽ ഓരോ നിറങ്ങളും നിർമ്മിച്ചെടുക്കാം.\nകൂൾ,വാം നിറങ്ങൾ ഉപയോഗപ്പെടുത്തുമ്പോൾ\nനീല,ഗ്രീൻ,പർപ്പിൾ എന്നീ നിറങ്ങളാണ് കൂൾ വിഭാഗത്തിൽ ഉൾപ്പെടുന്നത്. അതായത് കൂടുതലായും പ്രകൃതിയോട് ഇണങ്ങി നിൽക്കുന്ന നിറങ്ങളാണ് ഇവ. കണ്ണിന് കൂടുതൽ കുളിർമ്മ നൽകുന്ന നിറങ്ങളാണ് ഇവ അതു കൊണ്ടു തന്നെ അവ ഉപയോഗപ്പെടുത്തുന്ന ഏരിയ കൾക്ക് ഒരു പ്രത്യേക ഭംഗിയും അതേസമയം എലഗന്റ് ലുക്കും ലഭിക്കുന്നു.\nഒരേസമയം വാം കളറുകളിൽ ഉൾപ്പെടുന്നത് യെല്ലോ,ഓറഞ്ച്,പർപ്പിൾ എന്നിവയാണ്. വീട്ടിലേക്ക് ഒരു എനർജറ്റിക് ഫീൽ നൽകാനായി ഇത്തരം നിറങ്ങൾ തിരഞ്ഞെടുക്കാവുന്നതാണ്. കോംപ്ലിമെന്ററി നിറങ്ങൾ വീട്ടിലേക്ക് ഉപയോഗപ്പെടുത്തുമ്പോൾ അനലോഗ് നിറങ്ങളെക്കാൾ ഒരു എക്സ്ട്രാ ലുക്ക് ലഭിക്കുന്നതിന് സഹായിക്കുന്നു. ഇത്തരത്തിൽ വ്യത്യസ്ത നിറങ്ങൾ മിക്സ് ചെയ്ത് വീടിന്റെ ഓരോ ഭാഗത്തിനും ഏത് നിറങ്ങൾ ആണ് കൂടുതൽ അനുയോജ്യം എന്ന് നിങ്ങൾക്ക് തന്നെ കണ്ടെത്താൻ സാധിക്കും.\nഇന്റീരിയർ നിറങ്ങൾ തിരഞ്ഞെടുക്കുമ്പോൾ ഈ കാര്യങ്ങൾ കൂടി ശ്രദ്ധിക്കുകയാണെങ്കിൽ വീടിന് ഒരു പ്രത്യേക ലുക്ക് തന്നെ ലഭിക്കും.


കോവിഡ് പരിശോധനയിൽ കേരളം മൂന്നാമത്; ഗുജറാത്തും ബിഹാറും ബംഗാളും പിന്നിൽ | Kerala | Deshabhimani | Wednesday Jul 15, 2020\nഎം പ്രശാന്ത‌്Updated: Wednesday Jul 15, 2020\nന്യൂഡൽഹി > ഒരു കോടിക്കുമേല് ജനസംഖ്യയുള്ള സംസ്ഥാനങ്ങളിലെ കോവിഡ് പരിശോധനതോതില് കേരളം മൂന്നാമത്. 10 ലക്ഷം പേരിൽ 534 എന്ന തോതിലാണ് കേരളത്തിലെ പരിശോധനയെന്നാണ് ചൊവ്വാഴ്ചത്തെ കണക്ക്. ഡൽഹിയും (പത്തുലക്ഷം പേരിൽ 1063) തമിഴ്‌നാടു(546)മാണ് മുന്നില്. ലോകാരോഗ്യസംഘടന മാനദണ്ഡപ്രകാരം 10 ലക്ഷം പേരിൽ കുറഞ്ഞത് 140 പ്രതിദിന പരിശോധന വേണം.\nബിഹാറും ബംഗാളും ഗുജറാത്തുമാണ് ഏറ്റവും പിന്നില്. ബിഹാറിൽ പത്തുലക്ഷം പേരിൽ പരിശോധന 84മാത്രം. 11.95 കോടി ജനസംഖ്യയുള്ള ബിഹാറിൽ ചൊവ്വാഴ്‌ച 10018 പരിശോധന നടത്തി. ബംഗാളിൽ പത്തുലക്ഷത്തില് 114, ഗുജറാത്തിൽ 119. ആറേമുക്കാല് കോടിയിലേറെ ജനസംഖ്യയുള്ള ഗുജറാത്തിൽ ചൊവ്വാഴ്‌ച നടത്തിയത് 8102 പരിശോധന. ചൊവ്വാഴ്‌ച രാജ്യത്താകെ നടത്തിയത് 3.2 ലക്ഷം പരിശോധന. 10 ലക്ഷത്തില് 237 എന്നതാണ് തോത്. മഹാരാഷ്ട്ര (-254), കർണാടക (345), തെലങ്കാന (354), ആന്ധ്ര (434), രാജസ്ഥാൻ (367), അസം (361), പഞ്ചാബ് (290), ഉത്തരാഖണ്ഡ് (248) എന്നീ സംസ്ഥാനങ്ങളാണ് പരിശോ‌ധനയിൽ ദേശീയ ശരാശരിയേക്കാൾ മുന്നില്.\nബിഹാറിനും ബംഗാളിനും ഗുജറാത്തിനും പുറമെ യുപി (182), മധ്യപ്രദേശ് (152), ഒഡിഷ (130), ഛത്തീസ്‌ഗഢ് (140), ജാർഖണ്ഡ് (139) എന്നീ സംസ്ഥാനങ്ങള് ദേശീയ ശരാശരിയേക്കാൾ പിന്നില്. ചൊവ്വാഴ്‌ച നടത്തിയ ആകെ പരിശോധനകളില് കേരളം രാജ്യത്ത് എട്ടാമതാണ്. 18761 പരിശോധനയാണ് കേരളത്തിൽ നടന്നത്. മഹാരാഷ്ട്ര (31075), തമിഴ്‌നാട് (41357), ഡൽഹി (21063), കർണാടക (23674), യുപി (40984), ആന്ധ്ര (22670), രാജസ്ഥാൻ (28413).\nKerala on third position\nആന്റിജൻ പരിശോധന കൂടുതൽ ലാബിലേക്ക്\nകോവിഡ് പരിശോധനകൾ വർധിച്ചിട്ടുണ്ട്; തെറ്റായ പ്രചരണത്തിലൂടെ ആരോഗ്യപ്രവർത്തകരുടെ മനോവീര്യം തകർക്കരുത്: മുഖ്യമന്ത്രി


അഡ്ലെയ്ഡില് കോവിഡ് വ്യാപനം; ഓസീസ് നായകനടക്കമുള്ള താരങ്ങള് ഐസൊലേഷനില് | covid 19 outbreak in Adelaide Tim Paine in isolation CA to monitor situation\nഅഡ്ലെയ്ഡില് കോവിഡ് വ്യാപനം; ഓസീസ് നായകനടക്കമുള്ള താരങ്ങള് ഐസൊലേഷനില്\nNov 16, 2020, 03:19 PM IST\nഓസ്‌ട്രേലിയയിലെ ആഭ്യന്തര ടൂര്‍ണമെന്റായ ഷെഫീല്‍ഡ് ഷീല്‍ഡില് കളിച്ച് തിരിച്ചെത്തിയ താരങ്ങളോടെല്ലാം എത്രയും പെട്ടെന്ന് ഐസൊലേഷനില് പോകാന് ആരോഗ്യ മന്ത്രാലയം നിര്‍ദേശിച്ചിട്ടുണ്ട്\nഓസ്‌ട്രേലിയന് ടെസ്റ്റ് ടീം ക്യാപ്റ്റന് ടിം പെയ്ന് | Photo: SAEED KHAN/AFP\nഅഡ്ലെയ്ഡ്: കോവിഡിന്റെ പശ്ചാത്തലത്തില് നടക്കുന്ന ഇന്ത്യയുടെ ഓസ്‌ട്രേലിയന് പര്യടനത്തിന് തുടക്കത്തിലേ ഭീഷണി. പരമ്പരയിലെ ഒന്നാം ടെസ്റ്റിന് വേദിയാകേണ്ട അഡ്‌ലെയ്ഡില് കോവിഡ് രോഗവ്യാപനം രൂക്ഷമായി.\nഓസ്‌ട്രേലിയയിലെ ആഭ്യന്തര ടൂര്‍ണമെന്റായ ഷെഫീല്‍ഡ് ഷീല്‍ഡില് കളിച്ച് തിരിച്ചെത്തിയ താരങ്ങളോടെല്ലാം എത്രയും പെട്ടെന്ന് ഐസൊലേഷനില് പോകാന് ആരോഗ്യ മന്ത്രാലയം നിര്‍ദേശിച്ചിട്ടുണ്ട്. ഇതോടെ ഓസ്‌ട്രേലിയന് ടെസ്റ്റ് ടീം ക്യാപ്റ്റന് ടിം പെയ്‌നും മാത്യു വെയ്ഡും ഐസൊലേഷനിലാണ്. ഇവര്‍ക്കൊപ്പം ആഷ്ടണ് അഗറും കാമറോണ് ഗ്രീനും ഐസൊലേഷനില് പോയിട്ടുണ്ട്. ഇരുവര്‍ക്കും ഇതോടെ ഇന്ത്യയ്‌ക്കെതിരായ ഏകദിന പരമ്പരയിലെ ആദ്യ മത്സരം നഷ്ടമാകാന് സാധ്യതയുണ്ട്.\nഷെഫീല്‍ഡ് ഷീല്‍ഡില് കളിച്ച ടാസ്മാനിയ, വെസ്റ്റേണ് ഓസ്‌ട്രേലിയ, ന്യൂസൗത്ത് വെയില്‍സ്, ക്വീന്‍സ്ലന്‍ഡ്, വിക്ടോറിയ ടീമുകളിലെ താരങ്ങളോടും മറ്റ് സ്റ്റാഫുകളോടുമാണ് ഐസൊലേഷനില് പോകാന് നിര്‍ദേശമുള്ളത്. താരങ്ങളടക്കമുള്ളവര്‍ക്ക് ഉടന് തന്നെ കോവിഡ് പരിശോധനയും നടത്തും.\nഅതേസമയം 12-ാം തീയതി ഓസ്ട്രേലിയയിലെത്തിയ ഇന്ത്യന് ടീം നിലവില് 14 ദിവസത്തെ ക്വാറന്റൈനിലാണ്. നവംബര് 26 വരെ ഇന്ത്യന് താരങ്ങള് ക്വാറന്റൈനില് തുടരും. ഇക്കാലയളവില് പരിശീലനത്തിനുള്ള സൗകര്യങ്ങള് ഓസ്ട്രേലിയ ഒരുക്കിയിട്ടുണ്ട്.\nനവംബര് 27-ന് ആരംഭിക്കുന്ന ഇന്ത്യയുടെ ഓസ്‌ട്രേലിയന് പര്യടനം രണ്ടു മാസത്തോളം നീണ്ടുനില്‍ക്കുന്നതാണ്. നവംബര് 27-ന് സിഡ്‌നിയില് ആദ്യ ഏകദിന മത്സരത്തോടെ പര്യടനത്തിന് തുടക്കമാകും. മൂന്ന് ഏകദിനങ്ങളും മൂന്ന് ട്വന്റി 20 മത്സരങ്ങളും നാല് ടെസ്റ്റുകളുമാണ് പരമ്പരയിലുള്ളത്.\nContent Highlights: covid 19 outbreak in Adelaide Tim Paine in isolation CA to monitor situation\nക്രോമര് പാര്‍ക്കിനടുത്ത് വിമാനാപകടം; സംഭവം ഇന്ത്യന് ടീമിന്റെ ഹോട്ടലിന് 30 കിലോമീറ്റര് അകലെ\nഎല്ലാ താരങ്ങളും കോവിഡ് നെഗറ്റീവ്; ഓസീസ് മണ്ണില് പരിശീലനം ആരംഭിച്ച് ടീം ഇന്ത്യ


Emalayalee.com - നടന് തിലകന്റെ മകന് ഷാജി തിലകന് അന്തരിച്ചു! അസുഖത്തെ തുടര്‍ന്ന് ചികിത്സയിലിരിക്കെയാണ് അന്ത്യം\nനടന് തിലകന്റെ മൂത്തമകന് ഷാജി തിലകന് അന്തരിച്ചു. ചാലക്കുടിയില് വെച്ചായിരുന്നു അന്ത്യം സംഭവിച്ചത്. കരള് സംബന്ധമായ അസുഖത്തെ തുടര്‍ന്ന് ചികിത്സയിലായിരുന്നു. സഹോദരന്മാരായ ഷമ്മിയ്ക്കും ഷോബിയ്ക്കും പിന്നാലെ ഷാജിയും സീരിയല് രംഗത്ത് ശ്രദ്ധേനായിരുന്നു. സിനിമാ രംഗത്ത് നിന്നടക്കമുള്ളവര് താരപുത്രന് ആദരാഞ്ജലി അര്‍ച്ചിരിക്കുകയാണ്.


പൗരത്വ ഭേദഗതി ബില്: അസമില് ഇന്ന് ബന്ദ് - Malayali Express\nപൗരത്വ ഭേദഗതി ബില്: അസമില് ഇന്ന് ബന്ദ്\nന്യൂഡല്‍ഹി : പൗരത്വ ഭേദഗതി ബില്ലിനെതിരെ വടക്ക് കിഴക്കന് സംസ്ഥാനങ്ങളില് പ്രതിഷേധം ശക്തമായി തുടരുന്നു. പ്രതിഷേധക്കാര് അസമില് രണ്ട് റെയില്‍വേ സ്റ്റേഷന് തീയിട്ടു. അസം മുഖ്യമന്ത്രിയുടെ വസതിക്ക് നേരെ രാത്രി കല്ലേറുണ്ടായി.\nപൗരത്വബില്ലിനെതിരെ അസമില് ആയിരങ്ങളാണ് തെരുവിലിറങ്ങിയത്. ഗുവാഹത്തിയില് അടക്കം ഒട്ടേറെ സ്ഥലങ്ങളില് പ്രതിഷേധക്കാരും പൊലീസും ഏറ്റുമുട്ടി. ഗുവാഹത്തിയില് പൊലീസിന്റെയും സര്‍ക്കാര് വകുപ്പുകളുടെയും വാഹനങ്ങള് പ്രതിഷേധക്കാര് അഗ്നിക്കിരയാക്കി. സെക്രട്ടേറിയറ്റിന് മുന്നില് പ്രതിഷേധം തെരുവുയുദ്ധമായി.\nഗുവാഹത്തിയില് അനിശ്ചിതകാല കര്‍ഫ്യൂ പ്രഖ്യാപിച്ച അസം സര്‍ക്കാര് ക്രമസമാധാന പുനഃസ്ഥാപനത്തിന് കരസേനയുടെ സഹായം തേടി. ത്രിപുരയും ശക്തമായ പ്രതിഷേധത്തെ നേരിടാന് കരസേനയെ വിന്യസിച്ചു. പൗരത്വ ഭേദഗതി ബില്ലിനെതിരെ അസം അടക്കം വിവിധ സംസ്ഥാനങ്ങളില് ഇന്ന് ഉള്‍ഫ അടക്കമുള്ള വിവിധ സംഘടനകള് ബന്ദിനും ആഹ്വാനം ചെയ്തിട്ടുണ്ട്.\nദിബ്രുഗഡ് ജില്ലയില് ചബുവയിലും പാനിടോളയിലും റയില്‍വേ സ്റ്റേഷനുകള്‍ക്ക് തീയിട്ടു. ഇതോടെ ഗുവാഹത്തിക്ക് പുറമെ ദിബ്രുഗഡിലും കര്‍ഫ്യു പ്രഖ്യാപിച്ചു. സംഘര്‍ഷത്തില് ഒട്ടേറെ പ്രതിഷേധക്കാര്‍ക്കും പൊലീസിനും പരുക്കുണ്ട്. ദിസ്പൂരില് പ്രതിഷേധക്കാരെ പിരിച്ചുവിടാന് പൊലീസ് വെടിവച്ചു.\nവിദ്യാര്‍ത്ഥികളാണ് പ്രധാനമായും വടക്ക് കിഴക്കന് സംസ്ഥാനങ്ങളില് പ്രതിഷേധിക്കുന്നത്. ഞായറാഴ്ച ജാപനീസ് പ്രധാനമന്ത്രി ഷിന്‍സോ ആബെയും പ്രധാനമന്ത്രി നരേന്ദ്രമോദിയും പങ്കെടുക്കുന്ന പരിപാടിയുടെ ബോര്‍ഡുകള്‍ക്കും മറ്റും പ്രതിഷേധക്കാര് തീവെച്ചു.\nവടക്ക് കിഴക്കന് ജനതയുടെ അവകാശങ്ങളെ ഹനിക്കുന്നതാണ് പൌരത്വ ഭേദഗതി ബില് എന്നാണ് പ്രതിഷേധക്കാരുടെ വിമര്‍ശനം. ദീബ്രുഗഡില് പോലീസും സമരക്കാരും ഏറ്റുമുട്ടിയതോടെ പോലീസ് ടിയര് ഗ്യാസും റബര് ബുള്ളറ്റും പ്രയോഗിച്ചു. നിരവധി ട്രെയിനുകളും പ്രതിഷേധത്തിന് പിന്നാലെ റദ്ദാക്കേണ്ടി വന്നു.\nകേരളത്തെ ഉല്പാദക സംസ്ഥാനമാക്കി മാറ്റണം: മന്ത്രി വി. എസ്. സുനില്‍കുമാര്\nഝാര്‍ഖണ്ഡ് നിയമസഭാ തിരഞ്ഞെടുപ്പ്: മൂന്നാംഘട്ട വോട്ടെടുപ്പ് ആരംഭിച്ചു


'ഇപ്പോൾ നടക്കുന്നത് പുരുഷ പീഡനം' ആക്രമിക്കപ്പെട്ടുവെന്നു പറയുന്നതിന്റെ പിറ്റേ ദിവസം നടി അഭിനയിക്കാനെത്തിയത് ദുരൂഹമെന്നും പിസി ജോർജ്-PC George against the attacked actress, supporting Dileep\n'ഇപ്പോൾ നടക്കുന്നത് പുരുഷ പീഡനം' ആക്രമിക്കപ്പെട്ടുവെന്നു പറയുന്നതിന്റെ പിറ്റേ ദിവസം നടി അഭിനയിക്കാനെത്തിയത് ദുരൂഹമെന്നും പിസി ജോർജ്\nഭര്‍ത്താവും കുട്ടികളുമുള്ള ഒരു യുവതി മറ്റൊരാളോടൊപ്പം കഴിഞ്ഞതിനുശേഷം അയാള്‍ക്കെതിരെ പരാതി പറയുന്നത് വഞ്ചനയാണ്\nകൊച്ചി: കൊച്ചിയില് ആക്രമിക്കപ്പെട്ട നടിക്കെതിരെ വിവാദ പരാമര്‍ശവുമായി പി.സി ജോര്‍ജ് എം.എല്.എ. നടി ആക്രമിക്കപ്പെട്ടതിന് തെളിവില്ല ആക്രമിക്കപ്പെട്ടുവെന്നുപറയുന്നതിന്റെ പിറ്റേ ദിവസവും നടി അഭിനയിക്കാനെത്തിയത് ദുരൂഹമാണെന്നും പി.സി പറഞ്ഞു.\nഇപ്പോൾ നടക്കുന്നത് പുരുഷ പീഡനമാണ് എന്നുപറഞ്ഞ പിസി ജോര്‍ജ്ജ് നടി ആക്രമിക്കപ്പെട്ടതിന് തെളിവില്ല എന്നും പറഞ്ഞു. ആക്രമിക്കപ്പെട്ടുവെന്നുപറയുന്നതിന്റെ പിറ്റേ ദിവസവും നടി അഭിനയിക്കാനെത്തിയതാണ് പിസി ചൂണ്ടിക്കാട്ടുന്നത്. കേസില് തെളിവ് നല്‍കാന് താന് എങ്ങും പോകില്ല. തന്റെ മുറിയില് വന്നാല് അറിയാവുന്ന കാര്യങ്ങള് പറയും.\nമന്ത്രി സി രവീന്ദ്രനാഥിന്റെ കാർ അപകടത്തിൽ പെട്ടു; മന്ത്രിക്ക് നിസാര പരുക്ക്


ഫിഫ ലോകകപ്പ് 2018: പന്ത് അവതരിപ്പിച്ചു : Deepika.com Sports News\nമോസ്‌കോ: ടെക്‌നോ ബീറ്റിന്‍റെ നിറഞ്ഞ അകമ്പടിയില് ഇരുണ്ട മുറിയിലെ അരണ്ട വെളിച്ചത്തിലേക്ക് മിഴിയൂന്നി നിന്ന ആരാധകര്‍ക്കു മുന്നിലേക്ക് ടെല്‍സ്റ്റാര് 18 അനാവൃതമായി. 2018 ലോകകപ്പിന്‍റെ ഒദ്യോഗിക പന്തായ ടെല്‍സ്റ്റാര് 18ന്‍റെ പ്രകാശനം ആവേശോജ്വലമായി. സൂപ്പര്‍താരം ലയണല് മെസിയാണ് പന്ത് ലോകത്തിനു മുന്നില് അവതരിപ്പിച്ചത്.\nകറുപ്പും വെളുപ്പും ഇടകലര്‍ന്ന കളങ്ങളാല് രൂപകല്പന ചെയ്തിരിക്കുന്ന പന്ത് ആദ്യദര്‍ശനത്തില് തന്നെ ആരാധകരുടെ ഇഷ്ടം നേടി. മെസിയും വൈകാതെതന്നെ പന്തിന്‍റെ ആരാധകനായി. ‘’ഈ നിറവും ഡിസൈനും എന്നെ വല്ലാതെ ആകര്‍ഷിക്കുന്നു. പിച്ചിലേക്ക് ഇതുമായി ഇറങ്ങാന് എനിക്ക് തിടുക്കമായി’’ എന്നായിരുന്നു മെസിയുടെ വാക്കുകള്. മോസ്‌കോ എക്‌സിബിഷന് ഹാളിലെ കാമറകള്‍ക്ക് മതിയാവോളം മെസി ടെല്‍സ്റ്റാറുമായി പോസ് ചെയ്തു.\nപന്ത് രൂപകല്പന ചെയ്ത അഡിഡാസാണ് പ്രകാശനച്ചടങ്ങ് ഒരുക്കിയത്. മോസ്‌കോയിലെ ലുസ്‌നിക്കി സ്‌റ്റേഡിയത്തില് മെസി ഇന്ന് ടെല്‍സ്റ്റാറുമായി കൂട്ടു കൂടാനിറങ്ങും. ലോകകപ്പിനായി നവീകരിച്ചതിനുശേഷം ലുസ്‌നിക്കിയില് ആദ്യമായി ലോകകപ്പിന്‍റെ ഔദ്യോഗിക പന്തുരുളുന്നു എന്ന പ്രത്യേകത കൂടിയുണ്ട് ഇന്നത്തെ ചടങ്ങിന്. 1980 സമ്മര് ഒളിമ്പിക്‌സിന് ആതിഥ്യമരുളിയ ലുസ്‌നിക്കി സ്റ്റേഡിയം പൂര്‍ണമായും പൊളിച്ചുനീക്കിയാണ് ആധുനിക സ്റ്റേഡിയം പൂര്‍ത്തിയാക്കിയിരിക്കുന്നത്.\nപെലെയുടെയും ബെക്കന്‍ബോവറിന്‍റെയും സുവര്‍ണകാലമായിരുന്ന 1970 ലും 74ലും ഉപയോഗിച്ച ടെല്‍സ്റ്റാറിന്‍റെ പുതുരൂപമാണ് ടെല്‍സ്റ്റാര് 18 എന്ന് നിര്‍മാതാക്കളായ അഡിഡാസ് പറഞ്ഞു. സ്റ്റാര് ഓഫ് ടെലിവിഷന് എന്നതിന്‍റെ ചുരുക്കമായാണ് ടെല്‍സ്റ്റാര് എന്ന പേര് അന്നുപയോഗിച്ചത്. കളര് ടെലിവിഷനുകള് അപൂര്‍വമായിരുന്ന കാലത്ത് ബ്ലാക്ക് ആന്‍ഡ് വൈറ്റ് ടിവികള്‍ക്ക് ഏറെ അനുയോജ്യമായിരുന്നു അന്നത്തെ ടെല്‍സ്റ്റാര് ഡിസൈന്. ആദ്യമായി ലോകകപ്പിന് ആതിഥ്യമരുളുന്ന റഷ്യന്‍മണ്ണില് ടെല്‍സ്റ്റാര് ഉരുളുന്നതു കാണാന് കാത്തിരിക്കുകയാണ് ഫുട്‌ബോള് ആരാധകര്. ജൂണ് 14 മുതല് ജൂലൈ 15 വരെയാണ് ലോകകപ്പ് മത്സരങ്ങള് നടക്കുന്നത്.


കുംഭപ്പാട്ട് - വിക്കിപീഡിയ\nകോന്നിയിൽ ഉള്ള കല്ലേലി ഊരാളി അപ്പൂപ്പൻ കാവിൽ സന്ധ്യാ വന്ദനത്തിനും ദീപാരാധനക്കും ശേഷം പ്രകൃതിയിലെ ഭാവങ്ങളെ വർണ്ണിച്ചും, പ്രകൃതി കോപങ്ങളെ ശമിപ്പിക്കുവാനും മല ദൈവമായ ഊരാളി അപ്പൂപ്പനോട് പാട്ടിന്റെ രൂപത്തിൽ കൊട്ടി ഉണർത്തുന്ന പാട്ടാണ് കുംഭപ്പാട്ട്. ഇത് ഇന്നും അന്യമാകാതെ കാത്തു സൂക്ഷിക്കുന്ന ഏക കാവാണ് കല്ലേലി അപ്പൂപ്പൻ കാവ്.\nശ്രീ കല്ലേലി ഊരാളി അപ്പൂപ്പനെ മനസ്സിൽ ധ്യാനിച്ച് ഏഴുദിവസത്തെ വ്രതാനുഷ്ഠാനത്തോടെ രാത്രിയിൽ ആഴികൂട്ടിയിട്ട് ഇതിനു മുന്നിൽ ചുറ്റും ഇരുന്ന് അപ്പൂപ്പനെ പ്രകീർത്തിച്ച് ഈണത്തിൽ പാടുന്നു. മുളയും,കാട്ടു കല്ലും പച്ചിരുമ്പും, ഉണക്ക പാളയും, കാട്ടു കമ്പും, വാദ്യോപകരണമാക്കി പ്രപഞ്ച ശക്തിയായ മലദേവനായ ശ്രീ കല്ലേലി ഊരാളി അപ്പൂപ്പന്റെ നാമത്തിൽ ലോക ഐശ്വര്യത്തിനു വേണ്ടി മനമുരുകി പാടുന്നു. പ്രകൃതിയുടെ നിലനിൽപ്പിനായി കുംഭപ്പാട്ട് നടത്തി വരുന്നു. ലൗകിക ജീവിതത്തിന്റെ പരിധിയിൽ നിന്ന് അകന്നു നിൽക്കുന്നവയാണ് പുരാവൃത്തങ്ങൾ.\nദേവീദേവൻമാരുടെയും മറ്റ് അലൗകിക ശക്തികളുടെയും ഉത്ഭവം, ജീവിതം എന്നിവയുമായി ബന്ധപ്പെട്ടതാണ് മിക്ക പുരാവൃത്തങ്ങളും. വയനാടൻ കുറിച്യർക്കിടയിൽ ഏറെ പ്രചാരത്തിലുളള കുംഭപ്പാട്ട് ഇപ്പോൾ പാടുന്നത് കല്ലേലി കാവിൽ മാത്രമാണ്. കാട്ടിൽ നിന്നും ഏഴ് മുട്ടുള്ള മുള വെട്ടി കൊണ്ടുവന്ന് അതിൽ ദ്വാരമുണ്ടാക്കി കള്ള് നിറക്കും. കള്ള് നിറച്ചതിന് ശേഷം ചൂരൽ കൊണ്ട് കെട്ടി വെക്കും. മുളയിലെ പുളിപ്പ് പോകും വരെ പരിശുദ്ധ സ്ഥലത്ത് വയ്ക്കും. പുളിപ്പ് ഇറങ്ങിയ മുളയുടെ കണ്ണായ ഭാഗം ചുവട് പോകാതെ പച്ചിരുമ്പ് കൊണ്ട് പാകത്തിൽ പരുവപ്പെടുത്തും. മുകൾ വശ ദ്വാരം ക്രമപ്പെടുത്തും. മുകളിലും താഴെയും ചൂരൽ കൊണ്ട് വരിയും. തുടർന്ന് മുള ഉണങ്ങാൻ ഇടും .അങ്ങനെ ഉണങ്ങി കിട്ടുന്ന 'കുംഭം' കല്ലേലി അപ്പൂപ്പന്റെ അനുഗ്രഹത്തിന് വേണ്ടി നടയിൽ പൂജ വയ്ക്കും. കുംഭം അടിക്കുന്ന മൂത്ത ഊരാളി വ്രതമെടുത്ത ശേഷമാണ് പൂജ വെച്ച കുംഭം എടുക്കുന്നത്. കുംഭം ഇടിക്കുന്ന കല്ല് നദിയിൽ നിന്നും കണ്ടെത്തിയാണ് ഉപയോഗിക്കുന്നത്. കല്ല് കണ്ടെത്തി കല്ലിനെ കുളിപ്പിച്ച് ഒരുക്കി പൂജകൾ നൽകിയാണ് വാദ്യ ഉപകരണമാക്കുന്നത്.ഉണക്ക പാളയും അതിൽ അടിക്കാൻ ഉള്ള കാട്ടുകമ്പും, രണ്ടു പച്ചിരുമ്പും, കൈ താളവും ചേരുമ്പോൾ കുംഭപ്പാട്ട് പിറക്കുന്നു. ഏറ്റു ചൊല്ലാൻ ആറാളുകൾ വേറെയും ഉണ്ട്.\nപ്രപഞ്ചത്തിലെ സർവ്വ ചരാചരങ്ങളെയും ഉണർത്തിച്ചു കൊണ്ടുള്ള കുംഭ പാട്ട് ഏഴര വെളുപ്പിനെ വരെ നീളും. കർഷകരുടെ കാർഷിക വിളകൾ രാത്രികാലങ്ങളിൽ വന്യമൃഗങ്ങൾ ഇറങ്ങി നശിപ്പിച്ചിരുന്നു. രാത്രിയിൽ ആഴികൂട്ടിയിട്ട് ഇതിനു ചുറ്റുമിരുന്ന് പണിയായുധങ്ങളും, പാറകളും, മുളകളും സംഗീത ഉപകരണമാക്കി ഈണത്തിലും, താളത്തിലും കർഷകർ വായ്പ്പാട്ട് പാടി വന്യ മൃഗങ്ങളെ അകറ്റിയിരുന്നു. ആദിദ്രാവിഡ നാഗഗോത്ര ജനതയുടെ ഉണർത്തുപാട്ടായി പിന്നീട് കുംഭപ്പാട്ട് കൈമാറിക്കിട്ടി. കുംഭം എന്നാൽ മുള എന്നാണ്. മുളന്തണ്ട് പാകത്തിൽ മുറിച്ച് വ്യത്യസ്ത അളവിൽ എടുത്ത് പരന്ന ഒരു ശിലയിൽ ഒരേതാളത്തിൽ കുത്തുന്നു. ശിലയിൽ അമരുന്ന മുളം തണ്ടിൽ നിന്നു പ്രത്യേക ശബ്ദം തന്നെ പുറത്തേക്കിറങ്ങുന്നു.\nപണിയായുധങ്ങളിൽ ഒന്നായ ഇരുമ്പ് എന്ന ജാരൽ പരസ്പരം കൂട്ടിമുട്ടുമ്പോൾ ഉണ്ടാകുന്ന കിലുകിലാരവവും ഉണങ്ങിയ പാളമുറിയിൽ രണ്ട് കമ്പുകൾ തട്ടിയുണ്ടാകുന്ന ശബ്ദവും ചേരുമ്പോൾ കുംഭപ്പാട്ടിന്റെ താളം മുറുകും. ശ്രീ കല്ലേലി ഊരാളി അപ്പൂപ്പന്റെ ചൈതന്യം കുംഭത്തിൽ നിറയുമ്പോൾ കർണ്ണങ്ങൾക്ക് ഇമ്പമാർന്ന നാദവും ശ്രവിക്കാം. ആദിമ ഗോത്ര സംസ്‌കാരത്തിന്റെ അടയാളങ്ങൾ ഇന്നും മായാതെ നിലനിന്നുപോകുന്ന അപൂർവ്വം കാനനക്ഷേത്രങ്ങളിൽ ഒന്നാണ് പത്തനംതിട്ട ജില്ലയിലെ കോന്നി താലൂക്കിലെ കല്ലേലിയിലുള്ള ശ്രീ കല്ലേലി ഊരാളി അപ്പൂപ്പൻ കാവ്\n↑ "കുംഭപ്പാട്ട്". ശേഖരിച്ചത് 2020-09-13.\n↑ "കുംഭപ്പാട്ടിന്റെ ആശാന് തിരുവിതാംകൂർ ദേവസ്വം ബോർഡിന്റെ ആദരവ്". ശേഖരിച്ചത് 2020-09-13.\n"https://ml.wikipedia.org/w/index.php?title=കുംഭപ്പാട്ട്&oldid=3437003" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 13 സെപ്റ്റംബർ 2020, സമയം: 08:34\nഈ താൾ അവസാനം തിരുത്തപ്പെട്ടത്: 08:34, 13 സെപ്റ്റംബർ 2020.


| ‘എന്റെ ‘യക്ഷി’ക്കുമേല് മറ്റൊരാള് അവകാശം പറയുമ്പോള് എനിക്കു പ്രതിരോധിക്കാതിരിക്കാനാവില്ല’ കാനായിയുടെ പിറന്നാളിന് നൃത്ത ശില്‍പം അവതരിപ്പിക്കാനുള്ള ക്ഷണം നിരസിച്ചതിനെക്കുറിച്ച് ഡോ.രാജശ്രീ വാര്യര് | Mangalam\nTuesday, July 23, 2019 Last Updated2Min3Sec ago English Edition\nMonday 02 Apr 2018 12.47 PM\n‘എന്റെ ‘യക്ഷി’ക്കുമേല് മറ്റൊരാള് അവകാശം പറയുമ്പോള് എനിക്കു പ്രതിരോധിക്കാതിരിക്കാനാവില്ല’ കാനായിയുടെ പിറന്നാളിന് നൃത്ത ശില്‍പം അവതരിപ്പിക്കാനുള്ള ക്ഷണം നിരസിച്ചതിനെക്കുറിച്ച് ഡോ.രാജശ്രീ വാര്യര്\nതിരുവനന്തപുരം : ശില്‍പി കാനായി കുഞ്ഞിരാമന്റെ എണ്‍പതാം പിറന്നാളിന് നൃത്ത ശില്‍പം അവതരിപ്പിക്കാനുള്ള ക്ഷണം നിരസിച്ചതുമായി ബന്ധപ്പെട്ട ആശയക്കുഴപ്പത്തെ കുറിച്ച് പ്രതികരണവുമായി ഡോ. രാജശ്രീ വാര്യര്. സാംസ്‌കാരിക വകുപ്പിന്റേയും ടൂറിസം വകുപ്പിന്റെയും നേതൃത്വത്തില് ഭാരത് ഭവനും ലളിതകലാ അക്കാദമിയും തിരുവനന്തപുരം നഗരസഭയും ചേര്‍ന്നാണ്, കാനായി കുഞ്ഞി രാമന്റെ എണ്‍പതാം പിറന്നാളിനോടനുബന്ധിച്ചും അദ്ദേഹത്തിന്റെ ശില്‍പമായ മലമ്പുഴ യക്ഷിക്ക് അമ്പത് തികയുന്നതിന്റെയും ഭാഗമായും തലസ്ഥാനത്ത് അദ്ദേഹത്തെ ആദരിക്കുന്നത്. തിരുവനന്തപുരം കനകക്കുന്ന് കൊട്ടാരത്തിലും പരിസരത്തുമുള്ള നാല് വേദികളിലായി ഇന്നുമുതല് മൂന്ന് ദിവസത്തേക്കാണ് പരിപാടികള് സംഘടിപ്പിച്ചിരിക്കുന്നത്.\nസാംസ്‌കാരിക സന്ധ്യയുടെ ആവിഷ്‌ക്കാരവും സംവിധാനവും നിര്‍വ്വഹിക്കുന്നത് നാടക, സിനിമാ സംവിധായകനായ പ്രമോദ് പയ്യന്നൂരാണ്. തിരുവനന്തപുരം കേന്ദ്രമാക്കി പ്രവര്‍ത്തിക്കുന്ന കേരള ആര്‍ട്ട് ലവേഴ്സ് അസോസിയേഷന് (കല) ട്രസ്റ്റിനാണ് പരിപാടിയുടെ മേല്‍നോട്ടം. എന്നാല്,പരിപാടികളില് യക്ഷി എന്ന നൃത്തശില്‍പം അവതരിപ്പിക്കാമെന്നേറ്റ് രാജശ്രീ വാര്യര് പിന്മാറിയതാണ് വിവാദമായത്. താന് സംവിധാനം ചെയ്ത നൃത്തശില്‍പ്പം പ്രമോദ് പയ്യന്നൂര് സംവിധാനം ചെയ്തു എന്ന മട്ടില് സംഘാടകര് പ്രചരിപ്പിച്ചതാണ് രാജശ്രീയെ വിഷമത്തിലാക്കിയത്. ഇതേ കുറിച്ച് രാജശ്രീ തന്നെ പ്രതികരിച്ചിരിക്കുകയാണ്.\n'കാനായി കുഞ്ഞിരാമനെപ്പോലെയുള്ള പ്രതിഭയുടെ മുന്നില് അദ്ദേഹത്തിന്റെ യക്ഷിയെപ്പറ്റിയുള്ള നൃത്തശില്‍പം അവതരിപ്പിക്കാനുള്ള അവസരം ഭാഗ്യമായാണു ഞാന് കരുതുന്നത്. ഒരുപക്ഷേ രാം കിങ്കര് ബൈജിനെ ഒക്കെപ്പോലെ ഭാരതം കണ്ട ഏറ്റവും പ്രഗത്ഭമതിയായ ശില്‍പ്പികളിലൊരാളാണ് കാനായി. യക്ഷി വലിയൊരു ഉത്തരവാദിത്തമാണ് പ്രത്യേകിച്ചും അതിന്റെ സ്രഷ്ടാവിന്റെ മുന്നില് അവതരിപ്പിക്കുമ്‌ബോള്. പക്ഷേ ഇന്റലക്ച്വല് പ്രോപ്പര്‍ട്ടി റൈറ്റ് എന്നൊന്നില്ലേ. കേരളത്തില് ഒട്ടും വില ലഭിക്കാത്ത ഒന്നാണത്. പക്ഷേ ബോധപൂര്‍മാണെങ്കിലും അല്ലെങ്കിലും എന്റെ ആശയത്തിനുമേല് മറ്റൊരാള് അവകാശം പറയുമ്പോള് എനിക്കു പ്രതിരോധിക്കാതിരിക്കാനാവില്ല. അതുകൊണ്ടാണ് ഏറെ വിഷമത്തോടെയാണെങ്കിലും യക്ഷി അവതരിപ്പിക്കാന് സാധിക്കാത്തത്. അതിനു ചില റെക്കോര്‍ഡിങ്ങുകളും ആവശ്യമായിരുന്നു''.\nകാനായി കുഞ്ഞിരാമന് എന്ന പ്രതിഭയെ സംസ്ഥാന സര്‍ക്കാര് ആദരിക്കുമ്പോള് എന്റെ സാന്നിധ്യം കൊണ്ടോ അസാന്നിധ്യം കൊണ്ടോ മംഗളകരമായ ആ ചടങ്ങ് അലങ്കോലമാകരുത് എന്നെനിക്കാഗ്രഹമുണ്ട്. പക്ഷേ ഇങ്ങനെയുള്ള അവസ്ഥയില് പ്രതികരിക്കാതിരിക്കാനുമെനിക്കാവുന്നില്ല. അതുകൊണ്ടു തന്നെ പരിപാടിയില് നിന്ന് പൂര്‍ണ്ണമായും വിട്ടുനില്‍ക്കില്ല. യക്ഷിയുടെ അരങ്ങേറ്റം അദ്ദേഹത്തിനു മുന്നില് ഉടനെ അവതരിപ്പിക്കണമെന്നാണ് ആഗ്രഹം. എനിക്കു പറയാനുള്ളതിതാണ് മറ്റൊരാളുടെ ആശയത്തിനുമേല് അറിഞ്ഞോ അറിയാതെയോ അധികാരം സ്ഥാപിക്കാന് ആരെങ്കിലും ശ്രമിച്ചാല് അതു തടയുന്നതിനുള്ള നടപടികള് ഒരു ഇടതുസര്‍ക്കാരില് നിന്ന് പ്രതീക്ഷിക്കുന്നു.''- ഡോ. രാജശ്രീ പറയുന്നു.\nഏപ്രില് രണ്ടിന് വൈകിട്ട് നാലിന് നടക്കുന്ന സമ്മേളനം സാംസ്‌കാരിക മന്ത്രി എ.കെ ബാലന് ഉദ്ഘാടനം ചെയ്യും. ചടങ്ങില് കാനായിയുടെ ശില്‍പ കലയിലെയും ജീവിതത്തിലെയും അപൂര്‍വ ദൃശ്യങ്ങള് ഉള്‍പ്പെടുത്തി ന്യൂസ് ഫോട്ടോഗ്രാഫര് ജിതേഷ് ദാമോദര് ഒരുക്കുന്ന ഫോട്ടോ പ്രദര്‍ശനത്തിന്റെ ഉദ്ഘാടനം സംവിധായകന് അടൂര് ഗോപാലകൃഷ്ണന് നിര്‍വഹിക്കും. വൈകിട്ട് ആറിന് യക്ഷി ശില്‍പത്തിന്റെ ദാര്‍ശനികതയെക്കുറിച്ച് ചര്‍ച്ച നടത്തും. കാനായി കുഞ്ഞിരാമനും മുല്ലക്കര രത്‌നാകരന് എംഎല്‍എയുമടക്കമുള്ളവര് പങ്കെടുക്കും. രാത്രി എട്ടിന് 'സാഗരകന്യക' എന്ന നൃത്ത ശില്‍പം ഉണ്ടായിരിക്കും. അവതരണം ജയപ്രഭ മേനോന്, സംവിധാനം പ്രമോദ് പയ്യന്നൂര്.\nഏപ്രില് മൂന്നിന് വൈകിട്ട് നാലിന് 'കാനായിക്ക് എണ്‍പത് വയസ്സ്-ശില്‍പകലയുടെ ചരിത്രവും ഭാവിയും' എന്ന സെമിനാര് ടൂറിസം മന്ത്രി കടകംപള്ളി സുരേന്ദ്രന് ഉദ്ഘാടനം ചെയ്യും. രാത്രി എട്ടിന് 'ശില്‍പ സംഗീതിക' എന്ന ഗാനസന്ധ്യ നടക്കും. സംഗീത പരിപാടിക്ക് ഗായകരായ രാജലക്ഷ്മിയും രവിശങ്കറും നേതൃത്വം നല്‍കും.\nഏപ്രില് നാലിന് വൈകിട്ട് നാലിന് നടക്കുന്ന സമാപന സമ്മേളന ഉദ്ഘാടനവും കാനായിക്ക് ആദരവും മുഖ്യമന്ത്രി പിണറായി വിജയന് നിര്‍വഹിക്കും. മുല്ലക്കര രത്‌നകാരന് എംഎല്‍എ അധ്യക്ഷനാകും. ഫിലിപ്പോസ് മാര് ക്രിസോസ്റ്റം അനുഗ്രഹ പ്രഭാഷണം നടത്തും. എംപിമാരായ ശശി തരൂര്, ഡോ. എ. സമ്പത്ത്, കെ. മുരളീധരന് എംഎല്‍എ, കെടിഡിസി ചെയര്‍മാന് എം.വിജയകുമാര് എന്നിവര് പങ്കെടുക്കും. കാനായി കുഞ്ഞിരാമന് മറുപടി പ്രസംഗം നടത്തും.


വിരമിക്കാന് ഒരുമാസം ബാക്കി നില്‍ക്കെ ജേക്കബ് തോമസിനെതിരെ അനധികൃത സ്വത്ത് സമ്പാദനത്തിന് കേസ് – Tip of India News\nവിരമിക്കാന് ഒരുമാസം ബാക്കി നില്‍ക്കെ ജേക്കബ് തോമസിനെതിരെ അനധികൃത സ്വത്ത് സമ്പാദനത്തിന് കേസ്\nതിരുവനന്തപുരം: വിരമിക്കാന് ഒരുമാസം ബാക്കി നില്‍ക്കെ സംസ്ഥാനത്തെ മുതിര്‍ന്ന ഐപിഎസ് ഉദ്യോഗസ്ഥന് ജേക്കബ് തോമസിനെതിരെ അനധികൃത സ്വത്ത് സമ്പാദനത്തിന് കേസെടുത്തു. ജേക്കബ് തോമസിന്റെ തമിഴ്‌നാട്ടിലെ ഭൂമി ഇടപാടുമായി ബന്ധപ്പെട്ട ക്രൈംബ്രാഞ്ച് ഡയറക്ടറുടെ റിപ്പോര്‍ട്ട് പരിശോധിച്ച ശേഷമാണ് ആഭ്യന്തര അഡീഷണല് ചീഫ് സെക്രട്ടറി അഴിമതി നിരോധന നിയമപ്രകാരം കേസടുക്കാന് അനുമതി നല്‍കിയത്.\nതുടര്‍ന്ന് ക്രൈംബ്രാഞ്ച് നാളെ തിരുവനന്തപുരം വിജിലന്‍സ് കോടതിയില് എഫ്‌ഐആര് കൈമാറും. കേസന്വേഷണം ക്രൈംബ്രാഞ്ച് വിജിലന്‍സിന് കൈമാറും. തമിഴ്‌നാട്ടിലെ വിരുദുനഗര് ജില്ലയിലെ രാജപാളയം താലൂക്കില് 2001 നവംബര് 15-നാണ് 50.33 ഏക്കര് ഭൂമി ഇടപാട് രജിസ്റ്റര് ചെയ്തത്. ഇത് സര്‍ക്കാര് രേഖകളില് ജേക്കബ് തോമസ് കാണിച്ചിരുന്നില്ല. തുടര്‍ന്ന് ബിനാമി സ്വത്തിടപാട് ആണെന്ന് കാട്ടി ജേക്കബ് തോമസിനെതിരെ അന്വേഷണം നടത്താന് സര്‍ക്കാര് ഉത്തരവിട്ടിരുന്നു.\nഎന്നാല് ജേക്കബ് തോമസ് ഇതിനെതിരെ ഹൈക്കോടതിയില് നിന്നും സ്റ്റേ വാങ്ങി. എന്നാല്,സ്രാവുകള്‍ക്കൊപ്പം നീന്തുമ്പോള് എന്ന പുസ്തകത്തില് ജേക്കബ് തോമസ് ഈ ഭൂമി ഇടപാട് സമ്മതിച്ചിട്ടുണ്ട്. അതിനാല് ഇത് ബിനാമി ഇടപാടല്ലെന്നും അനധികൃത സ്വത്ത് സമ്പാദനകേസായി കാണാം എന്നുമായിരുന്നു ക്രൈം ബ്രാഞ്ച് ശുപാര്‍ശ ചെയ്തത്. കൂടാതെ വാര്‍ഷിക സ്വത്ത് വിവര റിപ്പോര്‍ട്ടില് ജേക്കബ് തോമസ് ഇത് മറച്ചുവക്കുകയും ചെയ്തു, കേസ് രജിസ്റ്റര് ചെയ്തതോടെ ജേക്കബ് തോമസിനെ വീണ്ടും സസ്‌പെന്‍ഡ് ചെയ്യാനുമാണ് സാധ്യത.\nനാല് മേഖലകളാക്കി തിരിച്ചു ഉത്തരവിറക്കി


പ്രതിപക്ഷം ഇറങ്ങിപ്പോയി | Opposition walks out of assembly - Malayalam Oneindia\nതിരുവനന്തപുരം: സദാചാരവിരുദ്ധപ്രവര്‍ത്തനത്തിന് അറസ്റിലായ ഡിവൈഎസ്പി പൊലീസ് പിടിയില് നിന്ന് രക്ഷപ്പെട്ട സംഭവത്തില് പ്രതിഷേധിച്ച് പ്രതിപക്ഷം സഭ ബഹിഷ്കരിച്ചു. ജൂലായ് ഒമ്പത് ചൊവാഴ്ച സബ്മിഷന് വഴി പ്രതിപക്ഷമാണ് പൊലീസിന്റെ അനാസ്ഥയെക്കുറിച്ച് സഭയില് ഉന്നയിച്ചത്.\nസദാചാരവിരുദ്ധപ്രവര്‍ത്തനത്തിന് പിടിയിലായ ഡിവൈഎസ്പിയെ സസ്പെന്റ് ചെയ്തതായി മുഖ്യമന്ത്രി സഭയെ അറിയിച്ചു. ഈ സംഭവത്തെക്കുറിച്ച് സിറ്റി പൊലീസ് കമ്മീഷണര് പ്രാഥമിക അന്വേഷണം നടത്തിവരികയാണെന്നും മുഖ്യമന്ത്രി അറിയിച്ചു. പൊലീസുകാര് കുറ്റക്കാരാണെന്ന് കണ്ടാല് അവര്‍ക്കെതിരെ ശിക്ഷിക്കുമെന്നും മുഖ്യമന്ത്രി വ്യക്തമാക്കി.\nകുമാരപുരത്ത് നിന്നും അറസ്റിലായ ഡിവൈഎസ്പി പേട്ട ജംഗ്ഷനില് വച്ചാണ് രക്ഷപ്പെട്ടത്. കസ്റഡിയില് നിന്നും രക്ഷപ്പെട്ടതിന്റെ പേരില് ഡിവൈഎസ്പിയ്ക്കെതിരെ പ്രത്യേകം കേസെടുത്തിട്ടുണ്ടെന്നും മുഖ്യമന്ത്രി പറഞ്ഞു.\nഎന്നാല് മുഖ്യമന്ത്രിയുടെ മറുപടിയില് തൃപ്തിവരാത്ത പ്രതിപക്ഷം വി.എസ്. അച്യുതാനന്ദന്റെ നേതൃത്വത്തില് സഭ വിട്ടിറങ്ങിപ്പോയി.